ފުލުހުންގެ ސަފުތައް ފަޅާލައި، ރައްޔިތުންގެ މަޖިލީހަށް ވަންނަން އުޅުއްވި ކަމުގެ ތުހުމަތުގައި މިހާރު ހައްޔަރު ކޮށްފައިވާ، މަޖިލީހުގެ ގޮނޑި ގެއްލިފައިވާ ކަމާ މެދު ސުވާލު...\nފުލުުހުން ހައްޔަރު ކޮށްފައިވާ ވިލިނގިލީ ދާއިރާގެ މެމްބަރު ސައުދު ހުސައިންގެ ބަންދަށް ވެސް ކްރިމިނަލް ކޯޓުން މިރޭ 15 ދުވަސް ޖަހައިފި އެވެ.\nރޭ ހައްޔަރުކުރި، މަޑުއްވަރި ދާއިރާގެ މެމްބަރު މުހައްމަދު އަމީތުގެ ތަހުގީގަށް ބަންދުގައި ބަހައްޓަން ކްރިމިނަލް ކޯޓުން މިރޭ 15 ދުވަސް އިތުރުކޮށްދީފި އެވެ.\nJuly 25, 2017 58\nނުބައިކޮށް އަމުރު ނެރެވުމާ ގުޅިގެން ސައުދު ދޫކޮށްލައިފި\nވިލިނގިލި ދާއިރާގެ މެމްބަރު ސައުދު ހުސެއިން ހައްޔަރުކުރުމަށް ކްރިމިނަލް ކޯޓުން ނެރުު އަމުރު ނުބައިކޮށް ނެރެވިފައިވާތީ، އޭނާ ދެންމެ ދޫކޮށްލައިފި އެވެ.\nވަހީދުގެ ބަންދަށް 15 ދުވަސް ޖަހައިފި\nތުލުސްދޫ ދާއިރާގެ މުހައްމަދު ވަހީދު އިބްރާހީމް (ލޯޔަރު ވައްޑެ) ގެ ބަންދުގެ މުއްދަތަށް 15 ދުވަސް ކްރިމިނަލް ކޯޓުން ދެންމެ ޖަހައިފި އެވެ.\nފާރިސް އުޅުއްވާ ގޭގެ ކެމެރާގެ ރިކޯޑިން ގެންގޮސްފި\nމިހާރު ހައްޔަރުކޮށްފައިވާ، ކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން އަހުމަދު ފާރިސް މައުމޫން ދިރިއުޅުއްވާ ގޭގެ ސީސިޓީވީގެ ކެމެރާގެ ރިކޯޑިން ސިސްޓަމް ނުވަތަ ޑީވީއާރު...\nJuly 19, 2017 8\nކޯޓު ދޮށަށް އެއްވި މީހުން ގަޔަށް ޕެޕާ ސްޕްރޭ ޖަހައިފި\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫންގެ ބަންދާ މެދު ގޮތެއް ނިންމުމަށް ކްރިމިނަލް ކޯޓަށް މިއަދު ހާޒިރު ކުރުމާ ގުޅިގެން އެ ސަރަހައްދަށް އެއްވި...\nJuly 10, 2017 21\nރިޔާޒާއި ފުލުހުންގެ ލޯބި މި ދެ ފޮޓޯ އިން!\nރާއްޖޭގެ ސިޔާސީ މައިދާން މިހާރު އޮތް ގޮތުން ފިކުރު ތަފާތު ދެ މީހަކު އެކުގައި ސައިތައްޓެއް ބޯލުމަކީ ވެސް ކުށަކަށް ވެދާނެ އެވެ. ވަޒީފާގެ ބިރުން ނުވަތަ ހުންނަ މަގާމު ގެއްލިދާނެތީ އެ މަންޒަރު ގިނަ ފަހަރަށް ނުވެސް ފެނެ އެވެ. އެކަމަކު އިއްޔެ ވަރަށް ތަފާތެވެ.\nJuly 09, 2017 6\nސިޔާސީ މީހުންނަށް ލިބުނު މިއީ ވަރަށް ބޮޑު އުންމީދެއް\nކްރިމިނަލް ކޯޓުން މިއަދު އޭނާގެ މައްޗަށް އިއްވި ހުކުމަކީ އަދުލުވެރިކަމާ އެކު ޝަރީއަތްތައް ހިނގާނެ ކަމުގެ ވަރަށް ބޮޑު އުންމީދެއް ކަމަށާއި އެއީ ސިޔާސީ މީހުންނަށް ލިބުނު ވަރަށް ބޮޑު ނަސްރެއް ކަމަށް ވެސް ކިނބިދޫ ދާއިރާގެ ޖުމްހޫރީ ޕާޓީގެ މެމްބަރު އަބްދުﷲ ރިޔާޒް މިއަދު ވިދާޅުވެއްޖެ އެވެ.\nJuly 09, 2017 69\nދައުވާއިން ރިޔާޒް ސަލާމަތްވެއްޖެ\nފުލުހުންގެ ތަހުގީގެއްގައި ފޯނެއް ހުޅުވައި ނުދިން މައްސަލައެއްގައި ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒަށް ކުރި ދައުވާ ސާބިތުނުވާ ކަމަށް ކްރިމިނަލް...\nފުލުހުންގެ ތަހުގީގަށް ފޯނެއް ހުޅުވައި ނުދިން ކަމަށް ބުނެ ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒުގެ މައްޗަށް ކުރާ ދައުވާ ސާބިތުވޭތޯ ނުވަތަ ނޫންތޯ...\nމީގެ މަހެއްހާ ދުވަސް ކުރިން ލިޔުނު ރިޕޯޓަކާ ގުޅިގެން ފުލުހުންގެ އިސް އޮފިސަރަކު އަޅުގަނޑަށް ވިދާޅުވި އެވެ؛ "އޭރު މިއީ ގޮޅާ ފޯސް. އޭގެ ފަހުން ވީ ގަންޖާ ފޯސް އަށް. ދެން ވީ މަނީ މަނީ ޔެސް ސާ އަށް. މިމީހުންނަށް ދުވަހަކު ވެސް ފުލުހުން ރަނގަޅެއް ނުވާނެ. އަބަދުވެސް އޮންނާނީ ފުލުހުން ގޯސްވެފައި. ފުލުހުންގެ މީހަކު ކުރާ ކަމަކުން މުޅި...


ކޮވިޑް ޖެހިފައިވާ ޒުވާނަކު މަރުވުމުގެ ކުޑަވަގުތުކޮޅެއްކުރިން އޭނާގެ ބައްޕައަށް އަސުގަދަ ވީޑިއޯއެއް ފުނުވައިފި | Sandhaanu\nކޮވިޑް ޖެހިފައިވާ ޒުވާނަކު މަރުވުމުގެ ކުޑަވަގުތުކޮޅެއްކުރިން އޭނާގެ ބައްޕައަށް އަސުގަދަ ވީޑިއޯއެއް ފުނުވައިފި\nއިންޑިއާގެ ހައިދަރުއާބާދުގެ ހޮސްޕިޓަލެއްގައި އޮތް ކޮވިޑް-19 ޖެހިފައިވާ 26 އަހަރުގެ ޒުވާން ފިރިހެނަކު، މަރުވުމުގެ ކުޑަވަގުތުކޮޅެއްކުރިން އޭނާގެ ބައްޕައަށް އަސަރުގަދަ ވީޑިއޯއެއް ފޮނުވައިފިއެވެ.\nހުކުރުދުވަހުގެ ރޭ ނެގިި މި ވީޑިއޯ ވައިރަލްވެފައިވަނީ އިއްޔެއެވެ. އެ ފިރިހެން މީހާ އޭނާގެ ބައްޕައަށް ވަޓްސް އެޕް މެދުވެރިކޮށް ފޮނުވި ވީޑިއޯގައި ފެންނަނީ އޭނާ ނޭވާލުމާ ހަގުރާމަކުރަމުން އެންމެންނަށް އަލްވަދާލު ކިޔައިފައިވާ މަންޒަރެވެ.\nއަމިއްލަ އަށް ނަގާފައިވާ އެވީޑިއޯގައި އޭނާ ބުނެފައިވަނީ ނޭވާލުމަށް ގުޅާފައިވާ ވެންޓިލޭޓަރ ނަގިތާ ތިން ގަޑިއިރު ވެއްޖެ ކަމަށާއި ވެންޓިލޭޓަރ އަލުން ގުޅައި ދިނުމަށް އެތައްފަހަރު އެދުމުން ވެސް ހޮސްޕިޓަލުން އެކަން ކޮށް ދީފައިނުވާކަމަށެވެ.\n” އެމީހުން އަހަރެންގެ ވެންޓިލޭޓަރ ނަގައިފި.. އަހަރެންނަށް އިހުސާސްވަނީ އަހަރެންގެ ހިތް ހުއްޓި ހަމައެކަނި މަސައްކަތް ކުރަނީ ފުއްޕާމޭކަމަށް، ބައި ބައްޕާ، ހުރިހާ އެންމެންނަށްވެސް ބައި، ބައި ބައްޕާ.” މި އަސަރުގަދަ ވީޑީއޯގައި އޭނާ ބުނެފައިވެއެވެ.\nއޒުވާނާގެ ބައްޕަ އާ ހަވާލާދީ އިންޑިއާގެ ނޫސްތަކުން ބުނާގޮތުން ހޮސްޕިޓަލުން އޭނާގެ ދަރިފުޅު މަރުވެއްޖެކަން އެންގީ އެ ވީޑިއޯ ލިބުނުތާ ގަޑިއެއްހާއިރު ވެސް ނުވަނީސްއެވެ. އަދި ސަރުކާރުން ހަދާ ކޮވިޑް-19 ޕޮޒިޓިވްވި ކަމުގެ ރިޕޯޓް ލިބުނީ އޭނާ ދަރިފުޅު މަރުވިފަހުން ދެދުވަސް ފަހުން އިއްޔެއެވެ.\nމި ވީޑިއޯއާ ގުޅިގެން ހޮސްޕިޓަލުން މިހާތަނަށް އެއްވެސް މައުލޫމާތެއް މީޑިއާ އަށް ހިއްސާކޮށްފައި ނުވާއިރު ސިއްޚީ ދައިރާ އާ މެދު އިންޑިއާގެ ގިނަ އަދަދެއްގެ ރައްޔިތުންދަނީ ހިތްހަމަނުޖެހުން ފާޅުކޮށް ސުވާލު އުފައްދަމުންނެވެ.\nއާބާދީގައި 1.3 ބިލިއަން މީހުން ހިމެނޭ އިންޑިއާއިން މިހާތަނަށް 549،197 މީހުން ކޮވިޑް- 19 އަށް ޕޮޒިޓިވް ވެފައިވާއިރު 16،487 މީހުން ވަނީ މަރުވެފައެވެ. ބަލިން ރަގަޅުވެފައިވަނީ 321،774 މީހުންނެވެ. އޭގެ ތެރެއިން ސީރިއަސް ބަލި މީހުންގެ އަދަދަކީ 8944 އެވެ.


15 minute therey gaidheenah faruvaa dhinin: Commissioner | Mihaaru\nގައިދީނަށް ލިބިފައިވާ ގެއްލުންތައް ހޯމް މިނިސްޓަރާއި ޕްރިޒަންސް ކޮމިޝަނާ ބައްލަވާލައްވަނީ-- ފޮޓޯ: ހޯމް މިނިސްޓްރީ\n22 ޖޫން 2019 - 23:06 16 comments\nމާފުށީ ޖަލުގެ ދެ ގޮޅިއަކުން މިދިޔަ ބުރާސްފަތި ދުވަހު ގައިދީން ނެރެ އެ މީހުންގެ ގައިގައި ތެޅުމުން އަނިޔާ ލިބުނުތާ 15 ވަރަކަށް މިނިޓު ތެރޭ ފަރުވާ ދީފައިވާ ކަމަށާއި އަނިޔާކުރި ވަކިވަކި އޮފިސަރުން އަދި ދެނެގަނެވިފައި ނުވާ ކަމަށް ކޮމިޝަނާ އޮފް ޕްރިޒަންސް އަބްދުﷲ މުނާޒް މިރޭ ވިދާޅުވެއްޖެ އެވެ.\nޖަލުގެ ހަމަނުޖެހުންތަކާ ގުޅިގެން މަޖިލީހުގެ ގައުމީ ސަލާމަތާ ބެހޭ ކޮމެޓީ އަށް މުނާޒް ހާޒިރު ކުރުމުން ވިދާޅުވީ އެ ހަމަނުޖެހުންތައް ހިނގީ ޝަރީއަތް ނިމެންދެން ބަންދު ކުރާ މީހުން ބަހައްޓާފައި ތިބޭ ޔުނިޓް ހަތަރެއްގައި ކަމަށެވެ.\nއެ ހާދިސާ ހިނގީ ކުއްލިއަކަށް ކަމަށާއި އެކަން ހިނގަން މެދުވެރިވީ ޖަލަށް ވެއްދުން މަނާއެއްޗެއް ގެނެސް ދިނުމަށް ގައިދީއަކު އޮފިސަރެއްގެ ގާތުގައި އެދުމުން އެކަން ނުކޮށް ދިނުމުން ކަމަށް ކޮމިޝަނާ ވިދާޅުވި އެވެ. ގައިދީއަކު 16 އިންޗީގެ އެނބުރި ދަގަނޑު ގަނޑަކުން އޮފިސަރަކަށް ހަމަލާދިނުމުން އެކަން ހުއްޓުވުމަށް ދިޔަ އޮފިސަރުން ވަނީ ގައިދީންނަށް ވެސް އަނިޔާ ކޮށްފަ އެވެ.\n"އަޅުގަނޑު ސުވާލު ކުރިން ގައިދީއާ. އޭނާ އެބަބުނޭ އެހެން މީހުން ވެސް އެބަ ގެނެސްދެއޭ (ޖަލަށް ވެއްދުން މަނާ ތަކެތި). ތިމަންނަ އޭނާ ކައިރި ބުނީމަ އޭނާ ގެނެސް ނުދިނީމަ ރުޅިއައްޔޭ. ގައިދީ ބުނާގޮތުގައި އޭނާ ހިތްހަމަ ނުޖެހޭގޮތަށް (އޮފިސަރުގެ) ވާހަކަތައް ވެސް ހުރީ. ޒުވާބަކަށް ގޮސްގެން ޖެހީ ކަމަށް ގައިދީ ބުނަނީ. އޮފިސަރު ބުނަނީ ތިމަންނަ ނޫނެކޭ ކިޔާފައި އެނބުރުނީމަ ޖެހިއްޔޭ. ތަހުގީގު ނިމުނީމަ ނޫނީ ވީގޮތެއް ނޭނގޭނެ،" މެމްބަރުންގެ ސުވާލުތަކަށް ޖަވާބު ދެއްވަމުން ކޮމިޝަނާ ވިދާޅުވި އެވެ.\nގައުމީ ސަލާމަތާ ބެހޭ ކޮމިޓީގައި ކޮމިޝަނާ އޮފް ޕްރިޒަންސް ވާހަކަ ދައްކަވަނީ. -- ފޮޓޯ: މަޖިލިސް\nއެ ހަމަނުޖެހުންތައް ހިނގީ އެ ދުވަހުގެ ހަވީރު 5:45 ކަންހާއިރު ކަމަށާއި އަނިޔާ ލިބުނު ހަ ގައިދީންނަށް6ޖަހާކަންހާއިރު ފަރުވާ ދޭން ފަށާފައިވާ ކަމަށް މުނާޒް ވިދާޅުވި އެވެ.\n"އެންމެ ޑޮކްޓަރެއް ބެލީ. އެގޮތުން 15 މިނިޓު ފަހުން 10 މިނިޓު ފަހުން ޑޮކްޓަރަށް ދައްކަމުން ގޮސްފައި ހުރީ،" މުނާޒް ވިދާޅުވި އެވެ.\nނަމަވެސް ގައިދީންނަށް ފަރުވާ ނުދެވި ލަސްވި ކަމަށް ހޯމް މިނިސްޓަރު އިމްރާން އަބްދުﷲ މިރޭ ވިދާޅުވި އެވެ.\nގައިދީންނަށް ފަރުވާ ނުދެވި ލަސްވި ކަމަށް މިނިސްޓަރު ވިދާޅުވުން--\nއަނިޔާ ލިބުނު ގައިދީންގެ އަތާއި ބުރަކަށީގެ ތަންތަން ކަނޑައިގެން ދިއުމުގެ އިތުރުން މޭމަތީގެ ބައެއް ތަންތަން ނޫފައިގެންފައިވާ ކަމަށް ކޮމިޝަނާ ވިދާޅުވި އެވެ. ގައިދީން ޖަލު އޮފިސަރަށް ހަމަލާދީފައި ވަނީ 16 އިންޗީގެ ދަގަނޑު ބުރިއަކުން ކަމަށްވާއިރު އެ ދަގަނޑު ބުރި އަތުލުމަށް އޮފިސަރުން އުޅުމުގެ ތެރޭގައި ގައިދީންނަށް އަނިޔާވެފައިވާ ކަމަށް ވެސް ވިދާޅުވި އެވެ.\n"ތަނެއް ބިންދައިގެން ގޮސްފައެއް ނެތް. ބޮޑު ތަނެއް ފަޅައިގެން ގޮސްފައެއް ނެތް،" އޭނާ ވިދާޅުވި އެވެ.\nއަނިޔާވި ގައިދީންނަށް އާއިލާތަކަށް ގުޅުމަށް ފޯން ކޯލް ދިނުމާއި ބައްދަލު ކުރުމަށް ފުރުސަތު ދިނުމަށް އަންގާފައިވާ ކަމަށް ކޮމިޝަނާ ވިދާޅުވި އެވެ.\nއަނިޔާވި އޮފިސަރުގެ ކަނާތު ކަންފަތް ކައިރިން ކަނޑައިގެން ދިއުމުގެ އިތުރުން ކަނދުރާ އަށް ތަދުވެފައިވާ ކަމަށް މުނާޒް ވިދާޅުވި އެވެ. ހަމަނުޖެހުން ހުއްޓުވަން ދިޔަ އޮފިސަރަކަށް ވެސް އަދި އެ މީހުން ބޭނުންކުރި ތަކެއްޗަކަށް ވެސް ގެއްލުމެއް ނުލިބޭ ކަމަށް އޭނާ ވިދާޅުވި އެވެ.\nޖަލު އޮފިސަރަށް ލިބިފައިވާ ގެއްލުންތައް ހޯމް މިނިސްޓަރާއި ކަރެކްޝަނަލްގެ ކޮމިޝަނާ ބައްލަވާލައްވަނީ-- ފޮޓޯ: ހޯމް މިނިސްޓްރީ\nޖަލުގައި ހުންނަ ޑޮކްޓަރު ގައިދީން އިތުރަށް ޑޮކްޓަރަށް ދެއްކުމަށް ލަފާ ނުދޭ ކަމަށާއި ނަމަވެސް އިތުރަށް ޑޮކްޓަރަށް ދައްކަން ގައިދީން ބޭނުންވާތީ މާދަމާ އިން ފެށިގެން ޑޮކްޓަރަށް ދައްކައިދޭނެ ކަމަށް ވެސް ވިދާޅުވި އެވެ.\nގައިދީނާ ސުވާލު ކުރެއްވި ކަމަށާއި ބިޑިއަޅުވާފައި ޕެޕާސުޕްރޭ ޖެހި ކަމަށް އެއްވެސް ގައިދީއަކު ނުބުނާކަމަށް ކޮމިޝަނާ ވިދާޅުވި އެވެ. ގައިދީންގެ ބޯބޭލުވި ކަމަށް ބުނާ މައްސަލައާ ގުޅޭގޮތުން ކޮމިޝަނާ ވިދާޅުވީ ގެޒެޓްކޮށް 2015 އިން އަމަލު ކުރާ ގަވައިދު ބުނާގޮތުން ޖަލުގައި ތިބޭ ގައިދީންގެ ބޯ ދެ ސެންޓި މީޓަރު ތުނިކޮށް ކޮށާފައި ބަހައްޓަން ޖެހޭއިރު ތުނބުޅި ދެ އިންޗިއަށް ތުނި ކުރަން ޖެހޭ ކަމަށެވެ. ނަމަވެސް އެ ހާދިސާއާ ގުޅިގެން އެކަން ކުރުމުން އެއީ ގޯހެއްކަން ގަބޫލު ކުރައްވާ ކަމަށް ކޮމިޝަނާ ވިދާޅުވި އެވެ.\nކޮމިޝަނާ ވިދާޅުވީ ހާދިސާ ހިނގީ ސަރުކާރުގެ ސިޔާސަތު ގޯސްވެގެން ނޫން ކަމަށެވެ. ހާދިސާ ހިނގީ ހާދިސާ ކޮންޓްރޯލް ކުރަން ދިޔަ އޮފިސަރުން ގަވައިދާ ހިލާފަށް އަމަލު ކުރުމުން ކަމަށް ވެސް ވިދާޅުވި އެވެ. ފިޔަވަޅު އަޅަން ޖެހެނީ ވަކިވަކި ފަރުދުންނާމެދުގައި ކަމަށާއި އެޅޭނެ ފިޔަވަޅުތައް އެބަހުރި ކަމަށް ކޮމިޝަނާ ވިދާޅުވި އެވެ.\n"މިއީ އެއްވެސްގޮތަކަށް ނިޒާމުގެ ތެރެއިން ކަމެއް ހަމަޖެހިފައި ނެތުމުން ދިމާވެގެން އުޅޭ ކަމެއް ނޫން. ޖަލުގައި އިމަޖެންސީ ހާލަތެއް ދިމާވީމަ އަމަލު ކުރާގޮތް ވަރަށް ސާފުކޮށް ލިޔެފައި އެބަހުރި. ހަމައެކަނި ލިޔުމަކުން ނޫން އެއީ ޕްރެކްޓިސް ކުރަމުންދާ އެއްޗެއް. އެހެންވީމަ ނޭނގިގެން ކުރެވިގެން އުޅޭ ކަމެއް ނޫން މިއީ،" މުނާޒް ވިދާޅުވި އެވެ.\nކަރެކްޝަނަލް ސާވިސްގެ އިމަޖެންސީ ސަޕޯޓް ގްރޫޕް (އީއެސްޖީ)ގެ ކޮމާންޑަރަކު ސަސްޕެންޑް ކުރި ސަބަބާ ގުޅޭގޮތުން ކޮމިޝަނާ ވިދާޅުވީ އެކަންކުރީ އަނިޔާކުރި ވަކިވަކި އޮފިސަރުން އޭނާ އަށް ނޭނގޭތީ ކަމަށެވެ. އަނިޔާކުރި ވަކިވަކި އޮފިސަރުން އަދި ފާހަގަ ނުކުރެވޭ ކަމަށް ވެސް އޭނާ ވިދާޅުވި އެވެ.\nއެ މައްސަލަ އެޗްއާރުސީއެމާއި ފުލުހުންގެ އިތުރުން ކަރެކްޝަނުން ވެސް ތަހުގީގު ކުރަމުން އަންނަ ކަމަށް ކޮމިޝަނާ ވިދާޅުވި އެވެ.\nއިތުރު ލިޔުންތައް ގައިދީން ރައްޔިތުންގެ މަޖިލިސް ގައުމީ ސަލާމަތާ ބެހޭ ކޮމިޓީ ކަރެކްޝަނަލް ސާވިސް ކޮމިޝަނާ އޮފް ޕްރިޒަންސް މާފުށީ ޖަލު އަބްދުﷲ މުނާޒް (ކުރީގެ ކޮމިޝަނާ އޮފް ޕްރިޒްންސް)


މިނިސްޓަރ ޢިމްރާން ޢަބްދުﷲ މިކަމަށް އިލްޠިމާސްކުރެއްވީ މާފުށި ޖަލުގައި މިއަދު ފެންޕްލާންޓް ހުޅުވުމަށް ބޭއްވި ރަސްމިއްޔާތުގައި އޮފިސަރުންނާ މުހާތަބުކުރައްވާ ދެއްކެވި ވާހަކަފުޅުގައެވެ. އެމަނިކުފާން ވިދާޅުވީ ދެއްވެން އޮތް ލުޔެއް ދެއްވާ، ވީހާވެސް ބޮޑަށް އޯގާތެރިކޮށް، ހެޔޮކޮށް ހިތުމަށް އެދިވަޑައިގަންނަވާކަމަށެވެ. މިނިސްޓަރ ވިދާޅުވީ ޤައިދީންނަކީވެސް ހަމަ އަޅުގަނޑުމެންގެ ތެރެއިން ބައެއް ކަމަށާއި، އެމީހުންގެ ތެރެއިން ގިނަ މީހުންވެސް ތިބޭނީ ރޯދައަށް ކަމަށެވެ. އެހެންކަމުން ރޯދަމަހު ޤައިދީންނާމެދު ވަކިން އިހުސާންތެރިކޮށް ކަންތައްކުރުމަށް އިލްތިމާސްކުރައްވާކަމަށެވެ.\n" ޚާއްޞަކޮށް ރަމަޟާންމަހަށްޓަކައި ވީހާވެސް އޯގާވެރިކަމާއި، ހަމްދަރުދީއާ ކުލުނާއެކުގައި މުއާމަލާތްކުރުމަށް. ރޯދަމަހަށްޓަކައި ވަކިން އިހުސާންތެރިކޮށް ޤައިދީންނާ ދޭތެރޭ ކަންތައްތައް ކުރުމަށް ހުރިހާ އޮފިސަރުންނަށް އަޅުގަނޑު އިލްތިމާސްކުރަން. " މިނިސްޓަރ ވިދާޅުވިއެވެ.


Th. AEC aa madifushi school dharivarunnah mauloomathu dhinumuge programmeh hinagaifi\nތ. އަތޮޅު ތައުލީމީ މަރުކަޒުގެ ދަރިވަރުންނަށާއި މަޑިފުށި ސްކޫލުގެ ދަރިވަރުންނަށް މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފި\nސްކޫލު ދަރިވަރުން ހޭލުންތެރި ކުރުވުމަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ތ. އަތޮޅު ތައުލީމީ މަރުކަޒުގެ ދަރިވަރުންނަށާއި މަޑިފުށި ސްކޫލުގެ ދަރިވަރުންނަށް މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ.\nމި އެޕްރީލް މަހުގެ5ވަނަ ދުވަހު ތިމަރަފުށި ސްކޫލުގައި ކުރިއަށް ގެންދިޔަ ޕްރޮގްރާމަކީ ތިމަރަފުއްޓަކީ އަމާން ރައްކާތެރި ރަށެއްގެ ގޮތުގައި ބޭއްވުމަށާއި ސްކޫލު ނިންމާ ދަރިވަރުން ކުށުގެ ވެށިން ދުރުކޮށް، އަހުލާގު ރަނގަޅު އަދި މުޖުތަމައުގައި ލޯބި ލިބިފައިވާ ކުދިބަޔަކަށް ހެދުމަށް ފުލުހުންނާއި އެ ސްކޫލު ގުޅިގެން ކުރިއަށް ގެންދިޔަ ޕްރޮގްރާމެކެވެ. މި ބައްދަލުވުުމުގައި އެ ސްކޫލުގެ ގްރޭޑް6ފެށިގެން މަތީގެ ހުރިހާ ދަރިވަރުން ބައިވެރިވިއެވެ.


Hunaruveri Dhivehin Ufehdhumah Courheh Fashaifi - Vaguthu\nހުނަރުވެރި ދިވެހިން އުފެއްދުމަށް ކޯހެއް ފަށައިފި\n"އާރޓް އެންޑް ޑިޒައިން" ކޯސް އިފްތިތާޙް ކުރުމުގެ ރަސްމިއްޔާތު – ފޮޓޯ: އެންސީއޭ\nނޭޝަނަލް ސެންޓަރ ފޮރ ދި އާރޓްސްއިން ހުނަރުވެރި ދިވެހިން އުފެއްދުމުގެ މަޤްޞަދުގައި ކުރިއަށް ގެންދާ "ސެޓްފިކެޓް 1 އިން އާރޓްސް އެންޑް ޑިޒައިން" ކޯހުގެ ފަސްވަނަ ބުރު ރޭ މާލޭގައި ފަށައިފިއެވެ.\nމި ކޯސް އިފްތިތާހް ކޮށްދެއްވީ ރޭ ނޭޝަނަލް ސެންޓަރ ފޮރ ދި އާރޓްސްގައި ބޭއްވި ޙާއްޞަ ރަސްމިއްޔާތެއްގައި އެޑިޔުކޭޝަން މިނިސްޓްރީގެ ސްޓޭޓް މިނިސްޓަރ އަޙްމަދު ޝަފީޢުއެވެ. މި ރަސްމިއްޔާތުގައި ޝަފީޢުގެ އިތުރުން ނޭޝަނަލް ސެންޓަރ ފޮރ ދި އާރޓްސް (އެންސީއޭ) ގެ ކޯޑިނޭޓަރ ޢަލީ އާމިރާއި ޔޫތް މިނިސްޓްރީގެ ޕީއޭ ހުސައިން ޝަރީފް އަދި އެންސީއޭގެ ވެރިން ބައިވެރިވެވަޑައިގެންނެވެވިއެވެ.\nމި ރަސްމިއްޔާތުގައި ވާހަކަފުޅު ދައްކަވަމުން މި ރަސްމިއްޔާތުގެ ޝަރަފުވެރި މެހެމާނު އެޑިޔުކޭޝަން މިނިސްޓްރީގެ ސްޓޭޓް މިނިސްޓަރ އަޙްމަދު ޝަފީޢު ވަނީ ކޯހުގެ ބައިވެރިންނަށް މަރުޚަބާ ދަންނަވައި، އާޓުގެ މުހިންމުކަމާއި ދިވެހި ސަގާފަތާއި އާދަކާދަތައް ދިރުވާ އާލާކޮށް އެކަންކަން އުގެނުމުގެ މުހިންމުކަމުގެ މައްޗަށް އަލިއަޅުވާލައްވާ ވާހަކަފުޅު ދައްކަވާފައެވެ.\n"ދިވެހި ސަގާފަތް ދިރުވާ އާލާކުރުމަކީ އަދުގެ ޖީލުގެ ޒިންމާއެއް" ދިވެހި ސަގާފަތައް އިސްކަން ދެއްވުމުގެ މުހިންމުކަމުގެ މައްޗަށް އަލިއަޅުއްވާލައްވާ ވާހަކަ ދައްކަވަމުން ޝަފީއު ވިދާޅުވިއެވެ.\nއިތުރަށް ޝަފީޢު ވިދާޅުވީ، ދެމެހެއްޓެނިވި ގޮތެއްގައި މިކަން ކުރިއަށް ގެންދެވޭނީ ސްކޫލްތަކުގެ ކުދިންނަށް ރަސްމީ މަގަކުން މި ހުނަރުތައް ގެންދެވޭނެގޮތްތަކެއް ހެދިގެން ކަމަށެވެ. އަދި މި ކޯހުގެ ބައިވެރިން މި ކޯހުން ހޯދާ އެއްޗަކަށް ވާންވީ ސެޓްފިކެޓް ނޫންކަމަށާއި، ހޯދަންވީ ހުނަރުކަމަށްވެސް ޝަފީއު ވިދާޅުވިއެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ނޭޝަނަލް ސެންޓަރ ފޮރ ދި އާރޓްސް (އެންސީއޭ) ގެ ކޯޑިނޭޓަރ ޢަލީ އާމިރު ވިދާޅުވީ، މި ކޯހަކީ ރައީސުލްޖުމްހޫރިއްޔާ އަބްދުﷲ ޔާމީންގެ އެދިވަޑައިގަތުމުގެ މަތިން، ރައީސްގެ ވަރަށް ބޮޑު އެއްބާރުލެއްވުމަކާއެކު މާލޭގައި ވަރަށް ފުރިހަމައަށް ބާއްވާ ކޯހެއް ކަމަށެވެ.\n"އަޅުގަނޑު ދަންނަވާނީ މި ކޯހުގެ ބައިވެރިންނަކީ މިހާތަނަށް އަޅުގަނޑުމެން މި ކޯސް ހިންގިއިރު ބައިވެރިންގެ ތެރޭއިން އެންމެ ފޮރޗުނޭޓް، އެންމެ ލަކީ ޕާރޓިސިޕެންޓްސް، ފަސްވަނަ ކޯހާ ހިސާބަށް އައިއިރު މި ކޯސް ބައްޓަންވެފައި މި އޮންނަނީ މިޒަމާނުގެ ދުނިޔޭގެ ކޮންމެ ޔުނިވަރސިޓީ، ކޮލެޖަކަށް ވަޑައިގަތަސް ކްރިއޭޓިވް ފީލްޑްގައި އެންމެ ރަނގަޅަށް އެޅޭނެ އެކަޑެމިކް ފައުންޑޭޝަނާ އެއް ފެންވަރަށް އަޅުގަނޑުމެންގެ ކޯސް ބައްޓަން ކޮށްފައިވާނީ" ކޯހުގެ ލެކްޗަރަރ އެންސީއޭ ގެ ކޯޑިނޭޓަރ ޢަލީ އާމިރު ވިދާޅުވިއެވެ.\nމުޅިން ހިލޭ ހިންގާ މި ކޯހަކީ 2013 ވަނަ އަހަރުން ފެށިގެން އެންސީއޭގެ ފަރާތުން ރާއްޖޭގެ އަތޮޅުތަކުގައި ހިންގަމުން އައި ކޯހެކެވެ. އެގޮތުން ހދ.ކުޅުދުއްފުށި، ރ.މީދޫ، ށ.މިލަންދޫ އަދި ލ.ފޮނަދޫގައި ވެސް މި ކޯސް ހީންގާފައިވެއެވެ. މި ކޯސްތަކުގެ އެދެވޭ ނަތީޖާ ފެންނަމުންދާކަމަށާއި މާލޭގައި ހިންގާ މި ކޯހުންވެސް ރަނގަޅު ނަތީޖާއަކަށް އުއްމީދު ކުރައްވާކަމަށް އެންސީއޭގެ އެޑިޝަނަލް ކޯޑިނޭޓަރ އަޙްމަދު ނާޝިޒް ވިދާޅުވިއެވެ.\nނޭޝަނަލް ސެންޓަރ ފޮރ ދި އާރޓްސް އަކީ ޔޫތް މިނިސްޓްރީގެ ދަށުން ހިންގާ ފަންނުވެރިންގެ ބެލެނިވެރި ފަރާތެވެ. ފަންނުވެރިންނާ ގުޅުންހުރި ޕްރޮގްރާމްތަކާއި ހަރަކާތްތައް އެންސީއޭއިން ހިންގަމުންދާތާ ގިނަ ދުވަސްތަކެއް ވެފައިވާކަން ފާހަގަކޮށްލެވެއެވެ.\nބެއިޖިން ފިލްމް ފެސްޓިވަލްގައި ބައިވެރިވުމުގެ ފުރުސަތު ދިވެހިންނަށް ހުޅުވާލައިފި\nއެން.ސީ.އޭ ފިލްމު އެވޯޑްސްގައި ބައިވެރިވުމުގެ ފުރުސަތު ހުޅުވާލައިފި\nއެން.ސީ.އޭ އިން މުޅިން އާ 24 ކުރެހުންތެރިން އުފައްދައިފި


4- ސަޕޯޓިންގ ކޯއެލަވަންސް2: މަހަކު -/700 ރުފިޔާ\nސްކޫލުން ހަމަޖައްސާ ގޮތެއްގެ މަތިން ސްކޫލް ހުޅުވާ ބަންދު ކުރުން.\nމެންދުރު ކުރީ ސެޝަންގައި ރިސެޕްޝަން ބަލަހައްޓައި ސްކޫލް އޮފީހަށް އެކިއެކި ބޭނުންތަކުގައި ވަޑައިގަންނަވާ ބޭފުޅުން އެ ވަޑައިގެންނެވި ބޭނުންފުޅަކަށް ވީއެންމެ އަވަހަކަށް އަމަލީސިފަ ގެންނަވައި އެ ބޭފުޅުންނަށް އަވަހަށް ޖަވާބުދާރީވުން. އަދި އޮފީހަށް ލިބޭ މެސެޖް، ސިޓީ، ބިލްފަދަތަކެތި ބަލައިގަނެ އެތަކެތި ހުޅުވައި ލަސްނުކޮށް އެންޓްރީކޮށް އިސްވެރިޔާ ލައްވައި ސޮއި ކުރުވައި ދުވަހުން ދުވަހަށް ސެކްޝަންތަކާއި ހަވާލު ކުރުން.\nނާސްތާ ޕްރޮގްރާމްގެ އެންމެހާ ކަންކަން، މިނިސްޓްރީ އޮފް އެޑިޔުކޭޝަނުން ހަމަޖައްސަވާފައިވާ އުސޫލާއި އެއްގޮތްވާ ގޮތުގެ މަތިން ކުރުން. އަދި ނާސްތާ ޕްރޮގްރާމާއި ގުޅިގެން މިނިސްޓްރީ އޮފް އެޑިޔުކޭޝަނަށް ފޮނުވަންޖެހޭ ރިޕޯޓްތަކާއި އެހެނިހެން މައުލޫމާތުތައް އެ ލިޔުމެއް ފޮނުވަން އަންގަވާފައިވާ މުއްދަތަށް ފޮނުވުން.\nސްކޫލަށް އަލަށް ވަންނަ ކުދިންނާއި މިސްކޫލުން އެހެންސްކޫލްތަކަށް ބަދަލުވާ ކުދިންނާއި އެހެން ސްކޫލްތަކުން މިސްކޫލަށް ބަދަލުވާ ކުދިންނާއި މުވައްޒަފުންގެ އެޓެންޑެންސް އަދި މުވައްޒަފުންނާއި ބެހޭ ހުރިހާ މައުލޫމާތެއް މީމިސް މެދުވެރިކޮށް ދުވަހުން ދުވަހަށް އަޕްޑޭޓްކޮށް ބެލެހެއްޓުން.\nސްކޫލަށް ހުށަހެޅޭ ސިޓީ، މެސެޖްތަކުގެ ތެރެއިން ބަޖެޓާއި ވަޒީފާއާއި ބެހޭ ލިޔުންތައް ފިޔަވައި ޖަވާބުދޭންޖެހޭ ހުރިހާ ލިޔުންތަކަށް ވެރިން އަންގާ ގޮތެއްގެ މަތިން ޖަވާބު ދިނުން.\nމެންދުރު ކުރީ ސެޝަންގެ މުވައްޒަފުންގެ ޕާރސަނަލް ފައިލްތައް (ފައިލްގައި ހުންނަން ޖެހޭނެކަމަށް ސިވިލް ސަރވިސްގެ ޤަވާއިދު ލާޒިމުކުރާ ހުރިހާ ލިޔުންތަކެއް ހަމަކޮށް) ޤަވާއިދާއި އެއްގޮތްވާ ގޮތުގެ މަތިން ބެލެހެއްޓުން\nސްޓޮކަށް އަރުވާ މުވައްޒަފުންނަށް ދޫކުރެވޭ ތަކެތި ވަގުތުން ބާކީކޮށް ދައުލަތުގެ މާލިއްޔަތުގެ ޤަވާއިދާއި އެއްގޮތްވާ ގޮތުގެމަތިން ސްޓޮކް ބެލެހެއްޓުން.\nސްކޫލަށް ހޯދޭ ތަކެތީގެ ތެރެއިން ސްޓޮކަށް އަރުވަންޖެހޭ ތަކެތި ސްޓޮކްބާކީއަށް އަރުވާ ބެލެހެއްޓުން. އަދި ސްޓޮކުން ހުސްވާ ނުވަތަ ސްކޫލަށް ހޯދަން ބޭނުންވާ ތަކެތި ހޯދުމަށް މުވައްޒަފުން އެދުމުން ބަޖެޓް ސެކްޝަންގެ މަޝްވަރާގެ މަތިން ތަކެއްޗަށްއެދޭ ފޯމް ހަދާ ބަޖެޓް ސެކްޝަނާއި ހަވާލު ކުރުން\nސްކޫލުން ކުރިއަށް ގެންދާ ޚާއްސަ މަސައްކަތްތަކުގައި ބައިވެރިވުމާއި ސްކޫލްގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންކަން ކުރުން.\n1- ސާނަވީ ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 23 އޮކްޓޫބަރ 2019 ވާ ބުދަ ދުވަހުގެ 14:00 ގެ ކުރިން، ހާފިޒު އަހުމަދު ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 27 އޮކްޓޫބަރ 2019 އާއި7ނޮވެމްބަރ 2019 އާއި ދެމެދު، ހާފިޒު އަހުމަދު ސްކޫލް އޮފީހުގައެވެ. ވުމާއެކު މިވަޒީފާއަށް ކުރިމަތިލާފަރާތްތަކުން މިތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\n13 އޮކްޓޫބަރ 2019


ނޮޅިވަރަންފަރުގައި މިހާރު އެޅިފައިވާ ގެތަކަށް މާވައިދުއާއި ކުނބުރުދުއާއި ފަރިދޫގައި ދިރިއުޅޭ މީހުން ވަރަށް އަވަހަށް ބަދަލުކުރައްވަން ބޭނުންފުޅުވާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\nނޮޅިވަރަންފަރުގައި މިހާރު އެޅިފައިވާ ގެތަކަށް މާވައިދުއާއި ކުނބުރުދުއާއި ފަރިދޫގައި ދިރިއުޅޭ މީހުން ވަރަށް އަވަހަށް ބަދަލުކުރައްވަން ބޭނުންފުޅުވާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nނޮޅިވަރަންފަރުގައި މިހާރު އެޅިފައިވާ ގެތަކަށް މާވައިދުއާއި ކުނބުރުދުއާއި ފަރިދޫގައި ދިރިއުޅޭ މީހުން ވަރަށް އަވަހަށް ބަދަލުކުރައްވަން ބޭނުންފުޅުވާ ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ، އެމަނިކުފާނު ނޮޅިވަރަންފަރަށް ވަޑައިގެން، އިއްޔެ މެންދުރުފަހު އެރަށު ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުންނެވެ.\nނޮޅިވަރަންފަރުގައި ގެތައް އެޅުމުގެ މަސައްކަތް ވަރަށްބޮޑު ހިސާބަކަށް ކުރިއަށް ގެންދެވިފައިވާ ކަމަށާއި، އަދި އިތުރަށް 51 ގެ އަޅަންޖެހޭ ކަމަށް ރައީސުލްޖުމްހޫރިއްޔާ ވިދާޅުވިއެވެ. އެހެންކަމާއެކު، މިހާރު ގެތައް ނިމެމުންދާއިރު، މީހުން ބަދަލުނުކޮށް ތިބުމަކީ ބުއްދިވެރި ގޮތެއް ނޫންކަމަށާއި، ގެތައް ނިމެމުންދިޔަ ވަރަކުން ބަދަލުކުރެވެން ތިބި މީހުން ވީހާވެސް އަވަހަކަށް ބަދަލުކުރެވޭނެ ގޮތެއް ހޯދުން އެއީ މުޅި މަޝްރޫޢަށް ލިބޭނެ ދިރުމެއް ކަމުގައި ރައީސުލްޖުމްހޫރިއްޔާ ވިދާޅުވިއެވެ. މިރޮނގުން ވާހަކަފުޅު ދައްކަވަމުން، އެ3ރަށުގައި ދިރިއުޅެމުން ގެންދާ މީހުންނަށް ނޮޅިވަރަންފަރުގައި މިހާރު ގެތައް އެޅިފައިވާކަން ފާހަގަކުރެއްވިއެވެ. އަދި އިތުރަށް އަޅަންޖެހޭ ގެތަކުގެ ބިންގާ އިރާދަކުރެއްވިއްޔާ، މިއަހަރުގެ ތެރޭގައި އެޅޭވަރުވާނެކަން ރައީސުލްޖުމްހޫރިއްޔާ ހާމަކުރެއްވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، މާވައިދުއާއި، ކުނބުރުދުއާއި، ފަރިދޫގައި ދިރިއުޅޭ މީހުން ނޮޅިވަރަންފަރަށް ބަދަލުކުރާއިރު، ކަރަންޓްގެ މައްސަލަވެސް ޙައްލުކުރަންޖެހޭ ކަމަށާއި، ނަރުދަމާގެ މައްސަލަވެސް ޙައްލުކުރަންޖެހޭ ކަމުގައި ވިދާޅުވިއެވެ. ނަރުދަމާގެ މަސައްކަތް އަދި ފެށޭވަރުވާނީ3މަސް ނުވަތަ4މަހެއްހާ ދުވަހުގެ ތެރޭގައިކަން ބަޔާންކުރައްވަމުން، މީހުން ބަދަލުނުކުރައްވައި މިހާގިނަދުވަހު މަޑުނުކުރެއްވޭނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި ވަގުތީ ނަރުދަމާއެއް ޤާއިމު ކުރެއްވުމަށް ވިސްނާވަޑައިގަންނަވާ ކަމަށްވެސް ވިދާޅުވިއެވެ.\nނޮޅިވަރަންފަރުގެ ތަރައްޤީއަށް ސަރުކާރުން ކުރައްވަމުން ގެންދަވާ އެހެން މަސައްކަތްތަކުގެ މައްޗަށް ރައީސުލްޖުމްހޫރިއްޔާ ބައްލަވާލައްވަމުން، ނޮޅިވަރަންފަރު ސްކޫލްގައި އިތުރު ކްލާސްބަރިއެއް ހަދަން އެބަޖެހޭ ކަމަށާއި، މިނިސްޓްރީ އޮފް ފިނޭންސާއި، މިނިސްޓްރީ އޮފް އެޑިޔުކޭޝަނާ ވާހަކަފުޅު ދައްކަވައިގެން އެކަން ކުރެވޭނެ ގޮތެއް ހޯއްދެވުމަށް މަސައްކަތް ކުރައްވާނެ ކަމުގައި ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ސަރުކާރުން ހިންގަވާ އިޖްތިމާޢީ ރައްކާތެރިކަމުގެ ނިޒާމުގެ މައްޗަށްވެސް ބައްލަވާލެއްވިއެވެ. އަޅުގަނޑުމެން އެދޭގޮތަށް ބައެއްފަހަރު ކަންތައްތައްނުވެ، ބޭނުންވާ ތާރީޚަށް އެކަމެއް ނުނިމިދާ ކަމަށާއި، އެހެން ނަމަވެސް، އެއްވެސް ކަމެއް ހުއްޓަވާނުލައްވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި ކަންކަން ނުވާނެ ކަމަށް ބައްލަވައި، އެއްވެސް ކަމެއް ދޫކޮށްނުލައްވާނެ ކަމުގައިވެސް އެމަނިކުފާނު ވިދާޅުވިއެވެ.\nރައީސުލްޖުމްހޫރިއްޔާ ނޮޅިވަރަންފަރަށް ކުރެއްވި ދަތުރުފުޅުގައި، އެރަށުގައި މީހުން ބަދަލުކުރުމަށް އަޅާ ނިމިފައިވާ ގެތަކާއި، އަދި އަޅަމުން ގެންދާ ގެތައް ބައްލަވާލެއްވިއެވެ.\nރައީސުލްޖުމްހޫރިއްޔާ ކުޅުދުއްފުށްޓަށާއި، ނޮޅިވަރަންފަރަށް ކުރެއްވި ދަތުރުފުޅު ނިންމަވާލެއްވުމަށްފަހު، އިއްޔެ ހަވީރު މާލެ ވަޑައިގެންފިއެވެ.


ޕާވރީ ހޯރަހީހޭ ވައިރަލް ވީޑިއޯ\nއެ ޑައިލޮގް ޕާކިސްތާނާއި އިންޑިއާގެ ރަސްމީ އިދާރާތަކުންވެސް ދަނީ ބޭނުން ކުރަމުން\nއެހެން ވާހަކަ ދެއްކީ ހުޅަނގުގެ ބަހުރުވައަށް އަމިއްލަ ބަހުން ވާހަކަ ދައްކާ މީހުންނަށް މަލާމާތް ކުރުމަށް\nނަމަވެސް މިއީ އޭނާ ޤަސްތުގައި ވާހަކަ ދެއްކި ގޮތެއް\n2 މާރޗް 2021 | އަންގާރަ 19:27\nޕާކިސްތާނަށް ނިސްބަތްވާ 19 އަހަރުގެ ދަރިވަރެއް ކަމަށްވާ ދަނަނީރް މުބީން\nޕާކިސްތާނަށް ނިސްބަތްވާ 19 އަހަރުގެ ދަރިވަރެއް ކަމަށްވާ ދަނަނީރް މުބީން އޭނާގެ އިންސްޓަގްރާމްގައި ހިއްސާކުރި ވީޑިއޯއެއް ވައިރަލްވެ، ޕާކިސްތާނުގެ އިތުރުން ވާދަވެރި އިންޑިއާގައިވެސް މި ވީޑިއޯގެ މަޤްބޫލުކަން އިތުރުވެފައިވާއިރު، ދަރަނީރް އޭނާގެ އަމިއްލަ އިންސްޓަގްރާމްގައި ހިއްސާކުރި5ސިކުންތުގެ މި ވީޑިއޯއިން ފެންނަނީ މަގުމަތީގައި އޮތް ކާރެއް ކައިރީގައި މަޑުކޮށްލައިގެން އޭނާއާއި އޭނާގެ ރައްޓެހިންތަކެއް ތިބޭ މަންޒަރެވެ. ވަށައިގެންވާ މަންޒަރުތައް ވީޑިއޯއިން ދައްކަމުން އުރުދޫ ބަހުން އޭނާ ބުނަނީ "މިއީ އަހަރުމެންގެ ކާރު، މިއީ އަހަރުމެން، މިއުޅެނީ އަހަރުމެން ޕާޓީއެއް ކޮށް" މިހެންނެވެ. ނަމަވެސް މި ވީޑިއޯއިން އެންމެންގެ ސަމާލުކަން ދަމައިގެންފައިވަނީ ވީޑިއޯގައި ދަރަނީރް ވާހަކަ ދައްކާ ގޮތުގެ ސަބަބުންނެވެ. އޭނާ ވާހަކަ ދައްކާ ބަހުރުވަގަނޑު އެންމެ ވައްތަރީ ޤައުމުން ބޭރުގައި އެތައް އަހަރެއް ވަންދެން އުޅުމަށްފަހު އެނބުރި ޤައުމަށް އައިސް، އަމިއްލަ ބަހުން ފަރިތަކޮށް ވާހަކަ ދައްކަން ނޭނގޭ މީހެއްގެ ބަހުރުވައާއެވެ. ނަމަވެސް މިއީ އޭނާ ޤަސްތުގައި ވާހަކަ ދެއްކި ގޮތެކެވެ.\nދަރަނީރް ބުނާ ގޮތުގައި އޭނާ އެގޮތަށް ވާހަކަދެއްކީ ހުޅަނގުގެ ޤައުމުތަކަށް ދިއުމަށްފަހު، އެނބުރި އައިސް ހުޅަނގުގެ ބަހުރުވައަށް އަމިއްލަ ބަހުން ވާހަކަ ދައްކާ މީހުންނަށް މަލާމަތް ކުރުމުގެ ގޮތުންނެވެ. އަދި މި ވީޑިއޯ ވައިރަލްވެގެން ދާނެ ކަމަށް ހިތަށްވެސް ނާރާކަމަށް އޭނާ ބުންޏެވެ.\nއޭގެ އިތުރުން، އިންޑިއާގެ ބޯޑަރު ބަލަހައްޓާ ސިފައިންވެސް މި ޓްރެންޑާއި ގުޅިފައިވާއިރު، ބޮލީވުޑްގެ މަޝްހޫރު އެކްޓަރ ރަންވީރު ސިންގ ވެސް ވަނީ މި ޓްރެންޑުގައި ބައިވެރިވެފައެވެ. އެގޮތުން އިންޑިއާގައި މަޝްހޫރު ފޮނިކާއެއްޗެއް ކަމަށްވާ "ގާޖަރކާ ހަލްވާ" ތައްޓެއް ހިފައިގެން ހުރެ ރަންވީރު ބުނަނީ "މިއީ އަހަރުމެންގެ ގާޖަރްކާ ހަލްވާ، މިއީ އަހަރުމެން، މިދަނީ އަހަރުމެންގެ ޕާޓީއެއް ކުރިއަށް" މިހެންނެވެ.\nމި ވީޑިއޯ މިހާރު މީސްމީޑިއާގެ އެކި ޕްލެޓުފޯމުތަކުގައި ބޭނުން ކުރަމުންދާއިރު، ދަރްނީރްގެ އެ ޑައިލޮގް ޕާކިސްތާނާއި އިންޑިއާގެ ރަސްމީ އިދާރާތަކުންވެސް ދަނީ ބޭނުން ކުރަމުންނެވެ. އެގޮތުން އިންޑިއާ ސަރުކާރުގެ ދިއްލީ ކޮމިޝަން ފޮރ ވިމެން (ޑީސީޑަބްލިއު) އިން ކޮށްފައިވާ ޓްވީޓެއްގައި ވަނީ މި ޑައިލޮގްތައް ބޭނުންކޮށްގެން ރަސްމީ މަސައްކަތްތަކާ ގުޅޭ ޕޯސްޓެއް ކޮށްފައެވެ. "މިއީ ޑީސީޑަބްލިއު، މިއީ އަހަރުމެންގެ ކާރު، މީހަކު ފުރައްސާރަކޮށްފި ނަމަ 181ށް ގުޅާ، އޭރުން އޭނާގެ ޕާޓީ ކުރިއަށްދާނީ ޕޮލިސް ސްޓޭޝަންގައި" މިގޮތަށް ޕޯސްޓުގައި ބުނެފައިވެއެވެ.\nއެންމެ ފަހުން އިންޑިއާގެ ސިޔާސީ ބައެއް ވެރިންވެސް ގެންދަނީ މި ޓްރެންޑުގައި ބައިވެރިވަމުންނެވެ. އެގޮތުން ކޮމިއުނިސްޓް ޕާޓީގެ މެމްބަރެއް ކަމަށްވާ ސިއަރާމް ޔެކުރީ ކުރި ޕޯސްޓެއްގައި ވަނީ ކުޅިވަރު މެޗެއްގެ ނަތީޖާ ހިއްސާ ކުރައްވައި، މި ޑައިލޮގް ބޭނުން ކުރައްވާފައެވެ. "މިއީ ނަރެންދްރަ މޯދީ ސްޓޭޑިއަމް، މިއީ އޭގެ ދެކޮޅު، އަދި މި ފެންނަނީ "ކްރޮލީސް" ގެ ޕާޓީ ކުރިއަށްދާ މަންޒަރު"، މޮޅުވި ޓީމަށް މަރުޙަބާ ކިއުމަށް ސިއަރާމް ކުރެއްވި ޕޯސްޓުގައި ލިއުއްވާފައިވެއެވެ.\nއޭގެ އިތުރުން، އިންޑިއާގެ ވެރިކަން ކުރާ ޕާޓީ ބީޖޭޕީގެ ރައީސްވެސް ވަނީ ރެލީއެއްގައި ދެއްކެވި ވާހަކައެއްގެ ތެރެއިން މި ޓްރެންޑާ ގުޅިވަޑައިގަންނަވާފައެވެ. އޭނާ ވިދާޅުވަނީ " މިއީ ޕަންގާލްގެ އާންމު ރައްޔިތުން، މިތިބީ އަޅުގަނޑުމެން، މިވަގުތު ކުރިއަށްދަނީ މަރުޙަބާގެ ތައްޔާރީތައް" މިހެންނެވެ.\nކޮންމެއަކަސް، މި ކުޑަކުޑަ ވީޑިއޯގެ ސަބަބުން، ދެ ޤައުމުގެ ދެމެދުގައި ކުޑަ މިންވަރެއްގެ ނަމަވެސް އެކުވެރިކަމެއް އުފެދިގެން ދިއުމަކީ ދަރްނީރްގެ އުއްމީދެވެ. އަދި އެ ވީޑިއޯގެ ސަބަބުން ގިނަ ބަޔަކަށް އުފާވެރިކަމާއި ހިނިތުންވުން ގެނެސްދެމުންދާތީ އެކަމާ އުފާ ކުރާކަަމަށް އޭނާ ބުނެއެވެ. މި ވީޑިއޯ ވައިރަލްވެގެން ދިއުމާއެކު، ފިލްމް އިންޑަސްޓްރީތަކުންނާއި މޮޑެލިންގ އިންޑަސްޓްރީތަކުން ދަރްނީރަށް އެކި ކަހަލަ ހުށައެޅުންތައް ލިބެމުން ދިޔަނަމަވެސް، އޭނާގެ އަމާޒު ހުރީ ޕާކިސްތާނުގެ ޚާރިޖީ ގުޅުންތަކާ ބެހޭ ދާއިރާއިން ކުރިއަށް ދިއުމަށެވެ.\nއިންޑިއާއާއި ޕާކިސްތާނަކީ ޒަމާނުއްސުރެ ކޯޅުންތައް އޮންނަ ދެ ޤައުމެވެ. އެގޮތުން ދާދި ފަހުން ކަޝްމީރުގެ އިޙްތިޞާސްއާ ގުޅޭ މައްސަލައެއްގައިވެސް ދެ ޤައުމުގެ ދެމެދުގައި ހަމަނުޖެހުންތަކެއް ހިނގައި، މަޝްރަޙު ގޯސްވެފައިވެއެވެ. ނަމަވެސް ނިމިދިޔަ ހަފްތާގައި ދެ ޤައުމުގެ ބޯޑަރު ގުޅޭ ސަރަޙައްދުގެ އަސްކަރިއްޔާއިންވެސް ވަނީ ޙަމަލާތައް ހުއްޓާލައި، މައްސަލަތައް ޙައްލު ކުރުމަށް އެއްބަސްވުމަކަށްވެސް އައިސްފައެވެ. އަދި އެކަމާ ގުޅޭ ޖޮއިންޓް ސްޓޭޓްމަންޓެއްވެސް ދެ ޤައުމުން ނެރިފައިވެއެވެ.\nޕާވްރީ ހޯރަހީހޭ އިންޑިއާ ޕާކިސްތާނު ބޯޑަރު


October 11, 2016 8\nހުރިހާ މިއުޒީޝަނުން ވެސް އިއްތިފާގުވާ ކަމެއް އޮވެ އެވެ؛ ފުލޫ ނާޝިދު (އަހުމަދު ނާޝިދު) ވަރުގެ ހުނަރުވެރި މިއުޒީޝަނަނަކު މި ފަސްގަނޑަކުން އަދި އުފަނެއް ނުވެ އެވެ. އެ އިއްތިފާގުވުން އެ...\nOctober 10, 2016 33\nOctober 06, 2016 6\nފުއްޕާމެއަށް ފާނަބަސަންދު ޖެހިގެން ދެ ވަނަ މީހަކު މަރު\nފުއްޕާމެއަށް ފާނަބަސަންދު ޖެހިގެން މަސް ދުވަހުގެ ތެރޭގައި ދެ ވަނަ މީހަކު އައިޖީއެމްއެޗުގައި ނިޔާވެއްޖެ އެވެ.\n"މަރުވި" ކުއްޖާ އެއް ދުވަސް ފަހުން ރޯންފަށައިފި\nބަންގްލަދޭޝްގެ ހޮސްޕިޓަލެއްގައި އުފަންވި ކުއްޖަކު، މަރުވެފައިވާ ކަމަށް ޑޮކްޓަރުން ނިންމުމުން ސަހަރާ އަށް ގެންގޮސް ވަޅުލުމުގެ ކަންތައްތައް ކުރަނިކޮށް ރޯން ފަށައިފި އެވެ.\nSeptember 25, 2016 65\nރ. ހުޅުދުއްފާރު ސްކޫލްގެ ޓީޗަރު މުހައްމަދު ނިޝާމް، 31، ރަށުގެ ގިނަ ބަޔަކަށް އެންމެ ފަހުން ފެނުނީ އިއްޔެ ހަވީރު ފަހެއް ޖެހިއިރު ދަނޑުގައި ފުޓްބޯޅަ ކުޅެން އުޅެނިކޮށެވެ. އޭގެ...\nމަރުވެފައި ތިބޭ މީހުން ނަގައިގެން ނަލަ ހައްދާ ބައެއް\nއިންޑޮނީޝިއާގެ ޓްރޯޖަން މީހުންގެ އެތައް ގަރުނެއް ވީ ސަގާފަތުގެ ތެރޭގައި އާއިލާގެ މީހުން މަރުވާތާ ތިން އަހަރު ފަހުން އަލުން ކޮނެގެން ނެގުން ހިމެނެ އެވެ. މިގޮތަށް ކޮނެގެން...\nކޯމާއެއްގައި އޮތް ހައްޖުވެރިޔާ ނިޔާވެއްޖެ\nމި އަހަރު ހައްޖު ކޯޕަރޭޝަންގެ ހަވާލުގައި ރާއްޖެއިން ހައްޖަށް ދިޔަ މީހުންގެ ތެރެއިން ހާލު ސީރިއަސްވެގެން ފަރުވާދެމުން އައި ފިރިހެން މީހާ ރޭ ނިޔާވެއްޖެ އެވެ.\nހާޓް އެޓޭކެއް ޖެހި ހައްޖަށް ދިޔަ ދިވެއްސަކު މަރުވެއްޖެ\nހައްޖުގެ އަޅުކަން އަދާކުރަން ސައުދީ އަރަބިއްޔާ އަށް ގޮސް އުޅުނު ދިވެއްސަކު ރޭ މަރުވެއްޖެ އެވެ.\nވެއްޓި މަރުވި ހައިލަމަކީ ނަފުސާނީ ބަލި މީހެއް: ޕޮލިސް\nއެސްޓީއޯ ޓްރޭޑް ސެންޓަރުގެ މަތިން ވެއްޓި މިއަދު މަރުވީ ނަފްސާނީ ބައްޔަށް ފަރުވާ ކުރަމުން އައި މީހެއް ކަމަށް އާއިލާއާ ހަވާލާދީ ފުލުހުން ބުނެފި އެވެ.\nSeptember 07, 2016 25\nޓްރޭޑް ސެންޓަރުގެ މަތިން މީހަކު ވެއްޓި މަރުވެއްޖެ\nއެސްޓީއޯ ޓްރޭޑް ސެންޓަރުގެ އެންމެ މަތިން ވެއްޓި ދިވެއްސަކު މިއަދު މަރުވެއްޖެ އެވެ.\nމޫނު ބަދަލުކުރި ފުރަތަމަ މީހާ މަރުވެއްޖެ\nޕެރިސް (ސެޕްޓެމްބަރު 7) - ދުނިޔޭގައި ފުރަތަމަ ފަހަރަށް މޫނު ބަދަލު ކުރި ފްރާންސްގެ އަންހެނެއް ކަމަށްވާ އިސަބެއްލާ ޑައިނޮޔާ މަރުވެއްޖެ ކަމަށް އެ ގައުމުގެ ޑޮކްޓަރުން ބުނެފި އެވެ.\nSeptember 05, 2016 8\nއިންޑިއާ މީހަކު ރާއްޖޭގައި މަރާލި ކަމަށް ބުނެ ޕޮލިހަށް\nރާއްޖޭގައި މަސައްކަތް ކުރަން އުޅުނު އިންޑިއާ މީހަކު މަރާލި ކަމަށް ބުނެ އޭނާގެ އާއިލާ އިން އިންޑިއާ ފުލުހުންނަށް މައްސަލަ ހުށަހަޅައިފި އެވެ.\nޗުއްޓީއަކަށް ސްރީ ލަންކާ އަށް ގޮސް އުޅެނިކޮށް ރޭލެއް ދަށުވެ މިއަދު ހެނދުނު މަރުވި، ގދ. މަޑަވެލީ، ބަހާރު، އިޒްހާމް މުހައްމަދުގެ ހަށިގަނޑު މޯޗަރީ އަށް ލާން ނިންމައިފި އެވެ.\nދޫނިދޫގައި ބަންދުކޮށްފައި ހުއްޓާ އިއްޔެ ރޭ މަރުވި މީހާގެ މައްސަލަ ނެޝަނަލް އިންޓަގްރިޓީ ކޮމިޝަން (އެންއައިސީ) އިން ބަލަން ފަށައިފި އެވެ.\nދިމިޝްގު (އޮގަސްޓް 31) - އިސްލާމިކް ސްޓޭޓް (އައިއެސް) ގެ ހަމަލާތައް ރޭވުމުގައި އެންމެ އިސް ދައުރެއް އަދާކުރާ ލީޑަރު ސީރިއާގައި މަރާލަފައިވާ ކަމަށް އައިއެސްއާ ގުޅުން އޮންނަ ނިއުސް...\nއިންޑިއާގެ އެންމެ ފަގީރު އެއް ޑިސްޓްރިކްޓް ކަމަށްވާ އޮޑިއްޝާގައި އަނބިމީހާގެ ގަބުރު ގެޔަށް ގެންދަށް ކޮނޑަށް ލައިގެން 10 ކިލޯމީޓަރަށް ހިނގި މީހާ އަށް އެހީވާން ބަހުރެއިންގެ...\nބަހުގައި މަރުވި މީހަކާއި އާއިލާ ޖަންގައްޔަށް ބާލުވައިފި\nއިންޑިއާގެ މަދްޔާޕްރަދޭޝްގެ ދާމޯ ޑިސްޓްރިކްޓުގައި މިދިޔަ ހޮނިހިރު ދުވަހު ބަހެއްގައި ދަތުރުކުރި އަންހެނަކު ދަތުރުމަތީގައި މަރުވުމުން އެ މީހާ އާއި އޭނާގެ ފިރިމީހާ އަދި ތުއްތު ދަރިފުޅު ޖަންގައްޔެއްގެ ތެރެއަށް ބާލުވައިފި އެވެ.


Ibu ge thuhumathu thakeh Elections Comission ah\nރީރަޖިސްޓްރޭޝަން މައުލޫމާތުތައް ހާމަ ނުކުރަނީސް ޕީޕީއެމްއަށް ލިބިއްޖެ: އިބޫ\nމާލެ، 26 ޖުލައި 2018 - އިބޫ އާއި ފައިސަލްގެ ކެންޑިޑެސީ ފޯމް ހުށައެޅުން: -- އަހުމަދު ނާއިމް | އަވަސް\nރަށްވެހިވެފައިވާ ރަށް ނޫން އެހެން ރަށެއްގައި ވޯޓުލާ މީހުން ރީ ރަޖިސްޓާ ކުރި ގޮތުގެ މައުލޫމާތުތައް އިލެކްޝަން ކޮމިޝަން (އީސީ) އިން ހާމަ ކުރުމުގެ ކުރިން އެ މައުލޫމާތުތައް ޕީޕީއެމްއަށް ލިބިފައިވާ ކަމަށް އިދިކޮޅު ޕާޓީތަކުގެ ކެންޑިޑޭޓު އިބްރާހިމް މުހައްމަދު ސޯލިހު (އިބޫ) މިއަދު ތުހުމަތު ކުރައްވައިފި އެވެ.\nއިބޫ މިހެން ވިދާޅުވި އިރު ރީ ރަޖިސްޓާ ކުރުމުގެ ފުރުސަތު ބަންދު ކުރިތާ އެތަށް ދުވަހެއް މިހާރުވެފައިވާ އިރު އީސީ އިން އެންމެ ފަހުން ބުނީ މި ހަފްތާގެ ތެރޭގައި އެ މައުލޫމާތުތައް އާންމުންނަށް ހިއްސާ ކުރާނެ ކަމަށެވެ. ނަމަވެސް މި ހަފްތާ ނިމުން އިރުވެސް އެ މައުލޫމާތެއް އީސީ އިން ހާމައެއް ނުކުރެ އެވެ.\nރ. އަތޮޅަށް އިބޫ ކުރައްވާ ކެމްޕެއިން ދަތުރުފުޅުގައި ވާދޫއަށް ވަޑައިގެން ވާހަކަދައްކަވަމުން އިބޫ ވިދާޅުވީ ރީ ރަޖިސްޓާ ކުރުމަށް ހުށަހަޅާފައިވާ ފޯމްތަކުގެ ސައްހަކަން ކަށަވަރު ކުރުމަށްޓަކައި ބައެއް އާންމުންނަށް ޕީޕީއެމްއިން ފޯނު ކުރަމުން އަންނަ ކަަމަށެވެ. އެގޮތުން އެމްޑީޕީގެ އިސް ބޭފުޅަކަށް ވެސް ގުޅުމަށް ފަހު މައުލޫމާތުތައް ސައްހަތޯ ކަށަވަރު ކުރެއްވުމަށް ސުވާލު ކުރެއްވި ކަމަށާއި ނަމަވެސް ފޯނު ކުރީ އީސީގެ ބަދަލުގައި ޕީޕީއެމްގެ ކެމްޕެއިން ޓީމުން ކަމަށް އިބޫ ވިދާޅުވި އެވެ.\n"މި ޕާޓީގެ އިސް ބޭފުޅަކަށް އިއްޔެ ގުޅުއްވާފައި އެއްސެވި މި ފޯމް އީސީއަށް ގެނައީ ތިބޭފުޅާ ނޫން ހޭ، ކޮންތާކަށްހޭ ރަޖިސްޓާވެފައި އޮތީ، އެ ބޭފުޅާ ވިދާޅުވީ އަޅުގަނޑު ފޯމްލީ އިލެކްޝަން ކޮމިޝަނަށޭ ތިއީ އިލެކްޝަން ކޮމިޝަނުންހޭ، އެ ބެފުޅުން ބުނީ މިއީ ރައީސް ޔާމިންގެ ކެމްޕެއިން އޮފީހުންނޭ،" އިބޫ ވިދާޅުވި އެވެ.\nއިބޫ ވިދާޅުވީ މިއީ އީސީގެ ހާލަތު ކަމަށާއި ރަޖިސްޓްރީ ކުރަން ލީ ފޯމުތައް އާންމުކޮށް ހާމަ ނުކުރަނީސް ޕީޕީއެމްއާ ހަމަޔަށް ގޮސްފައިވާ ކަމަށެވެ. އަދި އީސީއަށް އިތުބާރެއް ނުކުރައްވާ ކަމަށާއި ނަމަވެސް އިންތިހާބަށް ކުރިމަތި ލަނީ ރައްޔިތުންނަށް ކުރާ އިތުބާރެއްގެ ސަބަބުން ކަމަށް އިބޫ ވިދާޅުވި އެވެ. އަދި އެ އިތުބާރާ އެކުގައި ރިޔާސީ އިންތިހާބު ބޮޑު ތަނުން ކާމިޔާބު ކުރައްވާނެ ކަމަށް ވެސް އިބޫ ވިދާޅުވި އެވެ.\nއެފަދަ ތުހުމަތުތަކެއް އިބޫ ޕީޕީއެމް އާއި އީސީ އަށް ކުރި ނަމަވެސް އީސީ އިން ބުނެފައި ވަނީ ވޯޓް އޮޅުވާލަން އެ ފަރާތުން އެއްވެސް ނުކުރާ ކަމަށާއި އެއީ އިންތިހާބާ މެދު ޝައްކު އުފައްދަން ދައްކާ ދޮގު ވާހަކަ ކަމަށެވެ. އަދި ޕީޕީއެމް އިން ވެސް އެ ތުހުމަތުތައް ދޮގު ކުރެ އެވެ. އަދި އިންތިހާބާ މެދު އުފައްދާ ޝައްކުތަކުގައި އަސްލެއް ނެތް ކަމަށް އެ ޕާޓީގެ ނައިބު ރައީސް އަބްދުއްރަހީމް އަބްދުﷲ ވެސް ރޭ ވަނީ ވިދާޅުވެފަ އެވެ.\nޕީޕީއެމް ރައީސް އިބްރާހިމް މުހައްމަދު ސޯލިހު އިލެކްޝަންސް ކޮމިޝަން + ރިޔާސީ އިންތިހާބު 2018 އިދިކޮޅު ފަރާތްތައް


Lifestyle: Moonuge hangandu reethikoh behehtumah mikankan kurey! - 247.mv\n03:10 AM, Sunday 28, February 2021\nމޫނުގެ ހަންގަނޑު ރީތިކޮށް އޮމާންކޮށް ބަހައްޓަން ބޭނުން ނަމަ ވަރަށް ފަސޭހައިން އެކަންކުރެވިދާނެ-- ފޮޓޯ: ޔޫއެސްއޭލަވްލިސްޓް\nZubedha 09:00 AM, Thursday 20, June 2019\nރާއްޖެ ފަދަ ހޫނު ގައުމެއްގައި އުޅޭ އިރު މޫނުގެ ހަންގަނޑު ރީތިކޮށް ބަހައްޓަން ބޭނުންނަމަ ވަރަށް ފަރުވާތެރިވާންޖެހޭނެއެވެ. ވިދަ ވިދާ ހުންނަފަދަ އޮމާން މޫނެއްގެ ވެރިއަކަށް ވާން އެދޭ ނަމަ ކުރެވޭނެ ބައެއް ކަންތައް އެބަ ހުއްޓެވެ. މިއީ ކޮންމެހެން މާ އަގު ބޮޑު، އަގު ދީފައި، އެއްޗެއް ގަނެގެން ނޫނީ ގިނަ ވަގުތު ދޭން ޖެހޭ ކަންތަކެއް ނޫނެވެ. ކިތަންމެ އަވަދި ނެތިކޮށް އުޅެމުން ވެސް މިކަންތައް ފަސޭހައިން ކޮށްލެވިދާނެއެވެ.\nކޮންމެ ދުވަހަކު މަދު ވެގެން އެއްފަހަރު ރަނގަޅަށް މޫނު ދޮވެލުން ދުވަހުގެ ތާވަލުގައި ހިމަނައި އަދި ރޭގަނޑު ނިދުމުގެ ކުރިން ދޮވެލުމަށް ހާއްސަ ސަމާލު ކަމެއް ދޭންޖެހެއެވެ. އެއީ ނިދާ ގަޑި ޖެހެންވާއިރަށް މޫނު މަތީގައި ހިރަފުހާއި ދަލާއި މަރުވެފައިވާ ސްކިން ސެލްތަކާއި މޭކް އަޕް އަދި އެނޫންވެސް ހަންގަނޑަށް ރަނގަޅު ނޫން އެކި މާއްދާތައް ގިނަވެފައިވާނެތީ އާއި ނިދާ ގަޑީގައި ހަންގަނޑުގެ ލޯވަޅުތައް މިގޮތަށް ކުނިޖެހިފައި ހުރުމަކީ އެދެވިގެންވާ ކަމަކަށް ނުވާތީއެވެ.\nވަކި އަގުބޮޑު ފޭސްވޮޝް އެއް ބޭނުން ކުރާކަށް ނުޖެހެއެވެ. ނަމަވެސް ތިމާގެ ހަންގަނޑާ ގުޅޭއެއްޗަކަށް ވާން ޖެހެއެވެ. އަދި މޫނު ދޮވެ ނިމިގެން ކޮންމެވެސް ކަހަލަ މޮއިސްޗަރައިޒާއެއް ބޭނުންކޮށްލާނީއެވެ.\nގިނަ މީހުންނަށް ނޭނގުނު ކަމުގައި ވިޔަސް ކިތަންމެ ހޫނު ގައުމެއްގައި ދިރިއުޅުނަސް މިއީވެސް ކުރަން ޖެހޭކަމެކެވެ. މޫސުމާ ގުޅޭ ފަދަ އެއްޗެއް ބޭނުން ކުރުމުން އިތުރަށް ހޫނުވެގެން ދިމާވެދާނެ މައްސަލަތަކަކުން ދުރުކޮށްލަދެއެވެ.\nމިއީ ކޮންމެ ދުވަހަކު ކުރަންޖެހޭ ކަންތަކެއެވެ. އެއަށްފަހު އަންނަނީ ކޮންމެ ހަފްތާ އަކު އެއްފަހަރު ކޮށްލުމުން ފުދޭނެ ކަންތައްތަކެވެ. އެގޮތުން ފާހަގަ ކޮށްލެވޭ ދެކަމަކީ އެކްސްފޯލިއޭޓް ކުރުމާއި ފޭސް މާސްކް އެޅުމެވެ. މިކަންތައްތަކަކީ އަދި ވަރަށް ފަސޭހައިން ގޭގަ ތިބެގެން ކޮށްލެވޭނެ ކަންތަކެވެ. ސަބަބަކީ އާންމުކޮށް ފްރިޖުގައި އެހެންނޫނީ ބަދިގޭގައި ލިބެން ހުންނަ ސާމާނު ބޭނުންކޮށްގެންވެސް ސްކްރަބްއެއް ނުވަތަ ފޭސް މާސްކެއް ހެދިދާނެތީއެވެ. ޔޯގަޓް، ދޮންކެޔޮ މާމުއި އަދި އޮރެންޖާއި ލުނބޯހުތް ބޭނުން ކޮށްގެން ވަރަށް ފަސޭހައިން ހަދާލެވޭނެއެވެ.\nމިފާހަގަ ކޮށްލިކަންތަކުގެ އިތުރުން ވެސް ފާޑުފާޑުގެ ސީރަމް ތަކާއި ފޭސް އޮއިލް ބޭނުން ކުރުމާއި ފޭޝަލް ހެއްދުން ފަދަކަންތަކީ ވެސް ވަގުތާއި ލާރި ލިބޭވަރަކުން ކޮށްލަން ރަނގަޅު ކަންތަކެއެވެ. އަދި ބޭނުން ކުރާ މިފަދަ އެއްޗެއްސަށް ސަމާލުވާ މިންވަރަށް ތިމާގެ ހަށިގަނޑު ތެރެއަށް ދާ ތަކެއްޗާ މެދުވެސް ސަމާލުވާންޖެހެއެވެ. އެހެންކަމުން ގިނައިން ފެން ބޯން އާދަކޮށް މޭވާ އާއި ތަރުކާރީވީހާވެސް ގިނައިން ކެއުމާއި "ޖަންކް ފުޑް" ކެއުން މަދު ކުރަންޖެހެއެވެ.\nހޭލުންތެރިކުރުވުން ބިއުޓީ އާންމު ސިއްހަތު ލައިފްސްޓައިލް ސިއްޙީ ދުޅަހެޔޮކަން


vnews - Technology ge dhuniyein smart home device thakah nazareh\nޓެކްނޮލޮޖީގެ ދުނިޔެއިން ސްމާޓް ހޯމް ޑިވައިސްތަކަށް ނަޒަރެއް\nޓެކްނޮލޮޖީގެ ދާއިރާއިން ބޮޑެތި ކުރިއެރުންތަކެއް ހޯދަން ފެށިތާ އަދި ގިނަ އަހަރުތަކެއް ނުވެ އެވެ. މީގެ އަހަރުތަކެއް ކުރިއަށް ބަލާލާއިރު ގޭގޭގައި ސްމާޓް ޓެކްނޮލޮޖީ ބޭނުންކޮށްފައިވަނީ ނިސްބަތުން ވަރަށް މަދު މިންވަރަކަށެވެ. އަދި ޒަމާނީ ޓެކްނޮލޮޖީގެ ދަށުން އުފައްދާފައިވާ 'ސްމާޓް ހޯމް ޑިވައިސް' ތައް ނުވަތަ އާންމު ދިރިއުޅުމުގައި ބޭނުން ކުރާ ތަކެތި، އަދި ކުރާ ކަންތައްތައް ޓެކްނޮލޮޖީގެ ޒަރީއާއިން ކޮންޓްރޯލް ކުރެވޭ ނިޒާމްތަކެއް މިއަދު އަޅުގަނޑުމެން ބޭނުންކުރާނެއޭ މިއީ ކުރިން ގިނަ ބައެއްގެ ވިސްނުމަށް އައިސްދާނެ ހިޔާލެއްވެސް ނޫނެވެ. ނަމަވެސް ސްމާޓް ހޯމް ޑިވައިސްތަކަށް މިހާރު އޮތް ތަރުހީބު މިވަނީ ވަރަށް ބޮޑުވެފަ އެވެ.\nމިފަދަ ޑިވައިސްތަކުގެ ތެރެއިން އެންމެ ފުރަތަމަ ފެނިގެންދިޔަ އެކައްޗަކީ 'ނެސްޓް ތަމޯސްޓެޓް' އެވެ. މި އުފެއްދުން ވެގެންދިޔައީ ޓެކްނޮލޮޖީގެ ދާއިރާގައި މަސައްކަތް ކުރާ ފަރާތްތަކަށް ލިބުނު އުއްމީދީ ހަބަރަކަށެވެ. ނަމަވެސް ގިނަ އަހަރުތަކެއް ނުވެ، މި ޑިވައިސްއަށް އޮތް ޝައުގުވެރިކަން ގެއްލުނެވެ. އެއީ އެހާ ކާމިޔާބު އުފެއްދުމަކަށް ނުވީ އެވެ.\nދުނިޔޭގެ އެންމެ ބޮޑެތި ޓެކްނޮލޮޖީ ކުންފުނިތަކުން އަނެއްކާވެސް މިވަނީ މި ދާއިރާއަށް ވަންނަން ފަށާފަ އެވެ. 'ސްމާޓް ހޯމް' މިއީ އެންމެ ފަހުގެ ޓެކްނޮލޮޖީގެ ބާބެވެ. ސްމާޓްފޯން އުފައްދާ މަޝްހޫރު ކުންފުނި އެޕަލްއިންވެސް މިވަނީ 'އެޕަލް ހޯމް' ގެ ނަމުގައި ސިސްޓަމެއް ގާއިމްކޮށްފަ އެވެ. މިއީ ގޭގައި ގެންގުޅޭ އިލެކްޓްރޯނިކް ސާމާނުގެ އިތުރުން ދިއްލުންތަކާއި، އިލެކްޓްރޯނިކް ތަޅުތައް ސްމާޓް ފޯން މެދުވެރިކޮށް ކޮންޓްރޯލް ކުރެވޭ ނިޒާމެކެވެ. ދާދި ފަހުން ގޫގްލްއިންވެސް މިވަނީ 'ގޫގްލް ހޯމް'ގެ ނަމުގައި މިފަދަ އުފެއްދުމެއް މާކެޓަށް ނެރެފަ އެވެ. އަދި ސްމާޓް ހޯމް ޑިވައިސްތަކުގެ ތެރެއިން އެންމެ ބޮޑު ތަރުހީބެއް ލިބިފައިވާ އެއް އުފެއްދުމަކީ އެމޭޒަން ކުންފުނީގެ 'އެކޯ' އެވެ.\nމިފަދަ އުފެއްދުންތައް ބާޒާރަށް ނެރުމުގެ ފަހަތުގައި ވަނީ މާލީ ކުރިއެރުންތައް ހޯދުން އެކަނި ނޫންކަން މިއީ އެންމެންވެސް ވިސްނާލަން ޖެހޭ ކަމެކެވެ. މިއިން ކޮންމެ އުފެއްދުމަކީވެސް އެ އުފެއްދުމެއްގެ ކުންފުންޏަށް ގިނަ މައުލޫމާތުތަކެއް ހިއްސާ ކުރާ އުފެއްދުމެކެވެ. މިކަމުގެ ފަހަތުގައިވަނީ މިފަދަ އުފެއްދުންތައް އިތުރަށް ފުރިހަމަ ކުރުމަށް ބޭނުންވާ މައުލޫމާތު ހޯދުންކަމުގައި ކުންފުނިތަކުން ބުނެ އެވެ. ދިރާސާތައް ދައްކާ ގޮތުން، މިފަދަ އުފެއްދުންތަކަށް ކުންފުނިތަކުން ކުރާ އިންވެސްޓްމެންޓް 2021 ވަނަ އަހަރާއި ހަމައަށް 4.8 ޓްރިލިއަން އެމެރިކާ ޑޮލަރަށް އަރާނެ އެވެ.


Fuhgiri muaamalaathuge sihruthakeh aanmukohfi\nފުއްގިރި މުއާމަލާތުގެ ސިއްރުތަކެއް ފެންޑޯރާ ޕޭޕާސްގައި އާންމުކޮށްފި\nބިން މިލްކު ކުރެވޭ އިސްލާހު ރައީސް ޔާމީން ތަސްދީގު ކުރެއްވުން --\nރ. ފުއްގިރި ކުއްޔަށް ދޫކުރުމުގައި ހިންގާފައިވާ ކޮރަޕްޝަންގެ އަމަލުތަކާއި ގުޅުންހުރި ސިއްރު މައުލޫމާތުތަކެއް ފެންޑޯރާ ޕޭޕާސްގައި އާންމު ކޮށްފި އެވެ. ފެންޑޯރާއިން އެ މައުލޫމާތު އާންމު ކޮށްފައި މިވަނީ ރ. ފުއްގިރި މައްސަލައިގައި ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ ކޮރަޕްޝަނާއި މަނީ ލޯންޑަރިންގެ ދައުވާ އުފުލާފައި ވަނިކޮށެވެ.\nފެންޑޯރާއިން އާންމުކުރި މައުލޫމާތުތަކުން އެނގޭގޮތުން އެމްއެމްޕީއާރުސީ މެދުވެރިކޮށް ފުއްގިރި ކުއްޔަށް ދިނުމުގެ މުއާމާލަތުގައި އިސްކޮށް ހުރީ ރަޝިޔާގެ ރައީސް ވްލަޑިމިއާ ޕޫޓިންގެ ކުރީގެ ޑެޕިއުޓީ ޗީފް އޮފް ސްޓާފެވެ. މީގެ އިތުރުން އިންޑިއާގެ ނުފޫޒުގަދަ ޕްރޮޕަޓީ ޑިވެލޮޕަރެއް ވެސް އެ މުއާމަލާތުގައި ޝާމިލުވާ ކަމަށެވެ.\n2015 ވަނަ އަހަރު ހިންގާފައިވާ މި މުއާމަލާތަށް ފަންޑު ހޯދުމުގައި ރަޝިޔާގެ ގޭންގް ސްޓާރެއްގެ އެހީ ހޯދާފައިވާ ކަމަށްވެސް ބުނެފައިވެއެވެ. މައުލޫމާތުތަކުން އެނގޭ ގޮތުން ފުއްގިރު ވިއްކާލާފައިވަނީ ޑެޕެޒާ ސާވިސް ކިޔާ ކުންފުންޏަކަށެވެ. އެއީ ބްރިޓީސް ވާޖިންގައި ރަޖިސްޓްރީ އޮތް ކުންފުންޏެކެވެ. ކުންފުނީގެ ހިއްސާ އޮތްގޮތުގެ ތަފްސީލު ވެސް ދީފައި ވެއެވެ.\nއާންމުކޮށްފައިވާ މައުލޫމާތުތަކުން މި މައްސަލާގައި ރައީސް ޔާމީނާ ގުޅޭ މައުލޫމާތެއް ނެތެވެ. ނަމަވެސް ފުއްގިރި މައްސަލާގައި ރައީސް ޔާމީންގެ މައްޗަށް ދައުވާ އުފުލާ ޝަރީއަތް ފަށާފައިވާކަން ފާހަގަ ކޮށްފައި އޮތެވެ.\nރައީސް އަބްދުﷲ ޔާމީން އެމްއެމްޕީއާރްސީ


Hukuru Miskithah Vadhe Meehaku Miskiy Thereah Kudakamu Gosfi ހުކުރު މިސްކިތަށް ވެސް ވަދެ މިސްކިތް ތެރެއަށް ކުޑަކަމުގޮސްފި – Huvadhoo News Hukuru Miskithah Vadhe Meehaku Miskiy Thereah Kudakamu Gosfi Huvadhoo News\nހުކުރު މިސްކިތަށް ވެސް ވަދެ މިސްކިތް ތެރެއަށް ކުޑަކަމުގޮސްފި\nރައީސް އޮފީސް ކުރިމައްޗަށާއި، އިސްލާމީ މަރުކަޒަށް އަދި ހުކުރު މިސްކިތަށް ވަދެ މިއަދު ކުޑަކަމު ދިޔަ މީހާ— ފޮޓޯ: އެމްވީ ކްރައިސިސް\nހުކުރު މިސްކިތަށް ވަދެ މިސްކިތް ތެރެއަށް މީހަކު ކުޑަކަމުގޮސްފިއެވެ.\nމައުލޫމާތު ލިބިފައިވާ ގޮތުގައި ދާދި ދެންމެއަކު ހުކުރު މިސްކިތަށް ވަދެ މިސްކިތަށް ކުޑަކަމުގޮސްފައިވަނީ މީގެ އިރުކޮޅެއް ކުރިން އިސްލާމީ މަރުކަޒަށާއި އަދި ރައީސް އޮފީސް ކުރިމައްޗަށް ކުޑަކަމުދިޔަ މީހާކަމަށެވެ.\nމިކަމާގުޅިގެން ފުލުހުން ވިދާޅުވީ، ރައީސް އޮފީހަށާއި އިސްލާމީ މަރުކަޒު އަދި ހުކުރު މިސްކިތަށް ވަދެ ކުޑަކަމު ގޮސްފައިވަނީ ނުކުޅެދުންތެރިކަން ހުންނަ މީހެއްކަމަށެވެ.\nނަމަވެސް މިހާތަނަށް މިމީހާ ހައްޔަރުކޮށްފައިވާ ކަމުގެ މައުލޫމާތެއް ލިބިފައި ނުވެއެވެ. އަދި އެއީ ދިވެއްސެއް ކަމެއް ނޫނީ ބިދޭސީއެއް ކަން އެނގިފައެއް ނުވެއެވެ.\nމިކަމާ ގުޅިގެން އިސްލާމިކް މިނިސްޓަރު މީޑިއާތަކަށް މައުލޫމާތުދިން ގޮތުގައި މިސްކިތްތަކަށްވަދެ މީހަކު ކުޑަކަމު ދިޔަ މައްސަލައެއް މިނިސްޓްރީއަށް ހުށަހަޅާފައިވާ ކަމަށާއި، މިވަގުތު އިސްލާމީ މަރުކަޒުގައި މިނިސްޓްރީގެ މުވައްޒަފުން ހަރަކާތްތެރިވަމުންދާ ކަމަށެވެ.\nއެ ހައިވާނު ލަދުހަޔާތް ކޮބައިބާ؟


Logo tha'aaraf kuran EC in kuree beykaaru haradheh: Muizz | Mihaaru\nކުރީގެ ޕީޖީ މުއިއްޒު. މިހާރު/ފައިލް ފޮޓޯ\nލޯގޯ އާއި ކުލަ ތައާރަފް ކުރަން އީސީން ކުރީ ބޭކާރު ހަރަދެއް: މުއިއްޒު\n29 ޖެނުއަރީ 2019 - 00:13 37 comments\nއީސީގެ އާ ލޯގޯ އާއި ކުލަ ތައާރަފް ކުރަން ރަސްމިއްޔާތު ބޭއްވީ އަގުބޮޑު ހޮޓަލެއް ކަމަށްވާ ހޮޓެލް ޖެންގަ އެވެ. އެ ރަސްމިއްޔާތަށް ވަޑައިގެންނެވި ބޭފުޅުންނަށް ފަރިއްކޮޅެއް ވެސް އޮތެވެ.\nމި ރަސްމިއްޔާތާ ގުޅޭ ގޮތުން މުއިއްޒު ކުރެއްވި ޓްވީޓެއްގައި ސުވާލު އުފެއްދެވީ ބަޖެޓްގެ ދަތިކަން ހުރުމާ އެކު އެއީ ބޭކާރު ހަރަދެއް ކަމަށް ވިދާޅުވެ އެވެ.\nElection Commission ge logo aai kula iulaan kurevvumah bodu jalsaaeh bavvavaa thikuravvanee beykaaru kharedheh noonbaa? Budget ge dhathikan hurumaaekuves! @ElectionsMv @FinanceGovMv\n— Ahmed Muizzu (@AhmedMuizzu) January 28, 2019\nއިލެކްޝަންސް ކޮމިޝަނަށް ބަޖެޓްގެ ދަތިކަން އެބައޮތް ކަމަށް މިރޭގެ ރަސްމިއްޔާތުގައި ވެސް އެ ކޮމިޝަނުގެ ރައީސް އަހުމަދު ޝަރީފް ވިދާޅުވި އެވެ. ބަޖެޓްގެ ތާށިކަމުގެ ވާހަކަ ޝަރީފް ދެއްކެވީ ރައްޔިތުންގެ މަޖިލީހަށް މެމްބަރުން ހޮވަން އަންނަ އޭޕްރިލް މަހު ބާއްވާ އިންތިޚާބާ ގުޅުވައިގެންނެވެ.\nއިލެކްޝަންސް ކޮމިޝަންގެ އާ ލޯގޯ އާއި ކުލަ ތައާރަފު ކުރުން.\nޝަރީފް ވިދާޅުވީ އިންތިޚާބަށް ކުރަން ޖެހޭ އިދާރީ ހުރިހާ މަސަައްކަތެއް މިހާރު ގާތްގަނޑަކަށް ނިމިއްޖެ ކަމަށެވެ. ނަމަވެސް ބަޖެޓްގެ ތާށިކަން ހުރުމުން އެ ވާހަކަ ކަމާ ބެހޭ މުއައްސަސާ އަށް އަންގާފައިވާނެ ކަމަށާއި އިންތިހާބަށް ބޭނުންވާ އިތުރު ބަޖެޓް ލިބޭނެ ކަމަށް އުއްމީދުކުރައްވާ ކަަމަށް ވެސް އޭނާ ވިދާޅުވި އެވެ.\nކުރިއަށް އޮތް ރައްޔިތުންގެ މަޖިލިހުގެ އިންތިޚާބަށް ބޭނުންވާ ބަޖެޓުގެ ތާށިކަމާ ގުޅިގެން އިލެކްޝަންސް ކޮމިޝަންގެ މެމްބަރުން މި މަހު ވަނީ ރައްޔިތުންގެ މަޖިލިހުގެ ރައީސް ގާސިމް އިބްރާހީމާ ވެސް ބައްދަލު ކުރައްވައި ކަންބޮޑުވުން ފާޅުކުރައްވައިފަ އެވެ.\nBudget thaashive Majilis inthihab ah huras elhidhaane kamuge biru heevejje\nމި އަހަރަށް ލަފާކުރާ ދައުލަތުގެ ބަޖެޓުގައި އިލެކްޝަންސް ކޮމިޝަނުން ހިމެނީ، މަޖިލީސް އިންތިޚާބަށް 123 މިލިއަން ރުފިޔާ ހަމަޖައްސައި ދޭށެވެ. އެކަމަކު ކޮމިޝަނާ މަޝްވަރާ ނުކޮށް، ކުރީގެ ސަރުކާރުގައި ފިނޭންސް މިނިސްޓްރީން 43 މިލިއަން ރުފިޔާ އުނިކޮށް، އިންތިޚާބުގެ ބަޖެޓުގެ ގޮތުގައި ކަނޑައެޅީ 80 މިލިއަން ރުފިޔާ އެވެ.\nއޭޕްރީލް ހަ ވަނަ ދުވަހު ބާއްވާ ރައްޔިތުންގެ މަޖިލީހުގެ އިންތިހާބުގައި ވާދަކުރަން މިރޭ ވަނީ ހުޅުވާލާފަ އެވެ. އެކަން އިއުލާނު ކުރެއްވީ މިރޭގެ ރަސްމިއްޔާތުގައި ޝަރީފެވެ. އިންތިހާބަށް ކުރިމަތިލާން ހުޅުވައިލިކަން އިއުލާނު ކުރެއްވި ނަމަވެސް ކުރިމަތިލުމުގެ ފުރުސަތު ބަންދުވާ ތާރީޚެއް ޝަރީފް ވިދާޅެއް ނުވެ އެވެ.\nއިތުރު ލިޔުންތައް އިލެކްޝަންސް ކޮމިޝަން އަހުމަދު މުއިއްޒު އިލެކްޝަންސް ކޮމިޝަންގެ ލޯގޯ ރައްޔިތުންގެ މަޖިލީހުގެ އިންތިޚާބު 2019 އީސީގެ ރައީސް އަހުމަދު ޝަރީފް ދައުލަތުގެ ބަޖެޓް ދައުލަތުގެ ބަޖެޓު 2019\nމަޖިލިސް އިންތިޚާބަށް 89 މިލިއަން ރުފިޔާ ބޭނުން


އ.ދ ޖެނެރަލް އެސެމްބްލީގައި ބައިވެރިވެވަޑައިގަތުމަށް މިނިސްޓަރ ޠާރިޤް ނިއުޔޯކަށް ފުރާވަޑައިގެންފި | އ.ދ ޖެނެރަލް އެސެމްބްލީގައި ބައިވެރިވެވަޑައިގަތުމަށް މިނިސްޓަރ ޠާރިޤް ނިއުޔޯކަށް ފުރާވަޑައިގެންފި – Sarukaaruge Khabaru\nއ.ދ ޖެނެރަލް އެސެމްބްލީގައި ބައިވެރިވެވަޑައިގަތުމަށް މިނިސްޓަރ ޠާރިޤް ނިއުޔޯކަށް ފުރާވަޑައިގެންފި\nއ.ދ ގެ 72 ވަނަ ޖެނެރަލް އެސެމްބްލީގައި ދިވެހިރާއްޖެ ތަމްސީލުކުރުމަށް ރައީސުލްޖުމްހޫރިއްޔާ ކަނޑައަޅުއްވާފައިވާ ވަފުދުގެ މަންދޫބެއްގެ ގޮތުން މިނިސްޓަރ އޮފް އެންވަޔަރަންމަންޓް އެންޑް އެނަރޖީ ، އަލްފާޟިލް ޠާރިޤް އިބްރާހީމް އެމެރިކާގެ ނިއުޔޯކަށް ފުރާވަޑައިގެންފިއެވެ.\nމިދަތުރުފުޅުގައި ޖެނެރަލް އެސެމްބްލީގައި ބައިވެރިވެ ވަޑައިތުމުގެ އިތުރުން އެ ޖަލްސާގެ ހަވާސާގައި ބާއްވާ “ކްލައިމެޓް ވީކް” ގައި އެ މަނިކުފާނު ބައިވެރިވެޑައިގަތުމަށްވަނީ ހަމަޖެހިފައެވެ. އަދި ޖެނެރަލް އެސެމްބްލީގައި ބައިވެރިވެލައްވާ ކުދި ޖަޒީރާ ޤައުމުތަކުގެ އިސް މަންދޫބުންނާއި ބައްދަލުކުރައްވާ ރާއްޖެއިން އިސްނަގައިގެން އިންޓަނޭޝަނަލް ރިނިއުބަލް އެނަރޖީ އެޖެންސީ (އައިރީނާ) އާއިއެކު ކުރިއަށް ގެންދިއުމަށް ހަމަޖެހިފައިވާ “އިނީޝައޭޓިވް ފޯރ ރިނިއުބަލް އައިލެންޑް އެނަރޖީ” އާއި މެދު މަޝްވަރާ ކުރުމަށް ވެސް ވަނީ ހަމަޖެހިފައެވެ.\nމި ޖެނެރަލް އެސެމްބްލީގައި ބައިވެރިވެވަޑައިގަތުމުގެ ކުރިން މޫސުމަށް އަންނަ ބަދަލުތަކާ ގުޅޭގޮތުން ކެނެޑާގެ މޮންޓްރިއަލްގައި ބޭއްވޭ ވަޒީރުންގެ ފެންވަރުގެ މަޝްވަރާ ބައްދަލުވުމުގައި އެމަނިކުފާނު ބައިވެރިވެ ވަޑައިގަތުމަށްވަނީ ހަމަޖެހިފައެވެ.\nމޮންޓްރިއަލްގައި ބޭއްވޭ މިނިސްޓީރިއަލް މީޓިންގ އޮން ކްލައިމެޓް އެކްޝަން އަކީ މިއަހަރު ނޮވެމްބަރުމަހު އޮންނަ މޫސުމާ ބެހޭ މުއާހަދާގެ މައި ބައްދަލުވުން (ކޮންފަރަންސް އޮފް ދަ ޕާޓީސް ޓު ދަ ޔުނައިޓެޑް ނޭޝަންސް ފްރޭމްވާރކް ކޮންވެންޝަންއޮން ކްލައިމެޓް ޗޭންޖް) އަށް ތައްޔާރުވުމުގެ ގޮތުން ބޭއްވޭ ބައްދަލުވުމެކެވެ. މި ވަޒީރުންގެ ބައްދަލުވުމުގައި މިއަހަރުގެ ކޮންފަރެންސް އޮފް ދަ ޕާޓީގެ ބައްދަލުވުމުގައި ނިންމަން ބޭނުންވާ ކަންތައްތަކާއި މެދު މަޝްވަރާކުރެވޭނެއެވެ. ކުދިޖަޒީރާ ޤައުމުތަކުގެ އިއްތިހާދު، އެލައެންސް އޮފް ސްމޯލް އައިލެންޑް ސްޓޭޓްސް (އެއޯސިސް) ގެ ޗެއާރގެ ހައިސިއްޔަތުން މިނިސްޓަރ ޠާރިޤް އިބްރާހީމް މި ބައްދަލުވުމުގައި ކުދި ޖަޒީރާ ޤައުމުތަކުން މިއަހަރުތެރޭގައި ކުރަން ބޭނުންވާ ކަންތައްތަކާއި ބެހޭގޮތުން އެޤައުމުތަކުގެ ހައްޤުގައި ވަކާލާތު ކުރައްވާނެއެވެ.


Sonam Bunee Raajjeygai heydha kuramun anna chuhty akee hayaathuge enme salhi chuhty kamah!\nސޯނަމް ކަޕޫރު، ރާއްޖޭގައި\nސޯނަމް ބުނީ ރާއްޖޭގައި ހޭދަކުރަމުން އަންނަ ޗުއްޓީއަކީ ހަޔާތުގެ އެންމެ ސަޅި ޗުއްޓީކަމަށް!\nމިމަހުގެ ފަސް ވަނަ ދުވަހުން ފެށިގެން ބޮލީވުޑުގެ މަޝްހޫރު ބަތަލާ ސޯނަމް ކަޕޫރާއި އޭނާގެ ފިރިމީހާ އަދި އާއިލާގެ ބައެއް މެމްބަރުން އަންނަނީ ބ. އަތޮޅުގައި އޮންނަ ސޮނެވާފުށި ރިސޯޓުގައި ޗުއްޓީ ހޭދަކުރަމުންނެވެ.\nރާއްޖޭގެ ގުދުރަތީ ރީތިކަމަށް ވަރަށް ބޮޑަށް އެމީހުން ހިތްޖެހިފައިވާކަން އެމީހުން ސޯޝަލް މީޑިއާއަށް ހިއްސާކުރަމުން އަންނަ ފޮޓޯތަކުން އެނގެ އެވެ.\nއެމީހުން ޖަހަމުން އަންނަ ސަކަރާތާ އެއްވަރަށް ރާއްޖޭގެ ރީތިކަމަށް މީހުން ހިތްޖެހޭނެ ފަދަ ފޮޓޯތަކާއި ވީޑިއޯތައް ވެސް އަންނަނީ އިންސްޓަގްރާމަށް ހިއްސާކުރަމުންނެވެ. އެގޮތަށް ސޯނަމްގެ ފިރިމީހާ ވަނީ މޫދުގަ ހުރި ކުދިކުދި މިޔަރުތަކަކަށް އިނގިލިން އިޝާރާތްކޮށް ނަގާފައިވާ ފޮޓޯއެއް ހިއްސާކޮށްފައެވެ. "ބެއާފޫޓް ލަގްޒަރީ" ކެޕްޝަނުގައި ޖަހާ އަނަންދު ދޫކޮށްލި އެ ފޮޓޯއަށް އޭނާގެ އަނބިމީހާ ކުރި ކޮމެންޓުން އޭނާ ވަރަށް ބޮޑަށް ރާއްޖެއަށް ހިތްޖެހިފައިވާކަން އެނގެ އެވެ.\n"barefoot luxury" #gr8likewhoa ••• @discoversoneva #discoversoneva #SonevaFushi\nA post shared by anand s ahuja (@anandahuja) on Oct 8, 2019 at 9:55am PDT\nއެގޮތުން ސޯނަމް ބުނީ މިހާތަނަށް އޭނާ ހޭދަކޮށްފައިވާ ޗުއްޓީތަކުގެ ތެރެއިން މިއީ އެންމެ ކަމުދާ ނުވަތަ އެންމެ ސަޅި ޗުއްޓީ ކަމަށެވެ.\nއުމުރުން 34 އަހަރުގެ ސޯނަމްގެ ކޮއްކޮ ރިއާ ވެސް މިވަގުތު ހުރީ ރާއްޖޭގައެވެ. ރިއާގެ ލޯބިވެރިޔާ ކަރަންގެ އުފަން ދުވަސް ފާހަގަކުރުމަށް އެމީހުން ރާއްޖެ އައިއިރު ސޯނަމްގެ އިތުރުން އެ އެންމެނަށް ވެސް ރާއްޖޭ ވަރަށް ބޮޑަށް ވަނީ ކަމުގޮސްފައެވެ.\nމުނިފޫހިފިލުވުން ސޯނަމް ކަޕޫރް


Ali Waheed ge mahsala balai dhinumah, anhen MP in majlis ah | Jazeera\tއަލީ ވަހީދުގެ މައްސަލަ ބަލައިދިނުމަށް، އަންހެން އެމްޕީ އިން މަޖިލީހަށް - Jazeera\nއަލީ ވަހީދުގެ މައްސަލަ ބަލައިދިނުމަށް އެދި އަންހެން އެމްޕީ އިން މަޖިލީހަށް\nޖަވިޔަނި February 11, 2021 311 views0\nމުވައްޒަފުންތަކަކަށް ޖިންސީ ގޯނަ ކުރި ކަމުގެ ތުހުމަތުކޮށް ދައުވާ އުފުލާފައިވާ ކުރީގެ ޓޫރިޒަމް މިނިސްޓަރު އަލީ ވަހީދުގެ ޕާސްޕޯޓް ދޫކޮށްލުމުން އޭނާ ރާއްޖެއިން ބޭރަށް ފުރި މައްސަލަ ރައްޔިތުންގެ މަޖިލީހަށް ވައްދައިފިއެވެ.\nމި މައްސަލަ މަޖިލީހަށް ވެއްދީ މަޖިލީހުގެ އަންހެން މެމްބަރުން ކަމަށްވާ ގަލޮޅު އުތުރު ދާއިރާގެ މެމްބަރު އީވބާ އަބްދުﷲ އާއި ތުޅާދޫ ދާއިރާގެ މެމްބަރު ހިސާން ހުސެއިން އާއި އައްޑޫ މީދޫ ދާއިރާގެ މެމްބަރު ރޮޒެއިނާ އާދަމްގެ އިތުރުން ހިންނަވަރު ދާއިރާގެ މެމްބަރު ޖީހާން މަހުމޫދެވެ. މި ހަތަރު މެމްބަރުން ސޮއި ކުރައްވާ މަޖިލީހަށް ފޮނުއްވި ސިޓީއެއްގައި ވަނީ އަލީ ވަހީދު ފުރައިގެން ދިޔަ މައްސަލަ ބަލާ ދިނުމަށް އެދިފައެވެ.\nމިފަދަ ބޮޑެތި ސީރިއަސް ތުހުމަތުތަކެއްކޮށް، ތަހުގީގުކުރެވި، ދައުވާ އުފުލާފައިވާ މައްސަލައެއްގައި ދައުވާ އުފުލާފައިވާ ފަރާތުން ރާއްޖެއިން ބޭރަށް ފުރައިގެން ދިއުމުން އެ މެމްބަރުން ވަނީ ކަންބޮޑުވުން ފާޅުކުރައްވާފައެވެ. އެ މެމްބަރުން ވިދާޅުވެފައިވަނީ މިއީ އަނިިޔާ ލިބުނު ފަރާތްތަކަށް ލިބުނު އިތުރު އަނިޔާއެއް ކަމަށެވެ.\nމިޒާތުގެ މައްސަލަތައް ތަކުރާރުވިޔަ ނުދިނުމަށްޓަކައި، ޖިނާއީ އަދުލުގެ ނިޒާމުގެ ތެރެއިން ގެންނަންޖެހޭ ބަދަލުތަކަކީ ކޮބާތޯ ދެނެގަނެ، އެ ބަދަލުތައް ތަންފީޒު ކުރުމަށްޓަކައި އެޅެން ހުރި ފިޔަވަޅުތައް އަޅާދިނުމަށް މި ސިޓީގައި އެދިފައިވެއެވެ.\nޑޮކްޓަރު މިގޮތަށް ޝަރީއަތުގެ މަޖިލީހުގައި ބުނުމާއި ގުޅިގެން އޭނާގެ ޕާސްޕޯޓް ހިފަހައްޓަން ނެރުނު އަމުރު ވަނީ ބާތިލްކޮށްފަ އެވެ. އަދި އިއްޔެ އިރު އޮއްސުނު ވަގުތު އަލީ ވަހީދު ރާއްޖެއިން ފުރައިގެން ގޮސްފައިވާކަން ވަނީ "ޖަޒީރާ" އަށް ކަށަވަރުކުރެވިފަ އެވެ. އޭނާ ރާއްޖެއިން ފުރައިގެން ދިޔައީ ކޮން ގައުމަކަށް ކަން އަދި ކަށަވަރުވެފައިނުވާއިރު ރާއްޖެއިން ފުރައިގެން ދިޔަ ސަބަބު ވެސް ޔަގީންކުރެވިފައެއް ނުވެ އެވެ.\nއަލީ ވަހީދުގެ މައްސަލަ ބަލައިދިނުމަށް، އަންހެން އެމްޕީ އިން މަޖިލީހަށް


Dhiggaru beleniverin ge shakuvaa ah nimun!\nދިއްގަރު ބެލެނިވެރިންގެ ޝަކުވާއަކަށް ނިމުން!\nދިއްގަރު ސްކޫލް ދޮށަށް ދާ ބެލެނިވެރިން މަޑުކޮށްލައިގެން ތިބެން ހިޔާކޮށްގެން ހަދާ ބެންޗުތަކުގެ މަސައްކަތް ކުރަނީ- ފޮޓޯ: ބީއެމްއެލް\nމި ހާތަނަށް ދިއްގަރު ސްކޫލުގެ ބެލެނިވެރިން ސްކޫލް ދޮށަށް ކުދިން ބަލައި އަދި ކުދިން ގޮވައިގެން ގޮސް ތިބެން ޖެހެނީ އަވި ދޭ ނަމަ އަވީގައި ކޮޅަށެވެ. އެ ޝަކުވާ އަބަދު ވެސް ކުރެ އެވެ. އެކަމަށް ހައްލު ގެނެސްދޭނެ އިސްނެގުމެއް މިހާތަނަށް ފެނިފައެއް ނުވެ އެވެ. ނަމަވެސް މ. ދިއްގަރުގެ ޖަމިއްޔާއެއް ކަމަށްވާ ޓީއެފްއެމް ސްޕޯޓްސް އިން ގައުމީ ބޭންކާ ގުޅިގެން ބެލެނިވެރިންގެ މި ދަތިކަމަށް ވަނީ ނިމުން ގެނެސްދީފަ އެވެ. ބީއެމްއެލް ކޮމިއުނީޓީ ފަންޑުން އެހީ ހޯދައި އެ ރަށު ސްކޫލު ދޮށުގައި ބެލެނިވެރިން ތިބެން ހާއްސަ ސަރަހައްދެއް ވަނީ ހަދައިދީފަ އެވެ.\n"ދިއްގަރު ހިޔާ" ހެދި ޓީއެފްއެމް ސްޕޯޓްސް ޖަމިއްޔާގެ އެކްސްޕޯ މެންބަރު މުހައްމަދު ނަދީމް ވިދާޅުވި އެވެ: "ބެލެނިވެރިން ޝަކުވާ ކުރޭ ސްކޫލް ދޮށަށް ގޮސް އަވީގަ ކޮޅަށް ތިބެން ޖެހޭތީ. ބުނޭ މި ތަނުގަ ތަނެއް ހަދައިދޭނެ ބަޔަކު ވެސް މި ރަށުގަ ނެތީހޭ. ތިބެން ޖެހެނީ ކޮޅަށޭ،"\nބޭންކުގެ ކޮމިއުނިޓީ ފަންޑުގެ އެހީގައި ދިއްގަރުގައި ހަދާފައިވާ "ދިއްގަރުހިޔާ" ގައި ބެންޗްތަކާއެކު ހަ ހަޓެއް ހުރެ އެވެ. މީގެ އިތުރުން ޓީއެފްއެމް ޖަމިއްޔާ އިން ދަނީ އެ ރަށުގެ ޕްރީސްކޫލަށް ދާ ކުދިންނާއި ބެލެނިވެރިން ހާއްސަކޮށް މަޑުކޮށް ލާނެ ސަރަހައްދެއް ވެސް ހަދަން ފަށާފަ އެވެ.\nޓީއެފްއެމް ސްޕޯޓްސްގެ ބައެއް މެންބަރުން މަސައްކަތުގައި-\nޓީއެފްއެމް ސްޕޯޓްސްގެ ބައެއް މެންބަރުން-\nނަދީމް ވިދާޅުވީ ބޭންކުގެ މި އެހީގެ ސަބަބުން ރަށުގެ ބެލެނިވެރިން ވަރަށް ލުޔެއް ލިބިގެންދާ ކަމަށާ، މި މަސައްކަތް ފެށުމުން ވެސް އެވާހަކަ ދައްކާ ކަމަށެވެ.\n"މި ތަން މިއަދު އިންސްޓޯލްކޮށް ނިމޭނީ. ތަން ހަދަން ފެށީމަ ބެލެނިވެރިން އައިސް ބުނޭ ތިއީ ކޮން ކަމެއްހޭ. މިއީ މަޑުކޮށްލައިގެން ތިބެވޭނެ ތަނެކޭ ބުނީމަ ބުނޭ ތިއީ ކޮންމެހެން ވެސް މި ރަށަށް ބޭނުން ތަނެކޭ،" ނަދީމް ބުންޏެވެ.\n"އަހަރެންގެ ބޭންކް" ކޮމިއުނިޓީ ފަންޑުން މިދިޔަ އަހަރު ވެސް ވަނީ 300 މިލިއަން ރުފިޔާ އިންވެސްޓްކޮށްފަ އެވެ. މި އަހަރު ވަނީ ކޮމިއުނިޓީ ފަންޑުން އެހީ ދިނުމަށް ބޮޑު ބަދަލެއް ގެނެސްފަ އެވެ. މި ބަދަލާއެކު، އިއުލާނު ކުރުމުން ހޮވޭ ފަސް މަޝްރޫއަކަށް އެހީދެ އެވެ. ކޮންމެ މަޝްރޫއަކަށް ބައިލައްކަ ރުފިޔާގެ އެހީދޭނެ އެވެ. މި އެހީގެ ދަށުން މި އަހަރުގެ މިހާތަނަށް އާއްމު ރައްޔިތުންނާ ގުޅިގެންވަނީ ގިނަ މަސައްކަތްތަކެއް ކޮށްފަ އެވެ.\nހޯމްސްޓޭ ޓޫރިޒަމް ރަސްމީކޮށް ފަށައިފި\nދިރާގު ޓީވީއާއި ހައި ސްޕީޑް އިންޓަނެޓް ދިއްގަރަށް\nދިއްގަރު ބިންހިއްކުމުގެ މަސައްކަތް ފަށައިފި


SunOnline: Male' magumathi tharutheebuvefai miothy Sticker ves jahaigen: Fuluhun\nމާލޭ މަގުމަތި ތަރުތީބުވެފައި މިއޮތީ ސްޓިކާވެސް ޖަހައިގެން: ފުލުހުން\nމުހައްމަދު މުޒައްޔިން ނާޒިމް 18 Feb 2020, 15:32\nމިއަދު ކޮމިޓީގެ ބައްދަލުވުން: މާލޭ މަގުމަތި ތަރުތީބުވެފައި މިއޮތީ ސްޓިކާވެސް ޖަހައިގެން ކަމަށް ފުލުހުން ބުނޭ --- ސަން ފޮޓޯ\nމާލޭގެ މަގުތައް މިއަދު ތަރުތީބުވެފައި މިއޮތީ، ފުލުހުންގެ މަސައްކަތުން ކަމަށާއި އަދި ސްޓިކާ ވެސް ޖަހައިގެން ކަމަށް ފުލުހުން ބުނެފި އެވެ.\nއެއްގަމު ދަތުރުފަތުރުގެ ގާނޫނަށް އިސްލާހު ގެނައުމުގެ ބިލަށް ހިޔާލު ހޯދުމަށް ފުލުހުން ވަނީ މިއަދު އެ ބިލު ދިރާސާ ކުރާ ރައްޔިތުންގެ މަޖިލީހުގެ ގައުމީ ތައްރައްގީއައި ތަރިގައިގެ ކޮމިޓީއަށް ހާޒިރުކޮށް ސުވާލު ކޮށްފަ އެވެ.\nކޮމިޓީގައި ގެމަނަފުށީ ދާއިރާ މެމްބަރު އަހްމަދު ސައީދު ކުރެއްވި ސުވާލަކަށް ޖަވާބު ދެއްވަމުން ސްޕްރިޑެންޓް އޮފް ޕޮލިސް ހުސައިން ސަމީރު ވިދާޅުވީ، ފުލުހުންގެ ވަސީލަތްތައް މަދުކަމުން މާލޭގެ ހުރިހާ މަގުތަކެއް ނުބެލެހެއްޓޭ ކަމަށާއި ނަމަވެސް އާންމުކޮށް އޮފީސް ސަރައްހަދުތަކާއި ހޮސްޕިޓަލް ފަދަ ތަންތަން ވަރަށް ރަނގަޅަށް ބަލަހައްޓަމުން ދާނެ ކަމަށް ސަމީރު ވިދާޅުވި އެވެ.\n"މާލޭގެ މަގުމަތި މިހާހިސާބަށްވެސް ތަރުތީބު ކުރެވިފައި އޮންނަނީ އަޅުގަނޑުމެން ކުރާ މަސައްކަތުން. ނުވަތަ ސްޓިކާ ޖެހޭތީ ނުވަތަ ޓޯ ކުރެވޭތީ. އެހެން ނޫން ނަމަ މިގޮތަށް ނޯންނާނެ،" ސަމީރު ވިދާޅުވި އެވެ.\nކޮމިޓީ ބައްދަލުވުމުގައި ސަމީރު ވާހަކަ ދައްކަވަނީ ---- ސަން ފޮޓޯ\nސްޓީކާ ޖަހާ މައްސަލައިގައި ފުުހުންނަށް އާންމުންގެ ވަރަށް ބޮޑު ފާޑުކިޔންތައް އަމާޒުވެ އެވެ. ސަމީރު ވިދާޅުވީ، ޕާކިން މައްސަލަތަކަށް ސްޓިކާޖެހުމަކީ ފުރިހަމަ ހައްލެއް ކަމަށް ނުވިޔަސް ސްޓިކާ ޖަހައިގެން ކޮންމެވެސް ވަރަކަށް އެކަމަށް ހައްލެއް ގެނެވޭ ކަމަށް ދެކޭ ކަމަށެވެ.\n"ގައުމެއްގައި އެގައުމެއްގެ ގާނޫނު ތަންފީޒު ކުރާ މިންވަރު ދެނެގަންނަ ލޯގަނޑަކީ މަގުމަތި ތަރުތީބުވެފައި އޮތުން. އެކަމަށްޓަކައި ކުރަން ޖެހޭ ކަންކަން އެބަ ކުރަން. ސްޓީކާވެސް އެބަޖަހަން. ޓޯވެސް އެބަ ކުރަން،"ސަމީރު ވިދާޅުވި އެވެ.\nމިއަދު ބޭއްވި ކޮމިޓީގެ ބައްދަލުވުމުގެ ތެރެއިން --- ސަން ފޮޓޯ\nއެއްގަމު ދަތުރުފަތުރުގެ ގާނޫނަށް އިސްލާހު ގެނައުމުގެ ބިލަށް މިހާރު ވަނީ ގާނޫނާ ހިލާފުވެފެގެން ޖޫރިމަނާ ނުދަައްކާ ފަރާތްތަކާ ދެކޮޅަށް ދައުވާ ކުރުމަށް ހުށަހަޅާފަ އެވެ. ސަމީރު ވިދާޅުވީ، ޓްރެފިކް މައްސަލަތަކުގައި ޖޫރިމަނާ ނުދެއްކުމަކީ ވަރަށް ބޮޑު މައްސަލައަކަށް ވެފައިވާ ކަމަށާއި އެކަމަށް ހައްލެއް ލިބޭ ގޮތަށް ބިލު ފާސްވުމަކީ ފުލުހުން އެދޭ ކަމެއް ކަމަށެވެ. އެގޮތުން ޖޫރިމަނާ ނުދައްކާ ފަރާތްތަކަށް ކޮމިއުނިޓީ ސާވިސްއަށް ދެވޭ ގޮތަށް އޭނާ ހުށަހެޅުއްވި އެވެ. އެހެން ނޫން ނަމަ، ޖުނަހުގެ ތިންވަނަ ދަރަޖައިގެ ކުށަކަށް ހެދުމަށް ފުލުހުން ތާއީދު ކުރާ ކަމަށް އޭނާ ވިދާޅުވި އެވެ. އެއީ، އެއް އަހަރުގެ ޖަލު ހުކުމެކެވެ.\nއޭގެ އިތުރުން ސަމީރު ވަނީ އިތުރު އިސްލާހެއް ވެސް ހުށަހަޅާފަ އެވެ. އެގޮތުން ޖޫރިމަނާ ފައިސާގެ 8-10 ޕަސަންޓު ޓްރެފިކް މައްސަލަތައްކަށް ހައްލު ކުރުމަށް ހަރަދުކުމަށް ގާނޫނުގައި ހިމެނުމަށް އޭނާ ހުށަހެޅުއްވި އެވެ.\nސަރުކާރުގެ ފަރާތުން ރައްޔިތުންގެ މަޖިލީހަށް އެއްގަމު ދަތުރުފަތުރުގެ ގާނޫނަށް އިސްލާހު ގެނައުމުގެ ބިލު ހުށަހެޅުއްވީ ކުޅުދުއްފުށީ އުތުރު ދައިރާ އެމްޑީޕީ މެމްބަރު ޔާސިރު އަބްދުލް ލަތީފެވެ.


PG Bisham vaki kurumu ge massaikaiy committee in anekka ves fashaifi\nޕީޖީ ބިޝާމް ވަކި ކުރުމުގެ މަަސައްކަތް ކޮމިޓީން އަނެއްކާ ވެސް ފަށައިފި\nޕީޖީ އައިޝަތު ބިޝާމް މަޖިލީހުގެ ޖުޑިޝަރީ ކޮމިޓީގައި -- ފޮޓޯ: އަވަސް ފައިލް\nޕްރޮސެކިއުޓާ ޖެނެރަލް (ޕީޖީ) އައިޝަތު ބިޝާމް ވަކި ކުރުމުގެ މަސައްކަތް ރައްޔިތުންގެ މަޖިލީހުގެ ޖުޑިޝަރީ ކޮމިޓީން ފެށުމަށް މަޖިލީހުގެ ރިޔާސަތައް މައްސަލަ އަންގަން ޖުޑީޝަރީ ކޮމިޓީން މިއަދު ފާސްކޮށްފި އެވެ.\nޖުޑިޝަރީ ކޮމިޓީއަށް ހުށަހެޅިފައިވާ މައްސަލަތަކުގެ ތެރެއިން ނުނިމި ހުރި މައްސަލަތަކުގައި ގޮތެއް ނިންމުމަށް އެ ކޮމިޓީގެ ބައްދަލުވުމެއް މިއަދު ބޭއްވި އެވެ. މިއަދުގެ ބައްދަލުވުމުގައި ޕީޖީ ބިޝާމް ވަކި ކުރުމުގެ މަސައްކަތް ފެށުމާ މެދު ވޯޓަށް އެހި އެވެ.\nމަތިވެރި ދާއިރާގެ މެންބަރު ހަސަން ޒަރީރު ހުށަހަޅުއްވައި، ވިލިނގިލި ދާއިރާގެ މެންބަރު ސައުދު ހުސައިން ތާއީދު ކުރެއްވި އެ ހުށަހެޅުއްވުން ކޮމިޓީގެ މެންބަރުންގެ އަޣުލަބިއްޔަތުން މިއަދުގެ ކޮމިޓީގައި ފާސްކުރި އެވެ. އެ މަސައްކަތް ފެށުމުގެ ގޮތުން މަޖިލީހުގެ ރިޔާސަތުގެ ސަމާލު ކަމަށް އެ ކަން ގެންނާނެ އެވެ.\nމަޖިލީހުގެ ގަވާއިދު މިހާރު އޮންނަ ގޮތުން، މަޖިލީހުުގައި ބާއްވާ ޖަލްސާއެއްގައި މަޖިލީހުގެ ރައީސް ތަޅުމުގައި އެ ނިންމުމެއް އިއުލާންކޮށް އަނެއްކާ ވެސް އެ މައްސަލަ ދިރާސާ ކުރަން ޖުޑިޝަރީ ކޮމިޓީއަށް ފޮނުވަން ޖެހޭނެ އެވެ. އެ މައްސަލައެއް ދިރާސާކޮށް ކޮމިޓީން ތަޅުމަށް ފޮނުވާ ރިޕޯޓަށް ބަހުސްކޮށް، ވަކި ކުރުމާ މެދު ވޯޓަށް އަހާނެ އެވެ.\nއެމްޑީޕީގެ މަޖިލީހުގެ މެޖޯރިޓީ ލިބިއްޖެނަމަ ޕީޖީ ވަކި ކުރާނެ ކަމަށް އެ ޕާޓީން ކުރިން އޮތީ ބުނެފަ އެވެ. އެހެން ވިޔަސް 19 ވަނަ މަޖިލީހުގެ ސުޕަ މެޖޯރިޓީއާއެކު ވެސް ޕީޖީ ބިޝާމް ވަކި ކުރުމުގެ މަސައްކަތް އޮތީ ނުފެށިފަ އެވެ. މީގެ ކުރިން ވެސް އޭނާ ވަކިކުރުމުގެ މަސައްކަތް ފަށަން ޖުޑީޝަރީ ކޮމިޓީން ފާސްކުރިޔަސް ފަހުން އެ ނިންމުން ކޮމިޓީން ބާތިލް ކުރި އެވެ.\nމީގެ ކުރިން ޕީޖީ ބިޝާމް ވަކިކުރަން ކޮމިޓީއަށް ހުށަހެޅުއްވީ އެ ކޮމިޓީގެ ނައިބު މުގައްރިރު އަދި ފޮނަދޫ ދާއިރާގެ މެންބަރު މޫސާ ސިރާޖް އެވެ. ސިރާޖް ހުށަހެޅުއްވުން ފުރަތަމަ ކޮމިޓީން ފާސްކުރި އެވެ. އެކަމަކު އެއީ އެމްޑީޕީގެ އުސޫލުތަކާ ހިލާފަށް ހުށަހެޅުއްވި ކަމެއް ކަމަށް ވިދާޅުވެ އެ ނިންމުން ބާތިލް ކުރަން ހިންނަވަރު ދާއިރާގެ މެންބަރު ޖީހާން މަހްމޫދް ހުށަހެޅުއްވުން އެ ގޮތަށް ކޮމިޓީން ފަހުން ފާސްކުރި އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި އޭރުގެ އިދިކޮޅު ސިޔާސީ ލީޑަރުންނަށް ދައުވާ އުފުލުމާ ގުޅިގެން، އެމްޑީޕީ ހިމެނޭ ގޮތަށް އޭރުގެ އިދިކޮޅު ފަރާތްތަކުގެ ފާޑުކިޔުން އެންމެ ބޮޑަށް އަމާޒު ކުރި އެއް ބޭފުޅަކީ ވެސް ޕީޖީ ބިޝާމެވެ. މި ފަހުން ވެސް އަހްމަދު ރިލްވާން ގެއްލުވާލި މައްސަލާގައި ކުރިމިނަލް ކޯޓުން ކުރި ހުކުމް އިސްތިއުނާފު ކުރުމާ ގުޅޭ ގޮތުން ދެއްކެވި ވާހަކަތަކެއް ހައިކޯޓުން ދޮގު ކުރުމާ ގުޅިގެން ވެސް އޭނާއަށް ފާޑުކިޔުން އަމާޒުވި އެވެ.\nރައްޔިތުންގެ މަޖިލިސް ޕްރޮސެކިއުޓާ ޖެނެރަލްގެ އޮފީސް އައިޝަތު ބިޝާމް + ޝަރުއީ ދާއިރާ ރިފޯމް ކުރުން


Coca Cola In Karudhaas Fulhi Beynun Kuran Fashany - Vaguthu\n8 މަސް ކުރިން ( ފެބުރުއަރީ 16, 2021 )\nކޮކާ ކޯލާއަކީ ފިޒީ ޑްރިންކްސްތަކުގެ ތެރެއިން އެންމެ މަގުބޫލު ބާވަތެވެ. ކޮކާ ކޯލާގެ ޕްލާސްޓިކް ފުޅިއަކީ ތިމާވެއްޓާއި ބީރައްޓެހި އެއްޗެއް ނަމަވެސް އެކަމަށް ހައްލެއް ހޯދުމަށް އެ މީހުން ވަނީ މަސައްކަތް ފަށާފައެެވެ.\nކޮކާ ކޯލާ ކުންފުނީގެ ފަރާތުން އެކަމަށް ހައްލެއް ހޯދުމުގެ ގޮތުން ކޮކާ ކޯލާ ޕްލާސްޓިކް ފުޅީގެ ބަދަލުގައި ކަރުދާސް ފުޅި ބޭނުން ކުރުމަށް ނިންމައި މި ފުޅިތައް ޓެސްޓް ކުރުމުގެ މަރުހަލާ މި ވަނީ ފަށައިފައެވެ.\nކޮކާ ކޯލާ ކަރުދާސް ފުޅިއެއް ފަރުމާ ކުރުމާައި މި ކަންތައްތަކުގައި ކޮކާ ކޯލާ ކުންފުނިން ވަނީ ޕަބޮކޯއާއި ގުޅިފައެވެ. ތިމާވެށްޓާއި ރައްޓެހި މަސައްކަތްތަކެއް ކުރުމުގެ މިއީ ފުރަތަމަ ފިޔަވަޅު ކަމަށް ވެސް އެ ކުންފުނީގެ ފަރާތުން ވަނީ ބުނެފައެވެ.\n''އަހަރެމެންގެ އުއްމީދަކީ އެހެން ކަރުދާހެކޭ އެއްފަދައިން ކޮކާ ކޯލާ ކަރުދާސް ފުޅި ވެސް ނައްތާލެވޭނެ ފަދަ ގޮތަކަށް ހެދުން. އަދި މިއީ މިކަން ހާސިލް ކުރުމަށް އެޅޭ އެންމެ ފުރަތަމަ ފިޔަވަޅު. މިއީ މުޅި ދުނިޔެއަށް ވެސް މުޅިން އައު ޕެކޭޖިންއެއް ކަމަށާއި މުސްތަގުބަލުގައި މި ފުޅި ފެންނާނެ'' ކޮކާ ކޯލާ ކުންފުނީގެ ޕެކޭޖިން އިނޮވޭޓިވް މެނޭޖަރ ސްޓިޖިން ފްރެންސެން ބުނެފައިވެއެވެ.\nނަމަވެސް މިހާރު ފަރުމާ ކުރެވިފައިވާ ޕުލާސްޓިކް ފުޅީގެ އެތެރޭގައާއި މަތިގަނޑުގައި ވެސް ޕްލާސްޓިކް ބޭނުން ކޮށްފައިވާނެ ކަމަށް ސްޓިޖިން ބުނެފައިވެއެވެ. އަދި ބޭނުން ކުރެވިފައިވާ ޕްލާސްޓިކަކީ އުކާލެވޭ ތަކެތިން އުފައްދާފައިވާ އެއްޗެއްކަން ވެސް ފާހަގަ ކޮށްފައިވެއެވެ.\nމި ހަރުފަތަށް ފަހު ދެން އޮތް ހަރުފަތުގައި އެހެން ކަރުދާހެކޭ އެއްފަދައިން އެއްލާލެވޭ ފަދަ ފުޅިއެއް ތައްޔާރު ކުރެވޭނެ ކަމަށާއި އަމާޒަކީ އެއްވެސް ޕްލާސްޓިކެއް ބޭނުން ނުކޮށް ތައްޔާރު ކޮށްފައިވާ ފުޅި ބޭނުން ކުރުން ކަމަށް ވެސް ސްޓިޖިން ބުނެފައިވެއެވެ.\nސްޕްރައިޓްގެ އެތެރެފެންނަ ސާފު ފުޅި ރާއްޖެއަށް!\nފެބުރުއަރީ 16, 2021 18:40\nއޭރުން ތި ފުޅިހަދަން ކަރުދާސް ހެދުމައް ގަސް ކަނޑާ ކަނޑާ ހުސްވާންފަށާނީ. ތީ ވަރައްގޯސް ނިންމުމެއް.\nދެން ތިޔަ ކަރުދާސް ފުޅި ހެދުމައް ކަރުދާސް ކޮންތާކުން ނެރެނީ. ގަސްތައް ކޮށައި ތިމާވެއްޓައް ގެއްލުމެއްނުވާނެ އޭރަކައް.


Raeesuljumhooriyya Aa. Bodufolhudhoo councilor innaa badhalukuravvaifi - vNews.mv\nރައީސުލްޖުމްހޫރިއްޔާ އއ. ބޮޑުފޮޅުދޫ ކައުންސިލަރުންނާ ބައްދަލުކުރައްވައިފި\nޝުރުފާ މުޙައްމަދު 06 October 2019, 18:41\nރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހު އއ. ބޮޑުފޮޅުދޫ ކައުންސިލަރުންނާ ބައްދަލުކުރައްވައި މަޝްވަރާކުރައްވައިފިއެވެ.\nމިއަދު މެންދުރުފަހު ރައީސް އޮފީހުގައި މިއަދު ކުރިޔަށްދިޔަ މި ބައްދަލުކުރެއްވުމުގައި ރައްޔިތުންގެ މިވަގުތު ހުރި އެންމެ ބޮޑު ކަންބޮޑުވުންތައް ރައީސާ ހިއްސާކުރައްވާފައި ވެއެވެ. ރަށުގެ ތަރައްގީއަށް ބޭނުންވާ އެންމެ މުހިންމު ޕްރޮޖެކްޓްތަކުގެ އިތުރަަށް ރަށުން ދެވޭ އެކި ޚިދުމަތްތައް ރަނގަޅުކުރުމަށްވެސް ރައީސަށް ހުށަހަޅުއްވާފައި ވެއެވެ.\nއެގޮތުން ރަށުގެ ފެނާއި ނަރުދަމާގެ މަޝްރޫއުގެ މަސައްކަތް އަވަސްކުރުމަށާއި ބިންހިއްކުމާއި، ބަނދަރުގެ އެއްގަމު ތޮށީގެ މަރާމާތުގެ މަސައްކަތާއި، ސިއްހީ ދާއިރާ ތަރައްގީކުރުމަށް ބޭނުންވާ ކަންކަން ހިމެނެއެވެ. އަދި މީގެ އިތުރަށް ޒުވާނުންނަށް ބޭނުންވާ ބައެއް ޚިދުމަތްތަކާއި ވަސީލަތްތައް ގާއިމުކުރުމަށް ސަރުކާރުން މަޝްރޫއުތައް ހިންގައިދިނުމަށް ވެސް ރައީސުލްޖުމްހޫރިއްޔާއަށް ހުށަހެޅުއްވިއެވެ.\nމި ބައްދަލުވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި ބޮޑުފޮޅުދޫ ކައުންސިލަރުން ފާހަގަކުރެއްވި ކަންކަމުގެ ތެރެއިން ބަޖެޓުގައި ހިމެނިފައިވާ މަޝްރޫއުތަކާ ބެހޭ އެންމެފަހުގެ މައުލޫމާތު ކައުންސިލަރުންނާ ހިއްސާކުރެއްވިއެވެ. މީގެ އިތުރުން އަންނަ އަހަރުގެ ބަޖެޓުގައި ހިމެނިދާނެ މަޝްރޫއުތަކާ ބެހޭ މަޝްވަރާކުރެއްވުމުގެ އިތުރުން ބައެއް މަޝްރޫއުތަކުގެ މަސައްކަތް ފެށޭނެ ކަމަށް ލަފާކުރެވޭ ތާރީޚުތައް ރައީސުލްޖުމްހޫރިއްޔާ ބޮޑުފޮޅުދޫ ކައުންސިލަރުންނާ ހިއްސާކުރެއްވިއެވެ.\nރައީސުލްޖުމްހޫރިއްޔާ ވަނީ ކައުންސިލަރުން ފާހަގަކުރެއްވި އިތުރު ކަންކަމަށްވެސް ސަރުކާރުގެ ކަމާގުޅޭ އިދާރާތަކާ މަޝްވަރާކުރައްވައިގެން ހައްލު ހޯއްދަވައިދެއްވަން މަސައްކަތްޕުޅު ކޮށްދެއްވާނެ ކަމުގައި ވިދާޅުވެފައެވެ.


އޫފެއާ ޗެމްޕިއަންސް ލީގު: މެސީގެ ހިތްގައިމު ލަނޑުތަކުން ލިވަޕޫލް ބަލިކޮށް، ބާސެލޯނާއިން ފައިނަލްގެ އުންމީދު އާކޮށްފި | Jazeera\tއޫފެއާ ޗެމްޕިއަންސް ލީގު: މެސީގެ ހިތްގައިމު ލަނޑުތަކުން ލިވަޕޫލް ބަލިކޮށް، ބާސެލޯނާއިން ފައިނަލްގެ އުންމީދު އާކޮށްފި - Jazeera\nއޫފެއާ ޗެމްޕިއަންސް ލީގު: މެސީގެ ހިތްގައިމު ލަނޑުތަކުން ލިވަޕޫލް ބަލިކޮށް، ބާސެލޯނާއިން ފައިނަލްގެ އުންމީދު އާކޮށްފި\nޢަލީ ޔާމީން May 2, 2019 64 views0\nޗެމްޕިއަންސް ލީގުގެ ސެމީފައިނަލްގައި ފުރަތަމަ ބުރުގައި ސްޕެއިންގެ ބާސެލޯނާއާއި އިނގިރޭސިވިލާތުގެ ލިވަޕޫލް ބައްދަލުކުރި މެޗު 3-0ގެ ނަތީޖާއަކުން ބާސެލޯނާ ކާމިޔާބުކޮށް، ފައިނަލަށް އެޓީމުން ކުރަމުން އަންނަ އުންމީދު އާކޮށްފިއެވެ.\nރޭ ބާސެލޯނާގެ ދަނޑުގައި ކުޅުނު މެޗު ފެށިގެން، ގިނައިން ބޯޅަ ކޮންޓްރޯލްކޮށްގެން ކުޅުނީވެސް ބާސެލޯނާއިންނެވެ. ނަތީޖާއެއްގެ ގޮތުން މެޗުގެ ފުރަތަމަ ހާފުގެ ތެރޭގައި ބާސެލޯނާގެ ލުއިސް ސުއަރޭޒް ވަނީ ލަނޑެެއް ޖަހައި ބާސާއަށް ލީޑު ނަގައިދީފައެވެ. ފުރަތަމަ ހާފުގެ ކުޅުން ނިމިގެން ދިޔައީ 1-0ގެ ނަތީޖާއަކުން ބާސެލޯނާ ކުރީގައި އޮވެގެންނެވެ.\nދެވަނަ ހާފަށް ދެޓީމުންވެސް ނުކުތީ މާކަބޮޑު ބަދަލެއް ގެނެއުމެއް ނެތިއެވެ. ދެވަނަ ހާފުގައިވެސް ގިނައިން ބޯޅަ ކޮންޓްރޯލްކޮށްގެން ކުޅުނީ ބާސެލޯނާއިންނެވެ. ބާސެލޯނާއިން އާންމުކޮށް ކުޅޭ ޕާސިންގ ގޭމު ކުޅެ، އެޓީމަށް ލީޑު ފުޅާކޮށްދިނީ، ޓީމުގެ ކެމްޕަން ލިއޮނަލް މެސީއެވެ. އެ ލަނޑު މެސީ ޖެހީ މެޗުގެ 85 ވަނަ މިނެޓުގައެވެ. ބާސެލޯނާގެ ތިންވަނަ ލަނޑު އޭގެ ހަތް މިނެޓު ފަހުން ލިބުނު ފްރީކިކަކުން ކާމިޔާބުކޮށްދިނީވެސް މެސީއެވެ.\nމެޗުގެ ފުރިހަމަ ވަގުތު ހަމަވުމުން ރެފްރީ ދިން އިތުރުވަގުތުގެ ފަސް މިނެޓަށް ބާސެލޯނާއިން ނުކުތީ ދެ ބަދަލާއި އެކުގައެވެ. އެގޮތުން އެންމެ ފާހަގަކޮށްލެވޭ ބަދަލަކީ ފުރަތަމަ ލަނޑު ކާމިޔާބުކޮށްދިން ސުއަރޭޒްގެ ބަދަލުގައި ޒުވާން ޑެންބޭލޭ އެރުވުމެވެ. މެޗުގެ އިތުރުވަގުތުގައި ޑެންބޭލޭއަށް ވަނީ ގޯލު ޖަހާނެ މުޅިން ހުސް ދެ ފުރުސަތެއް ލިބި ނާކާމިޔާބުވެފައެވެ.\nމެޗުގެ މޮޅު ކުޅުންތެރިއަކަށް ހޮވިފައިވަނީ ބާސެލޯނާއަށް ދެ ގޯލު ކާމިޔާބުކޮށްދިން ކެޕްޓަން ލިއޮނަލް މެސީއެވެ.\nބާސެލޯނާގެ ދަނޑުގައި ލިވަޕޫލަށް ލިބުނު ބޮޑު ނާކާމިޔާބީއާއި އެކު އެޓީމަށް މިވަނީ ފައިނަލުގެ އުންމީދު ހަނިވެފައެވެ. އެ ޓީމުން ދެން ޗެމްޕިއަންސް ލީގުގެ ފައިނަލަށް ދަތުރުކުރަން ބޭނުން ނަމަ ޖެހޭނީ އަންނަ އަންގާރަ ދުވަހު އެ ޓީމުގެ ދަނޑުގައި ކުޅޭ ދެވަނަ ލެގުގައި 4-0 ގެ ނަތީޖާއަކުން ބާސެލޯނާ ބަލިކުރާށެވެ.\nޔޫއެފާ ޗެމްޕިޔަންސް ލީގް


PIF in Inter Milan ganefaane\nޕީއައިއެފުން އިންޓާ މިލާން ގަނެފާނެ\nސައުދީ އަރަބިއްޔާގެ ޕަބްލިކް އިންވެސްޓްމެންޓް ފަންޑް (ޕީއައިއެފް) ގެ ޗެއާމަން ޕްރިންސް މުހައްމަދު ބިން ސަލްމާން\nސައުދީ އަރަބިއްޔާގެ ޕަބްލިކް އިންވެސްޓްމެންޓް ފަންޑް (ޕީއައިއެފް) އިން އިޓަލީގެ އިންޓާ މިލާން ގަނެފާނެ އެވެ.\nޕީއައިއެފް އިން އިނގިރޭސި ޕްރިމިއާ ލީގުގައި ވާދަ ކުރާ ނިއުކާސަލް ޔުނައިޓެޑް ރެކޯޑް އަގަކަށް ގަތީ މި މަހުގެ ތެރޭގަ އެވެ. އެއާއެކު ނިއުކާސަލަކީ ދުނިޔެގެ އެންމެ މުއްސަނދި ކްލަބަށް ވެފައި ވާއިރު، މިހާރު ޕީއައިއެފްގެ އަމާޒު ހުރީ އިންޓާ މިލާން ގަންނަން ކަމަށް ބޭރުގެ ކުޅިވަރު ރިޕޯޓުތައް ބުނެ އެވެ.\nއިންޓާ މިލާނުގެ މާލީ ހާލަތު ދަށްވުމަކީ އެ ޓީމަށް މިހާރު ކުރިމަތިވެފައިވާ އެންމެ ބޮޑު ގޮންޖެހުމެވެ. އެގޮތުން 2020/21 ވަނަ އަހަރުގެ މާލީ ރިޕޯޓް ދައްކާ ގޮތުން 245.6 މިލިއަން ޔޫރޯގެ ގެއްލުމެއް އެ ޓީމަށް ވަނީ ވެފަ އެވެ.\nނަތީޖާ އަކަށްވީ 11 އަހަރަށް ފަހު އިންޓާ މިލާނަށް އިޓާލިއަން ލީގު ކާމިޔާބު ކޮށްދިން ކޯޗު އެންޓޯނިއޯ ކޮންޓޭ ތަށި ހޯދިތާ ދެތިން ހަފުތާ ފަހުން ޓީމު ދޫކޮށް ދިއުމެވެ. އަދި ޓީމުގެ އެންމެ މުހިންމު ދައުރެއް އަދާ ކުރަމުން ދިޔަ ކުޅުންތެރިން ކަމުގައިވާ ރޮމެއޯ ލުކާކޫ އާއި އަޝްރަފް ހަކީމީ ވެސް އިންޓާއިން ވަނީ ހަރަދު ކުދަ ކުރުމަށްޓަކައި ދޫކޮށްލާފަ އެވެ.\nއިޓަލީގެ ކުޅިވަރު ރިޕޯޓުތައް ބުނާ ގޮތުން އިންޓާ އާއި ރެއާލް، ޗެމްޕިއަންސް ލީގުގައި މެޗު ކުޅުނު ދުވަހު ވަނީ މި ޑީލާއި މެދު މަޝްވަރާ ކޮށްފަ އެވެ. މިހާރު އިންޓާ މިލާނު ހިންގަމުން އަންނަނީ ޗައިނާގެ ކުންފުންޏަކުންނެވެ.\nބެލެވޭ ގޮތުގައި ޕީއައިއެފް އިން އިންޓާ ގަންނަން މަސައްކަތް ކުރަނީ އެއް ބިލިއަން ޔޫރޯއަށެވެ.\nފިއޮރެންޓީނާ ބަލިކޮށް އިންޓާ އެއްވަނައަށް\nލީގުގައި އިންޓަގެ ފެށުން ރަނގަޅު ކޮށްފި\nސަޕޯޓަރުން އަރަބި ހެދުން ނުލުމަށް ނިއުކާސަލުން އެދެފި\nފަޓީގެ ކޮންޓްރެކްޓް އާކޮށްފި


Neyguney thiya vidhaalhuvi bahuge maanayeh!?\nބަޔަކު މީހުން ސޯލާރ ޕެނަލް ހަރުކުރަނީ\nނޭގުނޭ ތިޔަ ވިދާޅުވި ބަހުގެ މާނައެއް!؟\nހިތާދޫ އޮންލައިން | 10 ޖަނަވަރީ 2017\n"ނެނގުނޭ ތިޔަވިދާޅުވީ ބަހުގެ މާނަައެއް" މިއީ ކުރީގައި ލަވަޔަކުން މަޝްހޫރުވި ބަހެކެވެ. މަޝްހޫރު ލަވަކިޔުންތެރިޔާ މަރުހޫމު ނައިފަރު ދޮހޮއްގެ ލަވައެއްގެ ތަންކޮޅެކެވެ. ދިވެހިނެގެ ކަންފަތުގައި މިބަހުގެ އަޑު ޖެހުމުން އަބަދުވެސް އާވަނީ ނަފައިފަރު ދޮހޮއްކޮގެ ހަނދާންތަކެވެ. ނަމަވެސް މިއަދު މިބަސް މީ ދިވެހިން ބޮޑު ޖޯކުގެ ގޮތުގައި ބޭނުން ކުރާބަހެކެވެ.\nދަންނަވަން މިއުޅުނީ މިއަދުގެ ސަރުކާރުން ވިދާޅުވާ ބަހެއްގެ މާނަ ނޭނގުނު ވާހަކައެވެ. މައްދިވެހި ބަހުން ބުނިނަމަވެސް ބުނާބަހުގެ މާނަ އެނގޭ ހަަމަ އެކަކުވެސް އުޅޭނެބައޭ އަޅުގަނޑު ހިތައްއަރައެވެ.\nމީގެ ކުރިން އެކިއެކު ފޯރަމްތަކުގައި ސަރުކާރުން އަޑު ހަރުކޮށް ގޮވަމުން ަދިޔައީ ތިމާވެއްޓަށް ގެއްލުންވާ ތަކެތި ބޭނުން ކުރުން މަދުކުރުމަށާއި ވިހަގޭސްތައް ޖައްވަށް ބޭރު ކުރެވޭވަރު މަދުކޮށް 2020 ގައި ދިވެހިރާޢްޖެ ކާބަން ނިއުޓްރަލް ގައުމަކަށް ހަދާ ވާހަކައެވެ. ތެޔޮ އަންދައިގެން ހަކަތަ އުފެއްދުމުގެ ބަދަލުގައި އަވިންނާއި ވައިން ހަކަތަ އުފައްދާ ވާހަކައެވެ. އެހެން ނަމަވެސް މިއަދު ސަރުކާޜުން އެވިދާޅުވާ އެއްޗެއް ނުވިސްނުނެވެ. އެވިދާޅުވި ބަހުގެ މާނައެއް ނޭނގުނެވެ.\nމޫސުމަށް އަންނަ ބަދަލުތަކުގެ ސަބަބުން އެންމެ ނޭދެވޭ އަސަރުތައް ކުރަމުން އަންނަ އެއް ގައުމަށް ދިވެހި ރާއްޖެ ވެފައިވާއިރު ދިވެހިން ދިޔައީ ސަރުކާރުން ގޮވާލި ގޮވާލެއްވުމަށް އިޖާބަދެމުންނެވެ. އެމީހަކަށް ވެވުނު މިންވަރަކުން އިޔާދަކުރަނިވި ހަކަތަ އުފައްދަމުންނެވެ. މިއަދު ވިޔަފާރިވެރިންނާއި ރައްޔިތުންގެ މަސައްކަތުން މިވަނީ އަވިން ހަކަތަ އުފެއްދުން ވައިގާ ހިފާފައެވެ. މިހިސާބަށް ދިޔުމުން ސަރުކާރުގެ ރާގު ބަދަލު ވެއްޖެވެ. ގޮވާ ގޮވެލީގެ އަޑުވެސް ބަލުވެއްޖެވެ. ހަމަ ވިދާޅުވި ބަހުގެ މާނަ އޮޅިއްޖެވެ.\nމިއަދު ސޯޝަލް މީޑިއާ އާއި ނޫސްތަކުގެ ފަލަ ސުރުޚީތުން ޖާގަ ހޯދާފައިވަނީ ސޯލާ ޕެނަލް ހަރުކުރާ މީހުންގެ އަތުން ފީއެއް ނަގާ ވާހަކަ އާޢި ރަށެއްގައި ސޯލާ ޕެނަލް ހަރުކޮށް ކަރަންޓު ނެގޭނީ ވަކިވަރަކަށޭ ސަރުކާރުން ބުނި ވާހަކަ ތަކެވެ. 2020 ގައި ކާބަން ނިއުޓަރަލް ގަމުމަކަށް ހަދަން ނިންމާފައިވަ އިރު ރަށެއްގައި އަވިން އުފެއްދޭން އެންމެ މަތީ އަދަދަކީ އެރަށަކަށް ބޭނުންވާ ކަރަންޓުގެ 30 އިންސައްތަ ކަރަންޓު ކަމަށް ބުނުމަކީ ބޮޑު ޖޯކެއް ނޫންތޯއެވެ؟\nNasaaraa dheenah loabi jessimattakaa thaulremee nizaamuge thereah vafhdhamundhaa kankamaa behey gothun reporteh lielun edhen..


Sarukaaru hingumah first lady nufoozeh nufoaruvaa: tharujamaan\nސަރުކާރު ހިންގުމަށް ފަސްޓް ލޭޑީ ނުފޫޒެއް ނުފޯރުއްވާ: ތަރުޖަމާން\nރައީސްއާ އެކު ހަފްލާއެއްގައި މެޑަމް ފާތުން: އެކަމަނާގެ ސޯޝަލް ހިދުމަތްތައް ގިނަ. -- ފޮޓޯ: ރައީސް އޮފީސް\nސަރުކާރު ހިންގުމަށް ފަސްޓްލޭޑީ، މެޑަމް ފާތިމަތު އިބްރާހިމް އެއްވެސް ނުފޫޒެއް ނުފޯރުވާ ކަމަށް ރައީސް އޮފީހުގެ ސްޕޯކްސްޕާސަން އިބްރާހިމް މުއާޒު އަލީ މިއަދު ވިދާޅުވެއްޖެ އެވެ.\nކުރީގެ ނައިބު ރައީސް މުހައްމަދު ޖަމީލް އަހުމަދު ރޭ ރާއްޖެ ޓީވީއަށް ދެއްވި އިންޓަވިއުއެއްގައި މެޑަމް ފާތުން ސަރުކާރު ހިންގުމަށް ނުފޫޒު ފޯރުވާ ކަމަށް ދެކެވޭ ވާހަކަތަކާ ގުޅިގެން މުއާޒު އެކަން ދޮގު ކުރައްވައި މިއަދު ކުރެއްވި ޓްވީޓެއްގައި ވިދާޅުވީ އެކަމަނާ ކުރައްވަނީ އިޖުތިމާއީ މަސައްކަތްޕުޅުތައް ކަމަށެވެ. އަދި މެޑަމް ފާތުންގެ ހިދުމަތްތަކަށް ދުވަސްވީ މީހުންނާއި ހާއްސަ އެހީއަށް ބޭނުންވާ މީހުން ހެކި ވާނެ ކަމަށް ވެސް މުއާޒު ވަނީ ވިދާޅުވެފަ އެވެ.\n"ފަސްޓް ލޭޑީ އެއްވެސް ވަރަކަށް ސަރުކާރު ހިންގުމަށް ނުފޫޒެއް ނުފޯރުއްވާ. ކުރީގެ ނައިބު ރައީސް ހައްދަވަމުން އެ ގެންދަވަނީ އިތުރުފުޅު،" މުއާޒު ވިދާޅުވި އެވެ.\nއޭނާ ވިދާޅުވީ ރައީސް އަބްދުﷲ ޔާމީންއާ ގުޅޭ ގޮތުން ވެސް ނައިބު ރައީސް ހެއްދެވީ އިތުރުފުޅު ކަމަށެވެ.\nރޭ ޖަމީލު ވިދާޅުވެފައި ވަނީ ރައީސް ޔާމީން އޮފީހަށް ވަޑައިގަންނަވަނީ ވަރަށް ލަހުން ކަމަށާއި އެހާ އަވަހަށް ގެޔަށް ވަޑައިގަންނަވާ ކަމަށެވެ. އަދި އެކަމުގެ ސަބަބުން ސަރުކާރު ހިންގުމުގެ މަސައްކަތްތައް ފަސްޓް ލޭޑީ ކުރައްވާ ކަމަށެވެ. އެގޮތުން ސޯޝަލް ކައުންސިލަށް ވަދެ ކަންކަމުގައ ގޮތް ކިޔައި، ހެލްތް ދާއިރާ އާއި ބައެއް ސޯޝަލް ދާއިރާތަކުން ވަޒީފާ ދެނީ ވެސް ފަސްޓް ލޭޑީ ބޭނުންފުޅުވާ ބަޔަކަށް ކަމަށެވެ. މިއީ ދުސްތޫރީ ނިޒާމެއްގައި ފަސްޓް ލޭޑީއެއް ކުރަން ޖެހޭ ކަމެއް ނޫން ކަމަށް ވިދާޅުވި އެވެ.\nމުއާޒު އަދި ވިދާޅުވީ ކުރީގެ ނައިބު ރައީސް އޮފީހަށް ވަޑައިގަންނަވާ އިރު ރައީސް އަބްދުﷲ ޔާމީން ހުންނަވަނީ އޮފީހުގައި މަސައްކަތްޕުޅުގައި ކަމަށެވެ. އަދި ޖަމީލް މަސައްކަތް ނިންމަވައި އޮފީހުން ނިކުމެ ވަޑައިގަންނަވާ އިރު ވެސް ގިނަ ދުވަސް ދުވަހު ރައީސް ޔާމީން އޮފީހުގައި މަސައްކަތްޕުޅުތަކުގައި އުޅުއްވާ ކަމަށް މުއާޒު ވިދާޅުވި އެވެ.\nރައީސް އޮފީސް ރައީސް އަބްދުﷲ ޔާމީން ކުރީގެ ފަސްޓް ލޭޑީ ފާތުމަތު އިބްރާހިމް


Yaugoob ge godeege mahsala supreme courtah hushahalhanee – Iru\nޔުނާން އާއި އޭނާގެ އަންހެނުން ރިހްލާ ހައްޔަރުކޮށްފި\nރައްޔިތުންގެ މަޖިލީހުގެ ދާންދޫ ދާއިރާގެ މެމްބަރު ޔައުގޫބު އަބްދުﷲގެ ގޮނޑި ގެއްލިއްޖެކަމަށް ކަނޑައަޅައިދިނުމަށް ސުޕްރީމް ކޯޓަށް މައްސަލަ ހުށަހެޅުމަށް އިދިކޮޅު ޕްރޮގްރެސިވް ކޮންގްރެސް ކޯލިޝަނުން ނިންމައިފިއެވެ.\nދާދި ފަހުން އުފެއްދި ޗާޓަރޑް އެކައުންޓެންޓްސް އިންސްޓްޓިއުޓްގެ އިންތިގާލީ ކައުންސިލުގެ މެމްބަރު ކަމަށް ޔައުގޫބް އައްޔަން ކުރެވުމުން އޭނާގެ ގޮނޑީގެ މެންބަރު ކަމުގެ ގާނޫނީ ސައްހަކަމާ މެދު ވަނީ ސުވާލު އުފެދިފައެވެ. އެ މަގާމުން ޔައުގޫބް ވަނީ ފަހުން އިސްތިއުފާ ދެއްވައިފައެވެ.\nއެކަމާއި ގުޅިގެން އިދިކޮޅު ކޯލިޝަންއިން މިއަދު ކުރިއަށް ގެންދިޔަ ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން، ރައްޔިތުންގެ މަޖިލީހުގެ ނައިފރު ދާއިރާގެ މެމްބަރު އަހުމަދު ޝިޔާމް ވިދާޅުވީ، ގާނޫނު އަސާސީއަށް ފުރިހަމަޔަށް ކޮންމެ މީހަކުވެސް ތަބާވާން ޖެހޭނެ ކަމަށާއި، ގާނޫނު ބުނާގޮތުންނަމަ މިހާރު ޔައުގޫބުގެ ގޮނޑި ގެއްލިފައި ވާކަމަށެވެ. އެހެން ކަމުން އެމައްސަލަ ރައްޔިތުންގެ މަޖިލީހަށް ހުށައަޅާނެ ކަމަށާއި، އެކަމުގައި ސުޕްރީމް ކޯޓުގެ ލަފައަކަށްވެސް އެދޭނެ ކަމަށެވެ.\n“ދާންދޫ ދާއިރާގެ މެންބަރު ޗާޓަރޑް އެކައުންޓެންޓްސް އިންސްޓްޓިއުޓްގެ މެންބަރެއްގެ ގޮތުގައި ހިމެނިގެން ނުވާނެ. އެއީ ޤާނޫނު އަސާސީއާއި ޚިލާފަށް ކުރެއްވިކަމެއް.” ޝިޔާމް ވިދާޅުވިއެވެ.


ރިޕޯޓު - ގާނޫނުއަސާސީ\nފަސާދައިގެ ސަޓަނިގަނޑައްގެ ތެރެއިން ނުކުންނާނެ އިންސާފެއް ނޯއޮންނާނެ\nނާޖާއިޒުގޮތުން ފައިސާ ހޯދައި އެއިން ފެންވަރާ މީހުން މުޖުތަމައަށް ދޫކޮށްލެވިފައި ތިބެނީ ކީއްވެ؟\nގާނޫނުއަސާސީއަކީ މިއަދު ހަމައެކަނި ކަރުދާހުގައި ލިޔެފައުވާ އެއްޗެއް ބޭނުމެއް ނުހިފޭ\nކ. މާލެ 13 މާރޗް 2017 | ހޯމަ 02:32 5,819\nފަނޑިޔާރުން ހުވާ ކުރުމުގެ ރަސްމީއްޔާތުގެ ތެރެއިން - އެމްއެންޑީއެފް\nޤާނޫނުއަސާސީއަކީ ދައުލަތުގެ އެންމެހާ ކަންކަން ހިންގުމުގެ ނިޒާމު ކަނޑައަޅާފައިވާ ޗާޓެވެ. ދައުލަތުގެ ހުރިހާ ބާރުތަކާއި، އެ ބާރުތަކުގެ އިންތަކާއި މިންތަކުގެ ބަޔާނެވެ. ޤާނޫނުއަސާސީއާ ޚިލާފަށް އެއްވެސް ފަރާތަކުން ކުރާކަމަކީ ބާޠިލުކަމެކެވެ. އެކަމަކީ އެއްވެސް ފަރާތަކުން ބަލައިގަންނާނެ ކަމެއް ނޫނެވެ. ޤާނޫނު އަސާސީގެ ބުނެފައި ވަނީ އެވާހަކައެވެ.\nޤާނޫނުއަސާސީގެ ބޭނުމަކީ ޤައުމުގެ ރައްޔިތުންނަށް ޔަޤީންކަން ހޯދައި ދިނުމެވެ. ޤާނޫނީ ޙުކޫމަތުގެ ޔަޤީންކަން ހޯދައި ދިނުމެވެ. ޤާނޫނު އަސާސީގައި ވަނީ ޤާނޫނީ އިމުގެ ތެރެއިން މެނުވީ އެއްވެސް ކަމެއް ނުކުރެވޭނެ ކަމެވެ.\nކިތަންމެ ބާރުހުރި ފަރާތަކުން ވިޔަސްއެވެ. އެއީ ރައީސުލްޖުމްހޫރިއްޔާ ވިޔަސް، ރައްޔިތުންގެ މަޖިލީސް ވިޔަސް، ޝަރުޢީ ކޯޓްތައް ވިޔަސް، އަދި މިނިވަން މުއައްސަސާތައް ކަމަށް ވިޔަސް އަދި ރައްޔިތުން ވިޔަސްމެއެވެ.\nމީގެ ނުވަ އަހަރު ކުރިން، 2008 ވަނަ އަހަރުގެ އޮގަސްޓްމަހު ދިވެހިރައްޔިތުންނަށް ލިބިގެންދިޔަ ޤާނޫނުއަސާސީގައި ކިތަންމެ ރަނގަޅަށް ވެސް މިދެންނެވި ކަންކަން ލިޔެވި ބަޔާންކުރެވިފައި ވެއެވެ. ސުވާލަކީ ލިޔެވިފައިވާ ގޮތަށް ޢަމަލުކުރަމުންދޭބާ އެވެ؟\nޤާނޫނުއަސާސީގެ އަސާސީ އެއް ސިފައަކީ ޤާނޫނުއަސާސީ އާއި ޤާނޫނުގައި ބުނެފައިވާގޮތަށް ކަންކަން ކުރުމެވެ. އެގޮތަށް ޢަމަލުކުރެވޭތޯއެވެ؟\nޤާނޫނުއަސާސީގައި ވަނީ އޮޑިޓަރ ޖެނެރަލް މަޤާމުން ވަކިކުރެވޭނީ ރައްޔިތުންގެ މަޖިލީހުން އޭނާގެ އިތުބާރު ނެތް ކަމަށް ފާސްވެގެން ކަމަށެވެ. އެއްވެސް ޙާލެއްގައި އޮޑިޓަރ ޖެނެރަލް ބަދަލުކުރުމުގެ ގޮތުން ޤާނޫނަށް ބަދަލުގެނަސް އެކަން ކުރުމުގެ ވާހަކައެއް ނެތެވެ.\nވަކިކުރި އޮޑިޓަރ ޖެނެރަލް ދިވެހިރާއްޖޭގެ ސްޕްރީމް ކޯޓަށް މައްސަލަ ހުށަހެޅިތާ އެތައް މަހެއް ފާއިތުވީއެވެ. މައްސަލަ ބަލައިގެން ކަމެއް ނުވަތަ ނޫންކަން އެނގިފައެއް ނެތެވެ. މައްސަލައިގެ އަޑުއެހުމެއް ބާއްވާފައެއް ނެތެވެ. ހަމައެހެންމެ ފަނޑިޔާރުން ވަކިކުރާނެ ގޮތް ޤާނޫނުއަސާސީގައްޔާއި ޤާނޫނުގައި ކަނޑައަޅާފައި އެބައޮތެވެ.\nފަނޑިޔާރުންގެ މައްސަލައެއް އުޅޭ ނަމަ، ޖުޑީޝަލް ސަރވިސް ކޮމިޝަނަށް އެފަނޑިޔާރަކު ވެސް އެކޮމިޝަނަށް ހާޒިރުކޮށް މައްސަލަ ބަލައި އޭނާ ވަކިކުރަން އެކޮމިޝަނަށް ފެނިއްޖެ ނަމަ، ރައްޔިތުންގެ މަޖިލީހަށް ފޮނުވުމުން، އެމަޖިލީހުގެ ވޯޓްގައި ބައިވެރިވި މެމްބަރުންގެ 2/3 އަޣްލަބިއްޔަތުން ފާސްވުމުން މެނުވީ ފަނޑިޔާރަކު މަޤާމުން ވަކި ނުކުރެވެއެވެ. ދިވެހިރާއްޖޭގެ އުއްތަމަ ފަނޑިޔާރާއި ސްޕްރީމް ކޯޓްގެ އެހެން ފަނޑިޔާރަކު މަޤާމުން ދުރުކުރެވުނީ މިދެންނެވި ޤާނޫނުއަސާސީއާއި ޤާނޫނުގައި ބުނެފައިވާ އުޞޫލުންތޯއެވެ؟ ސިވިލް ކޯޓުގެ ފަނޑިޔާރު މަރިޔަމް ވަހީދު ފަނޑިޔާރު ކަމުގެ މަގާމުން ވަކިކުރީ ގާނޫނުއަސާސީގައި ބުނެފައިވާ އުސޫލުންތޯއެވެ.\nފަނޑިޔާރުން ވަކިކުރުމުގެ މައްސަލަ އެންމެ ފުރަތަމަ ޖުޑީޝަލް ސަރވިސްއިން އައުމުގެ ބަދަލުގައި ޤާނޫނަށް ބަދަލު ގެނަސް އެމައްސަލަ އެކޮމިޝަނަށް ފޮނުވައި، އެ ކޮމިޝަނުން މައްސަލަ މަޖިލީހަށް ފޮނުވައިގެން ގޮތެއް ނިންމީއެވެ. ފަނޑިޔާރުން ޤާބިލުނޫން ކަމަށް ނިންމެވި އިރު އެއިން ބޭފުޅެއްގެ ބަސް ވެސް އަޑުއަހަން ބޭނުން ނުވިއެވެ. އަދި އެ ފަނޑިޔާރުން ޤާބިލުނޫން ކަމަށް ބަލައި ވަކިކުރުމުން ވެސް އެ ބޭފުޅުންނަށް ފައިސާ އާއި ކާރާއި ބޭރު ޤައުމުތަކުން ހިލޭބޭސް ކުރެވޭ ގޮތަށް އެތަކެއް ޢިނާޔަތެއް ވަނީ ދީފައެވެ. އަޅެ ހައިރާނެއް ނުވާނެތޯއެވެ. ޤާބިލުނޫން ވިޔަސް ޤާބިލު ފަރާތްތަކަށް ލިބޭ އެންމެހާ ކަންކަން އެބަ ލިބެއެވެ.\nއިންސާފުން ޝަރީޢަތްކުރުމުގެ ޙައްޤަކީ ޤާނޫނުއަސާސީން ލިބިދޭ ވަރަށް އަސާސީ ޙައްޤެކެވެ. މިއީ އެހެން ހުރިހާ ޙައްޤުތައް ކަށަވަރުކޮށްދޭ ޙައްޤެވެ. އިންސާފުން ޝަރީޢަތްކުރުމުގެ ޙައްޤުގެ ތޭރޭގައި ގިނަގުނަ ޙައްޤުތައް ކަށަވަރުކޮށްދީފައި ވެއެވެ.\nޤާނޫނީ ވަކީލެއްގެ އެހީތެރިކަން ލިބިދިނުމާއި، އެމީހެއްގެ މައްޗަށް ތުހުމަތުކުރެވޭ އެންމެހާ ކަންކަމާއި ހެކިތައް ކުރިޔާލައި އެމީހަކަށް އެންގުމާއި، ތުހުމަތުކުރެވޭ ކަންކަމުގެ ދިފާޢުގައި މަސައްކަތްކުރުމަށް އެކަށޭނަ ވަގުތު ދިނުމާއި، ތުހުމަތުން ބަރީއަވުމަށް ދިފާޢުގައި ހެކިހުށަހެޅުމާއި، ދަޢުވާކުރާ ފަރާތުން ހުށަހަޅާ ހެކިންނާ ސުވާލުކުރުމާއި، އިސްތިޢުނާފުކުރުމަށް އެކަށޭނަ މުއްދަތު އޮތުން ފަދަ ޙައްޤުތަކަކީ އިންސާފު ލިބިދިނުމުގެ ޙައްޤާ ގުޅިލާމެހިފައިވާ ޙައްޤުތަކެވެ.\nރާއްޖޭގެ ކުރީގެ ރައީސް މުޙައްމަދު ނަޝީދާއި ކުރީގެ ޑިފެންސް މިނިސްޓަރުގެ މުޙައްމަދު ނާޒިމުގެ ޝަރީޢަތް ދިޔަގޮތާއި، ޤާނޫނީވަކީލުން ލިއްބައިދިން ގޮތާއި، ދިފާޢުވުމަށް ދެވުނު ވަގުތާއި، ހެކިހުށަހެޅުމާއި، ހެކިން ބަލައިގަތުމާއި، އިދިކޮޅު ހެކިންނާ ސުވާލުކުރުމަށް ލިބުނު ފުރުޞަތާ މިކަންކަމަށް އެކަނި ބަލާލާއިރު ވެސް ޤާނޫނުއަސާސީން ކަށަވަރުކޮށްދީފައިވާ އިންސާފުން ޝަރީޢަތްކުރުމުގެ ޙައްޤު ލިބިދީފައިވާ ގޮތަށް އެކަންކަން ޢަމަލީ ގޮތުން ފެނިގެންދިޔަކަމާ މެދު ސުވާލު އުފެދެއެވެ.\nމައްސަލައެއް އިސްތިޢުނާފުކުރުމަށް އޮންނަ މުއްދަތު ހަމަވުމުން، އެއީ ޚާއްޞަކޮށް ޖިނާއީ މައްސަލައެއް ނަމަ، އަދި އިސްތިޢުނާފުކުރުމުގެ ޙައްޤު ބޭނުންނުކުރީ ދައުލަތުން ކަމުގައިވާ ނަމަ، އަލުން ޖިނާއީ މައްސަލަ އިސްތިޢުނާފުކޮށް، ކުށުން ބަރީއަވެފައި އޮތް އޮތުން މުރާޖަޢާކުރުމަށް މައްސަލައިގެ ފައިލް ހުޅުވުމަކީ، މައްސަލަތަކުގެ ނިހާއީ ނިންމުން އައުމުން ދެން އެމައްސަލައެއް ނުބެލޭނެ ކަމަށް ޤާނޫނުއަސާސީންނާއި ޤާނޫނުތަކުން ލިބިދޭ ޙައްޤަށް ބުރޫ އަރާނެ ކަންކަމެވެ.\nސްޕްރީމް ކޯޓުގެ ނިންމުމަކުން ވެސް މައްސަލައެއްގައި އިސްތިޢުނާފުކުރުމަށް އޮންނަ މުއްދަތު ހަމަވުމަށް ފަހު މައްސަލަ އިސްތިޢުނާފު ކުރުމުގެ ފުރުޞަތު ނުދިނުމާ ބެހޭ ގޮތުން އަލި އަޅުވާލާފައި ވެއެވެ. ކަންމިހެން އޮތްއިރު، ޖިނާއީ މައްސަލަތަކެއްގެ ތުހުމަތުކުރެވި، އެމައްސަލަތައް ޖިނާއީ ކޯޓުންނާއި ހައިކޯޓުން ސާބިތުނުވާ ކަމަށް ނިންމާފައިވަނިކޮށް، އެމައްސަލަތައް އިސްތިއުނާފުކުރަން އޮންނަ މުއްދަތު ހަމަވިތާ އެތަކެއް ދުވަސްތައް ފާއިތުވުމަށް ފަހު، ޕްރޮސެކިއުޓަރ ޖެނެރަލްގެ އޮފީހުން އެމައްސަލަތައް ސްޕްރީމް ކޯޓަށް އިސްތިއުނާފަށް ހުށަހެޅުމުން ބަލައިގަނެ، އެކޯޓުން އެމައްސަލަތައް ދަނީ ހިންގަމުންނެވެ.\nޤާނޫނުއަސާސީ އާއި ޤާނޫނުގެ މަޤްޞަދަކީ އަދި އެއިން ރައްޔިތުންނަށް ލިބޭ ޔަޤީންކަމަކީ، ޤާނޫނުއަސާސީ އާއި ޤާނޫނުތަކުގައި ލިޔެވިފައިވާ ގޮތަށް ކަންކަންކުރުމުގެ ޔަޤީން ކަމެވެ. ނަމަވެސް މިޔަޤީންކަމަށް މިވަނީ ގުޑުން އަރާފައެވެ. އިސްވެދެންނެވި މަދު ކަންކަން ހެއްކަކަށް ފުދެއެވެ. ޤާނޫނުއަސާސީންނާއި ޤާނޫނުން ގެރެންޓީ ދިން ޔަޤީންކަން ނެތުމުން، އެއީ ހަމައެކަނި ކަރުދާސްގަނޑެއްގައި ލިޔެފައިވާ ބަސްތަކަކަށްވީ އެވެ. ބޭކާރުވީއެވެ.\nއަޅުގަނޑުމެންގެ ތެރެއިން ބަޔަކު އިންސާނީ އަޚުލާގާއި އިލާހީ އަމުރުތަކުގެ އޯބިޓުން ނެއްޓި ރައްޔިތުންގެ ފޮށްޓަށް އަތްބާނައި، ވައްކަންކުރުމުން މިގާނޫނު ނުހިންގެންވީ ކީއްވެގެންބާވައެވެ؟ ނޫނެކެވެ. ހިންގެންވާނެއެވެ. ރައްޔިތުންގެ ބައިތުލްމާލު ބަނޑުއެޅީމާ ޖައްލާދުކަލޭގެ ކަނޑީގެ ތޫނުކަމުން އެމީހަކަށް ސަލާމަތް ވެވިގެން ނުވާނެއެވެ.\nނާޖާއިޒު ގޮތުން ފައިސާ ހޯދައި އެއިން ފެންވަރާ މީހުން މުޖުތަމައަށް ދޫކޮށްލެވިފައި ތިބެނީ ކީއްވެގެންކަން ނޭނގެއެވެ. އެއީ ކޮންބައެއްކަން އެންމެނަށް ވެސް އެނގޭތީ ނަންތަކެއް ބުނެދޭކަށް ނުޖެހޭނެއެވެ. ލޯ މަރާލައިފިއްޔާ ކޮންމެ މީހެއްގެ ސިކުނޑިއަށް ވެސް މިދަންނަވާ ޒާތުގެ މީހުންގެ ސޫރަތައް އަރާ ފައިބާނެ އެވެ.\nކޮރަޕްޓް މީހުން މުޖުތަމައަށް ވީއްލިފައި އެތިބެނީ އަޅުގަނޑުމެން އަމިއްލައަށް ހަދާ ގާނޫނުތައް ދޯދިޔާވުމާއި އެގާނޫނުތަކުގެ ލޯވަޅުތަކުން ފުރޭނިގަތުމުގެ ފުރުސަތު ބޮޑުވުމާއި މިފަދަ ކޮރަޕްޓް މީހުންނަށް ގާނޫނުތައް ހެދުމާއި ތަންފީޒުކުރުމުގެ މަރުހަލާތަކުން ފުރުސަތު ލިބި ސިޔާސަތާއި ކޮރަޕްޝަން މަސްހުނިވުމުންނެވެ.\nރައްޔިތުންގެ ފޮށްޓަށް އަތް ބާނާ މީހާ އާއި ތަހުގީގުކުރާ މީހުންނާއި ނިޔާ އިއްވާ މީހުން ކުށުގެ ބައިވެރިންނަށްވުމުން އެއަށް ކިޔާނީ ފަސާދައިގެ ސަޓަނިގަނޑެވެ. ފަސާދައިގެ ސަޓަނިގަނޑެއްގެ ތެރޭން ނުކުންނާނެ އިންސާފެއް ނޯންނާނެއެވެ.\nކުޑަކޮށް ވިސްނާލަމާ ހިނގާށެވެ. ސިޔާސީ މީހަކަށް ނުވަތަ ސިވިލް ސާވަންޓަކަށް އަހަރަކު ގިނަވެގެން މުސާރައިގެ ގޮތުގައި މި ލިބެނީ ތިން ހަތަރު ލައްކައެއްހާ ރުފިޔާ އެވެ.\nއެކަމަކު ވަޒީފާގައި ދެތިން އަހަރެއްވެލާ އިރަށް ދިހަ މިލިއަން، ވިހި މިލިއަން ރުފިޔާގެ ބޮޑެތި އިމާރާތްތައް ނަގައި ކޮޅަށް ޖަހާލަ އެވެ.\nކޮންމެވެސް ވިޔަފާރިއެއްގެ ބައިވެރިޔަކަށްވެ އެ ވިޔަފާރީގެ ރައުސްމާލު ތިރީސް، ސާޅީސް މިލިއަނަށް އަރުވާލައެވެ. މިއީ ކޮންތާކުން ހޯދި ފައިސާއެއްތޯ އަހާލާ މީހަކު ވެސް ނުހުރެ އެވެ.\nހެޔޮ ނުވާނެ އެވެ. މި މުއްސަނދިކަން އަނބުރާ ރައްޔިތުންގެ ބައިތުލްމާލަށް ނަގަން ޖެހޭނެއެވެ. ނެގެންވެސް ޖެހޭނެއެވެ. ވަގުން ހައްޔަރުކޮށް ނިޔާ އިއްވެން ޖެހޭނެ އެވެ. ތަންފީޒު ކުރެވެން ވެސް ޖެހޭނެއެވެ. މިކަމުގައި މޫނަކަށް ކަނދުރާއަކަށް ބެލުން އޮވެގެން ނުވާނެއެވެ. އެކަން ވާނީ ގުދުރަތީ ގާނޫނުގެ ނިޒާމަށް މިކަން ބައްޓަން ވެގެންނެވެ. އެ ނިޒާމަކީ ބިނާކުރަނިވި ފަނާކުރުމެވެ.


ރޯދަ ގެއްލޭ ކަންތައްތައް | އަޅުކަން | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު އަޅުކަން ރޯދަ ގެއްލޭ ކަންތައްތައް\nރޯދަ ގެއްލޭ ކަންތައްތަކަކީ މިއީއެވެ.\n4- ޝަހުވަތަކާއި ލައިގެން މަނިބޭރުކުރުން\n5- ކާއެއްޗެއްސާއި ބޯއެއްޗެހީގެ މާނަ ދޭހަވާ އެއްވެސް އެއްޗެއް ބޭނުން ކުރުން\n6- ޤަސްދުގައި ހޮޑުލުން\n7- ޙައިޟު ނިފާސްވުން\n1 - ކެއުން ބުއިމާއި ޖިމާޢުވުމުން ރޯދަ ގެއްލޭ ކަމުގެ ދަލީލަކީ ބަޤަރާ ސޫރަތުގެ 187 ވަނަ އާޔަތެވެ. فَالآنَ بَاشِرُوهُنَّ وَابْتَغُواْ مَا كَتَبَ اللّهُ لَكُمْ وَكُلُواْ وَاشْرَبُواْ حَتَّى يَتَبَيَّنَ لَكُمُ الْخَيْطُ الأَبْيَضُ مِنَ الْخَيْطِ الأَسْوَدِ مِنَ الْفَجْرِ ثُمَّ أَتِمُّواْ الصِّيَامَ إِلَى الَّليْلِ\nމާނައަކީ: ''ފަހެ މިހާރު ތިޔަބައިމީހުން އެކަނބަލުންނާއި ބީހިއުޅޭށެވެ. (އަނބިފިރިކަމުގެ ގުޅުން) އަދި ތިޔަބައިމީހުންނަށްޓަކައި މާތް ﷲ ކަނޑައަޅުއްވާ ލިއުއްވާފައިވާ ގޮތް އެދިގަންނާށެވެ. އަދި ތިޔަބައިމީހުން ކައިބޮއެ އުޅޭށެވެ. ފަޖުރުގެ ސަބަބުން، ކަޅު ރޮދީގެތެރެއިން ހުދު ރޮދި (އެބަހީ ރޭގަނޑުގެ އަނދިރިކަމުގެ ތެރެއިން ދުވާލުގެ އަލިކަން) ފާޅުވެ އެގިއްޖައުމަށް ދާންދެނެވެ. ދެން އެއަށްފަހު ރޭ ވެއްޖައުމަށް ދާންދެން ރޯދަ ފުރިހަމަ ކުރާށެވެ. ''\n2- ޝަހުވަތަކާއި ލައިގެން މަނި ބޭރުކުރުމުން ރޯދަ ގެއްލޭކަމުގެ ނަޤުލީ ދަލީލުތަކުގެ އިތުރަށް ބުނަން ޖެހެނީ، ރޯދައަކީ އިންސާނާގެ ބަނޑުގެ ޝަހުވަތާއި (ކެއުން ބުއިން) ފަރުޖުގެ ޝަހުވަތުން ދުރުހެލިވެގެން ތިބެ ހިފަންޖެހޭ އެއްޗެކެވެ. ރޯދަ ހިފުމޭ ނަން ދެވިފައިވަނީ، މިކަންތަކުން ދުރުހެލިވުމަށެވެ. ވީމާ ޖިމާޢުވުމުން، އަމިއްލައަށް ޖިންސީ އެދުން ފުއްދުން އެއީ ރޯދަ ގެއްލޭ ކަންތަކެވެ.\nރޯދައަށް ހުރެ މިފަދަ ކަމެއް ކުރުމަކީ އެއީ ބޮޑުވެގެންވާ ފާފައެކެވެ. މިފަދަ ކަމެއް ކުރެވުނު މީހާ ޖެހޭނީ ތައުބާވެ، އަލުން ރޯދަ ހިފާށެވެ.\nރޯދައަށް ހުރެ އަނބިމީހާއާއި ޖިމާޢުވެއްޖެނަމަ ރޯދަ ބާޠިލްވާނެއެވެ. އަދި ކައްފާރާ ދޭން ޖެހެއެވެ. ޖިމާޢު ވީ އަނބިމީހާގެ ރުހުމުގައި ކަމަށްވަނީނަމަ ދެ މީހުންވެސް ފާފަވެރިވެ ދެމީހުންވެސް ކައްފާރާ ދޭން ޖެހެއެވެ. އަންހެނާގެ ރުހުމަކާ ނުލާނަމަ އޭނާގެ ކުށެއް ނެތެވެ. ޖިމާޢުވުން ނޫން ގޮތަކަށް ޝަހުވަތަކާއި ލައިގެން މަނިބޭރު ކުރިއަސް ކައްފާރާ ދޭކަށް ނުޖެހެއެވެ.\nމަންޏާއި މަޛްޔާއި އެއީ ދެ އެއްޗެކެވެ. ރޯދަ ގެއްލެނީ ޝަހުވަތަކާއި ލައިގެން މަނި ބޭރު ކުރުމުންނެވެ. ކޮންމެ ގޮތަކަށް މަޛްޔު ބޭރުވިއަސް ރޯދަ ނުގެއްލޭނެއެވެ.\nމަތީގައިވާ ކަންތަކުން ރޯދަ ގެއްލޭނެ ޝަރުޠުތައް :\nމަތީގައި ބުނެވުނު ކަމެއް ވުމުން ރޯދަ ގެއްލޭނީ ތިން ޝަރުޠެއް ފުރިހަމަވުމުންނެވެ. އެއީ :\n1 އެކަން އެނގުން.\nމާނައަކީ އެ ކަމުގެ ޝަރުޢީ ޙުކުމް އެނގި ހުރުމެވެ. ވީމާ ދީނުގައި އޭގެ ޙުކުމް ނޭނގި ނުވަތަ ވަގުތު އޮޅިގެން މިއިން ކަމެއް ކުރެވުނަސް ރޯދަ ނުގެއްލޭނެއެވެ. ނަމަވެސް މިކަންތައް ދަސްކުރުމަކީ ކޮންމެ މުސްލިމެއްގެ މައްޗަށް ޢައިނިއްޔަ ފަރުޟެކެވެ. މިކަމާ ގުޅުން ހުރި ހެވޭކަހަލަ ވާހަކައެއް އޮންނަ ޙަދީޘެއް ބުޚާރީ މުސްލިމުގައި ރިވާކުރެވިފައިވެއެވެ. އެއީ ޤުރުއާނުގައި ހުރު ރޮއްޖާއި ކަޅު ރޮދީގެ ވާހަކަ އޮތީމާ، ޞަޙާބީއަކު ސީދާ ބަހުގެ މާނަ ނަގައިގެން ބާލީސް ދަށުގައި ދެ ރޮދި ބާއްވައިގެން ދޭތިވަކި ކުރަން އެނގެންދެން ބަނޑުފުރައި ކެއީއެވެ. އަދި ހެނދުނު ރަސޫލާ އަރިއަހަށްގޮސް އެވާހަކަ ދެންނެވުމުން ރަސޫލާ ޙަދީޘް ކުރެއްވީ އާޔަތުގެ މުރާދަކީ އެއީ ނޫން ކަމަށެވެ. އޭގެ މުރާދަކީ ރޭގަނޑާއި ދުވާ ވަކިވުން ކަމަށެވެ. އަދި މި ޙާދިޘާގައި އޭނާގެ ރޯދަ އަލުން ހިފަން ރަސޫލާ ނާންގަވައެވެ. ވީމާ އެއިން އެނގެނީ ޙުކުމް ނޭނގި ކަމެއް ކުރެވުނަސް ރޯދަ ނުގެއްލޭނެ ކަމަށެވެ.\nޙުކުމް ނޭނގުމޭ މި ބުނަނީ ޙުކުމާއި ޚިލާފުވީމާ އޮންނަ ޢުޤޫބާތް ނުވަތަ ޖަޒާ ނޭނގޭވާހަކައެއް ނޫނެވެ. އެގޮތުން މިސާލަކަށް ރޯދައަށް ހުރެ ޖިމާޢުވުމަކީ ޙަރާމް ކަމެއްކަން އެނގިހުރެ ނަމަވެސް ކައްފާރާއެއް އޮންނަކަން ނޭނގި ޖިމާޢުވިޔަސް އޭނާ ފާފަވެރިވާނެއެވެ. އަދި ކައްފާރާވެސް ދޭން ޖެހޭނެއެވެ.\n2- ހަނދާން ހުރުން\nހަނދާން ނެތިގެން ކައިބޮއެ ހެދިއަސް ރޯދަ ނުގެއްލޭނެއެވެ. (ރޯދައަށްހުރެ ހަނދާންނެތި ކެއުން)\n3- ޤަސްދު އޮތުން\nގަސްދެއްނެތި ކުރާ ކަމަކުން ދީނީ ގޮތުން ފާފަވެރިއެއް ނުވެއެވެ. ރަސޫލު -ޞައްލަﷲ ޢަލައިހި ވަސައްލަމަ- ޙަދީޘް ކުރައްވާފައިވަނީ، އެކަލޭގެ ފާނުގެ އުއްމަތުގެ މީހުން، އޮޅިގެންނާ، ހަނދާންނެތިގެންނާ، މަޖްބޫރު ކުރެވިގެން ކުރާ ކަންތަކަށް ﷲ ޢަޛާބު ނުދެއްވާނެ ކަމަށެވެ.


Raees Home Minister ah furihama baaru dhehvaifi\nރައީސް ހޯމް މިނިސްޓަރަށް ފުރިހަމަ ބާރު ދެއްވައިފި\nރައީސް ސޯލިހު ހޯމް މިނިސްޓަރު އިމްރާންއާ ސަލާމް ކުރައްވަނީ. -- ފޮޓޯ | ރައީސް އޮފީސް\nރައީސް އަބްދުﷲ ޔާމީންގެ ސަރުކާރުގައި ހޯމް މިނިސްޓަރުގެ ބާރުތައް ހަނިކޮށް އެ ބާރުތައް ރައީސްގެ މަސްއޫލިއްޔަތުތަކުގެ ތެރޭގައި ހިމަނާފައި އޮތް އޮތުން ނިމުމަކަށް ގެނެސް އެ ބާރުތައް އަލުން ހޯމް މިނިސްޓަރަށް ދޭން ރައީސް އިބްރާހިމް މުހައްމަދު ސޯލިހު ނިންމަވައިފި އެވެ.\nރައީސް އަބްދުﷲ ޔާމީންގެ ސަރުކާރުގައި ހޯމް މިނިސްޓަރަކަށް އުމަރު ނަސީރު ހުންނަވަނިކޮށް ހިނގި އެކި ކަންކަމާ ގުޅިގެން އެކަމާ ހިތްޕުޅު ހަމަޖެހިވަޑައިނުގެން ރައީސް ޔާމީން ވަނީ، ވަކިވަކި ފުލުހުންނަށާއި ފުލުހުންގެ ބަޔަކަށް ނުވަތަ އެންމެހާ ފުލުހުންގެ މައްޗަށް ސީދާ ހޯމް މިނިސްޓަރަށް އަމުރު ކުރެވޭ ގޮތަށް އޮތް އޮތުން ބަދަލުކޮށް އެ ބާރުތައް ސީދާ ރައީސްއަށް ލިބޭ ގޮތަށް ބަދަލުކޮށްފަ އެވެ.\nމިފަހަރުގެ މަޖިލިސް އިންތިހާބުގައި ށ. ކޮމަންޑޫ ދާއިރާއަށް ވާދަކުރައްވާ އެ ދާއިރާގެ ކެންޑިޑޭޓް، ހުސެއިން ވަހީދުގެ ކެމްޕޭނަށް އެ ރަށަށް ވަޑައިގެން ވާހަކަ ދައްކަވަމުން ރައީސް ސޯލިހު ވިދާޅުވީހޯމް މިނިސްޓަރަށް ގާނޫނީ ގޮތުން ލިބިދޭ ބައެއް ބާރުތައް ކުރީގެ ސަރުކާރުން ހިފަހައްޓާފައި އޮތް އޮތުން މިހާރު ނިމުމަކަށް ގެނެސްފައިވާ ކަމަށެވެ. އަދި އެ ބާރުތައް އަލުން ހޯމް މިނިސްޓަރަށް ދިނުމަށް ސޮއި ކުރަން ޖެހޭ އެންމެހާ ލިޔުންތަކުގައި މިދިޔަ ބުރާސްފަތި ދުވަހު ސޮއި ކުރައްވާ އެ ބާރުތައް ހޯމް މިނިސްޓަރަށް ދެއްވާފައިވާ ކަމަށް ވެސް ރައީސް ސޯލިހު ވިދާޅުވި އެވެ.\n"އަޅުގަނޑު ވެރިކަމަށް އައީ ވަރަށް ގިނަ ކަންކަން އިސްލާހު ކުރުމަށް. ގިނަ ބައެއްގެ ބުރަ މަސައްކަތުން ވެރިކަމަށް އާދެވުނީ، ކުރިން ގާނޫނުތަކަށް ގެނެވިފައި ހުރި ނޭދެވޭ ބަދަލުތައް އަލުން އިސްލާހު ކުރުމުގެ މަސައްކަތް އެބަ ކުރަން،" ރައީސް ސޯލިހު ވިދާޅުވި އެވެ.\nމިހާރު ހޯމް މިނިސްޓަރަކީ އަދާލަތި ޕާޓީގެ ލީޑަރު ޝޭހް އިމްރާން އަބްދުﷲ އެވެ. ރައީސް ވަނީ މިދިޔަ ހަފްތާ ފުލުހުންގެ މައި މަރުކަޒަށް ވަޑައިގެން ފުލުހުންގެ އެގްޒެކެޓިވް ބޯޑާ ބައްދަލު ކުރައްވައިފަ އެވެ.\nރައީސް ޔާމީންގެ ސަރުކާރުގައި ހޯމް މިނިސްޓަރުގެ ބާރުތައް ހަނިކުރީ ކުރީގެ ނައިބު ރައީސް އަހުމަދު އަދީބުއެ މަގާމުގައި ހުންނަވަނިކޮށް ކުރެވުނު ރިޝްވަތުގެ ތުހުމަތުތަކެއް ބެލުމަށް އޭރުގެ ހޯމް މިނިސްޓަރު އުމަރު ނަސީރު ފުލުހުންނަށް އެންގެވި މައްސަލައިގަ އެވެ. އަދި ގޭންގްތައް ނައްތާލުމަށް، ހަރުކަށި ފިޔަވަޅުތަކެއް ހޯމް މިނިސްޓަރު އުމަރު ނަސީރު އެޅުއްވި މައްސަލަ ވެސް އެ ދުވަސްވަރު ހޫނުވި އެވެ.\nރައީސް އިބްރާހިމް މުހައްމަދު ސޯލިހު މިނިސްޓްރީ އޮފް ހޯމް އެފެއާޒް\nމަގާމުން ވަކިކުރުމުން މުނާޒްގެ ބޮޑު ތުހުމަތެއް


Loafan kudhinge gina shakuvaa thakei raeesah hushahalhaifi - vNews.mv\nލޯފަން ކުދިންގެ ގިނަ ޝަކުވާތަކެއް ރައީސަށް ހުށަހަޅައިފި\nއައިޝަތު އިބްރާހީމް Male' | 17 December 2021, 12:08\nލޯފަން ކުދިންގެ ގިނަ ޝަކުވާތަކެއް ރައީސުލްޖުމްހޫރިއްޔާ އިބްރާޙިމް މުހައްމަދު ސާލިހަށް ހުށަހަޅައިފިއެވެ.\nލޯފަން ކުދިންގެ ފަރާތުން މި ޝަކުވާތައް ހުށަހެޅީ ނުކުޅެދުންތެރިކަން ހުންނަ މީހުންގެ ތެރޭގައި ހިމެނޭ ލޯފަން މީހުންނާއި ބައްދަލުކުރައްވައި އެމީހުންނަށް ދަތިވާކަންކަމާއި ގުޅޭގޮތުން އިއްޔެ ރައީސް އޮފީހުގައި އޮތް ބައްދަލުވުމެއްގައެވެ.\nރައީސުލްޖުމްހޫރިއްޔާގެ އޮފީހުގައި އޮތް މި ބައްދަލު ކުރެއްވުމުގައި، ބައެއް ލޯފަން މީހުންނާއި އެހެނިހެން ނުކުޅެދުންތެރިކަން ހުންނަ ކުދިންގެ ބެލެނިވެރިންގެ އިތުރުން، އެންސްޕާގެ އިސްވެރިން ބައިވެރިވެ ވަޑައިގެންފައި ވާކަމަށް ރައީސް އޮފީހުން މައުލޫމާތު ދެއެވެ.\nމި ބައްދަލުވުމުގައި ބައިވެރިވި މީހުން މައިގަނޑު ގޮތެއްގައި ފާހަގަކޮށްފައިވަނީ، ދިރިއުޅުމުގެ ޚަރަދުތަކަށް ބަލާއިރު މިހާރު ދެމުންދާ އެލަވަންސް ކުޑަކަމަށާއި، އެކަމުގެ ސަބަބުން ގިނަ ދަތިތަކާ ކުރިމަތިވާ ކަމުގައެވެ.\nއަދި އެމީހުންނަށް ފޯރުކޮށްދޭންޖެހޭ ފަރުވާއާއި، އިތުރު ޚިދުމަތްތައް ރާއްޖޭގެ އެކި ކަންކޮޅުތަކުން ހޯދުމުގައި ގޮންޖެހުންތަކެއް ހުރުމާއެކު، މާލީ އެހީތެރިކަން އިތުރުވެގެން ދިޔުމަކީ އެކަމަށްވެސް ކޮންމެވެސް ވަރެއްގެ ލުޔެއް ލިބިގެންދާނެ ކަމެއް ކަމަށް އެމީހުން މިބައްދަލުކުރުމުގައި ފާހަގަކޮށްފައިވެއެވެ.\nމި ބައްދަލު ކުރެއްވުމުގައި އެންސްޕާގެ ބޭފުޅުން ވަނީ، ނުކުޅެދުންތެރިކަން ހުންނަ މީހުންނަކީ ކޮބައިކަން ކަނޑައެޅުމާއި، ނުކުޅެދުންތެރިކަން ހުންނަ މީހުންގެ ދަފުތަރު އެކުލަވައިލުމާއި، އެ ދަފުތަރު ބެލެހެއްޓުމުގެ ގަވާއިދު ގެޒެޓް ކުރުމާއި ގުޅިގެން، ނުކުޅެދުންތެރިކަން ހުންނަ މީހުންގެ ނުކުޅެދުންތެރިކަން ހުންނަ މިންވަރު ކަނޑައަޅައި "ޑިސްއެބިލިޓީ ސިވިއަރނަސް" އަށް ބަލައި ދެވޭ އެލަވަންސް މުރާޖަޢާ ކުރުމުގެ މަޝްވަރާތައް މިނިސްޓްރީ އޮފް ފިނޭންސް އާއި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އާއެކު އެންސްޕާއިން ކުރަމުން ގެންދާކަމުގައި ވަނީ ވިދާޅުވެފައެވެ.\nރައީސުލްޖުމްހޫރިއްޔާ ވަނީ ބައްދަލުވުމުގެ ބައިވެރިން ހުށަހެޅުއްވި ކަންކަމަށް ރިޢާޔަތްކޮށް އެކަމަށް އެދެވޭ ޙައްލެއް ހޯއްދަވައިދެއްވުމަށް މަސައްކަތް ކުރައްވާނެ ކަމުގައި ވިދާޅުވެފައެވެ.\nބްލައިންޑް އެންޑް ވިޝުއަލީ އިމްޕެއާޑް ސޮސައިޓީ އޮފް މޯލްޑިވްސް ފައިނޭންސް މިނިސްޓްރީ ރާއްޖެ މިނިސްޓްރީ އޮފް ޖެންޑަރ ފެމިލީ އެންޑް ސޯޝަލް ސަރވިސަސް ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ


REPORT: Nizaamu Rangalhu Dhusthooru Ves Rangalhu, Goahee Niyai! | Hathaavees\nނިޒާމު ރަނގަޅު ދުސްތޫރުވެސް ރަނގަޅު، ގޯހީ ނިޔަތް!\n"ފެހި ގާނޫނު އަސާސީގެ ފެށުމަކީ ސިޔާސީ ޕާޓީ އުފައްދަން ކުރި މަސައްކަތް" ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު މީގެ އެއް އަހަރު ކުރިން މި ދުވަހު ރައްޔިތުން މަޖިލީހުގެ ރިޔާސަތުގައި އިންނަވާ ވިދާޅުވިއެވެ. ތެދެކެވެ. ސިޔާސީ ޕާޓީތައް ވުޖޫދުވެގެން އައީ ފެހި ގާނޫނުއަސާސީގެ ސަބަބުންނެވެ. ފެހި ގާނޫނުއަސާސީ ވުޖޫދަށް އަންނަން ޖެހުނު އަނެއް ސަބަބަކީ ރައްޔިތުން ބޭނުންވި އެތައް ހައްގެއް ނުލިބި އޮތުމެވެ. ހާއްސަކޮށް ހިޔާލުފާޅު ކުރުމުގެ މިނިވަންކަން ނުވަތަ މިހާރު ގާނޫނުއަސާސީގައި ބުނެފައިވާ 27ވަނަ މާއްދާގައިވާ ދުލާއި ގަލަމުން ހިޔާލު ފާޅު ކުރުމުގެ މިނިވަން ނެތުމެވެ. މީގެ 12 އަހަރުކުރިން ގާނޫނުއަސާސީ ތަސްދީގު ކުރެއްވީ އޭރު ރާއްޖޭގެ ރައީސްގެ މަގާމުގައި ހުންނެވި މައުމޫން އަބްދުލްގައްޔޫމެވެ. އެއާއިއެކު ހިޔާލުފާޅު ކުރުމުގެ މިނިވަންކަން ތަންމިނެއް ހުޅުވިގެން ދިޔައެވެ. މި ގާނޫނުއަސާސީ އަށް މުޒާހަރާ ގާނޫނުއަސާސީ ވެސް ކިޔެނީ އެހެންވެގެންނެވެ.\nއޭރު އަމަލުކުރަމުން ދިޔަ ނޫ ގާނޫނުއަސާސީ އިސްލާހުކޮށް ނުވަތަ އެ ގާނޫނުއަސާސީ އެއްކައިރި ކުރުމަށްފަހު މުޅިން އައު ގާނޫނުއަސާސީއަށް އެކުލަވާލަން އޭރުގެ ރައީސް މައުމޫން އަބްދުލްގައްޔޫމަށް ޖެހިވަޑައިގަތީ އެމަނިކުފާނަށް އެތަކެއް ގޮތް ގޮތުން ގޮންޖެހުންތަކާއި ކުރިމަވެގެންނެވެ. އެންމެ ފަހުން އެމަނިކުފާނު "ސިޔާސީ އިސްލާހީ އެޖެންޑާ" އެއް އިއުލާން ކުރެއްވިއެވެ. އެ އިސްލާހީ ބަދަލުގެ ތެރޭގައި ގާނޫނުއަސާސީ ވެސް ވެގެން ދިޔައެވެ.\nއެ އެޖެންޑާގެ ދަށުން އޭރު އަމަލުކުރަމުން ދިޔަ ގާނޫނުއަސާސީގެ 94ވަނަ މާއްދާގައި ބަޔާންކޮށްފައިވާ ރައްޔިތުންގެ ހާއްސަ މަޖިލިސް 2004 ވަަނަ އަހަރުގެ 19 ޖުލައިިގައި އެއްކުރައްވައި އާ ގާނޫނު އަސާސީއެއް ވުޖޫދުކުރުމުގެ މަސައްކަތް ފެށިއެވެ. މަސައްކަތް ނިންމާލެއްވީ 2008 ވަނަ އަހަރުގެ ޖޫން މަހުގެ 26 ވީދުވަހުއެވެ. ކުރިންވެސް ދެންނެވި ގޮތަށް ގާނޫނުއަސާސީ ތަސްދީގު ކުރެއްވީ 2008ވަނަ އަހަރުގެ އޮގަސްޓު މަހުގެ 7ވަނަ ދުވަހުއެވެ.\nކޮންމެއަކަސް މިއަދު ގާނޫނުއަސާސީ 12 އަހަރު މިވަނީ ފުރިފައެވެ. މީގެއިން ވެސް ރާއްޖޭ އޮތީ ޑިމޮކްރަސީގައި ވަރަށް ޅަފަތުގައިކަން އެނގެއެވެ. ފާއިތުވި 12 އަހަރުގެ ތެރޭގައި ގާނޫނުއަސާސީގެ ހިމާޔާތުގައި ކަމަށް ބުނެ އެތަކެއް ކަންކަމެއް މި ގައުމުގައި ހިނގައިފިއެވެ. ގާނޫނުއަސާސީއާ ހިލާފު އެތައް ކަމެއް ގައުމުގައި ހިނގައިފިއެވެ. ވެރިކަން ހިންގުމުގެ ނިޒާމާއި ޝަރުއީ ނިޒާމާ ހުދު ގާނޫނު ހެދުމުގެ ބާރުންވެސް މި ގާނޫނުއަސާސީއަށް ހުރުމަތްތެރިކޮށް ނުހިތާ އެތައް ކަމެއް ކޮށްފިއެވެ.\nއެންމެ ފުރަތަމަ ގާނޫނުއަސާސީ އަށް އަމަލުކުރަން ފެށުމާއި އެކުގައި ބޭއްވި ރިޔާސީ އިންތިހާބަށް ބަލާލާއިރު އެ އިންތިހާބު ބާއްވާފައި ވަނީ ގާނޫނުއަސާސީގައި ބުނާ މުއްދަތުގައެއް ނޫނެވެ. 10 އޮކްޓޫބަރު 2008ވަނަ އަހަރު ބާއްވަން ގާނޫނުއަސާސީގައި ބުނެފައިވާ އިންތިހާބު ބޭއްވީ އޭގެ 20 ދުވަސް ފަހުންނެވެ. ދެން އޮތީ ޖެހިގެން އައި އަހަރު ބޭއްވި ރައްޔިތުން މަޖިލީހުގެ އިންތިހާބެވެ. އެ އިންތިހާބުވެސް ބޭއްވީ ގާނޫނުއަސާސީގައި ބުނެފައިވާ މުއްދަތު ފަހަނައަޅާ ދިޔަ ފަހުންނެވެ. އަދި ލޯކަލް ކައުންސިލްތަކުގެ އިންތިހާބުވެސް ބޭއްވީ ހަމަ ގާނޫނުއަސާސީގައި ބުނެފައިވާ މުއްދަތުގައި ނޫންކަން ފާހަގަކުރެވެއެވެ.\nބައެއް މުއައްސަސާތަކަށް އިންތިގާލީ މެންބަރުން އައްޔަން ކުރިއެވެ. ސުޕްރީމް ކޯޓަށް އިންތިގާލީ ބެންޗެއް އެކުލަވާލިއެވެ. ނަމަވެސް "ވަގުތީ ދާއިމީ" ބުނާ އުސޫލުން އެ އިންތިގާލީ މަރުހަލާގައި އައްޔަން ކުރެއްވި ބޭފުޅުން ދެ އަހަރެއްހާ ދުވަސް ވެގެން ދިޔައިރުވެސް މަގާމުގައި ތިއްބެވިއެވެ. މުޅިން ގާނޫނުއަސާސީއާ ހިލާފަށް ކުރެވިފައިވާ ކަންކަމެވެ.\nގާނޫނުއަސާސީގައި ބަޔާންކޮށްފައިވާ މަގާމުތަކަށް އައްޔަން ކުރައްވާފައިވާ ބޭފުޅުންނާއި އިންތިހާބު ކުރައްވާފައިވާ އެތަކެއް ބަޔަކު ގާނޫނުއަސާސީއާ ހިލާފަށް ވަކި ކުރައްވައިފިއެވެ. އޭގެތެރޭގައި ކުރީގެ އުއްތަމަ ފަނޑިޔާރު އަހުމަދު ފާއިޒު ހުސައިން އާއި މިހާރު ސުޕްރީމް ކޯޓުގެ އުއްތަމަ ފަނޑިޔާރަކަށް ހުންނެވި މުއުތަސިމް އަދުނާން 18ވަނަ ރައްޔިތުންގެ މަޖިލީހުން "އެއްލާލީ" ގާނޫނުއަސާސީގައި ބަޔާންކޮށްފައިވާ ގޮތާއި ހިލާފަށް ގާނޫނަކަށް ގެނައި ބަދަލަކުންނެވެ. ކުރީގެ ރައީސް އަބްދުﷲ ޔާމީންގެ ސަރުކާރުގެ ފުރަތަމަ ނާއިބު ރައީސް ޑރ. މުހައްމަދު ޖަމީލް އަހުމަދާއި އަދި ދެވަނަ ނާއިބު ރައީސް އަހުމަދު އަދީބަށް ގާނޫނުއަސާސީގައި ބަޔާންކޮށްފައިވާ ދިފާއުވުމުގެ ފުރުސަތު ދިނުމެއް ނެތި މަގާމުން ވަކިކުރެއްވިއެވެ.\nސުވާލަކީ މިފަދަ ކަންކަން ކުރެވިފައިވާ ފަރާތްތަކަށް އަދަބު ނުދެވެނީ ކީއްވެގެން ހެއްޔެވެ. ގަސްތުގައި ގާނޫނުއަސާސީގެ ބާރު ކަނޑުވާލަން މަސައްކަތް ކުރަނީ ހެއްޔެވެ. ގާނޫނުއަސާސީ އާއި ހިލާފު ކަންކަން ކުރުމުން ދެވޭނެ އަދަބުތައް ގާނޫނުތަކުގައި ކަޅާ ހުދުން ލިޔެވިފައިވެއެވެ. ނަމަވެސް އެކަންކަން ކުރެއްވި ބޭފުޅުންނަށް އެޅުނު އެއްވެސް ފިޔަވަޅެއް ނެތެވެ.\nގާނޫނުއަސާސީއާ ހިލާފަށް ކަންކަން ކުރެއްވީ މިވެނި އެވަނި ވެރިއެކޭ ބުނެވޭކަށް ނެތެވެ. ކުރީގެ ވެރިކަން ކުރެއްވި ބޭފުޅުން ގާނޫނުއަސާސީއާ ހިލާފު ކަންކަން ކުރެއްވުމުން ދެން ވެރިކަމަށް ވަޑައިގަންނަވާ ބޭފުޅުން އެކަންކަން އިސްލާހު ނުކޮށް ހަމަ އެ މަގުން ދާކަމަށްވާ ނަމަ އޭގެއިން ދޭހަވަނީ ހުދު އެބޭފުޅުންވެސް އޭރު ވެރިކަން ކުރެއްވި ބޭފުޅުން ގާނޫނުއަސާސީއާ ހިލާފަށް ކުރެއްވި ކަންކަމަށް ތާއީދު ކުރައްވަނީ ކަމެވެ. އޭގެ މިސާލަކީ 18 ވަނަ ރައްޔިތުންގެ މަޖިލީހުން ސުލްހަވެރި ކަމާއެކު އެއްވެ އުޅުމުގެ ގާނޫނަށް ގެނައި އިސްލާހެވެ. ތަކުރާރުކޮށް އެތަކެއް ބައްދަލުވުމެއްގައި އެތަކެއް ފޯރަމެއްގައި އެއީ ގާނޫނުއަސާސީއާ ހިލާފަށް ގެނައި އިސްލާހެއް ކަމަށް މިއަދު ވެރިކަމުގަިއ ތިއްބެވި ބޭފުޅުން ވިދާޅުވިއެވެ. ވެރިކަމަށް ވަޑައިގެންނެވިތާ ދެ އަހަރު ވަނީއެވެ. އެ އިސްލާހު އޮތީ އަދިވެސް އެގޮތުގައެވެ. އެންމެ ފަހުން ހޯމް މިނިސްޓްރީން ވަނީ އެއްވެ އުޅެވޭނީ ހަމަ ކުރީގެ ސަރުކާރުން ގެނައި އިސްލާހުގައި ބުނެފައިވާ ގޮތަށް ކަމަށް ބުނެ ރައްޔިތުންނަށް އެކަން އިތުރަށް ހަނދާން ކޮށްދީފައެވެ.\n"1998 ވަނަ އަހަރު ދިވެހިރާއްޖޭގައި އަމަލުކުރަން ފެށި ގާނޫނު އަސާސީގެ ހިޔާވަހިކަމުގެ ދަށުގައި، ދިވެހިރާއްޖެއަށް އަންނަމުންދިޔަ އިޖުތިމާއީ އަދި އިގުތިސޯދީ ބޮޑެތި ބަދަލުތަކާއި ދުނިޔެ އަށް އަންނަމުންދިޔަ ބަދަލުތަކަށް ރިއާޔަތް ކުރިއިރު، ދައުލަތް ހިންގުމުގެ ދިމިގްރާތީ ނިޒާމުތަކާއި އޮނިގަނޑުތައް އިތުރަށް ހަރުދަނާކޮށް ވަރުގަދަ ކުރުމަށާއި، ރައްޔިތުންގެ މަޖިލީހުގެ ދައުރު އިތުރަށް ފުޅާކޮށް ހަރުދަނާ ކުރުމަށާއި، ދިވެހިރާއްޖޭގެ އަދުލުއިންސާފު ގާއިމުކުރުމުގެ ދާއިރާ އިތުރަށް ހަރުދަނާ ކުރުމަށްޓަކައި ގެންނަންޖެހޭ ހެޔޮ ބަދަލުތައް ގެނައުމަށާއި، ރައްޔިތުންނަށް ލިބިދެވޭ ހައްގުތައް ފުޅާކޮށް، އެ ހައްގުތައް ރައްކާތެރިކޮށް ހަރުދަނާ ކުރުމަށްޓަކައި އޭރު އަމަލުކުރަމުން ދިޔަ ގާނޫނު އަސާސީއަށް އިސްލާހުތަކެއް ގެންނަން ޖެހިފައިވާ ކަމަށް އަޅުގަނޑަށް ގަބޫލު ކުރެވުނެވެ." ގާނޫނުއަސާސީ އަށް އަހަރުވުމުން އޭރު ރައީސް މައުމޫން ވިދާޅުވިއެވެ.\nނަމަވެސް ގާނޫނުއަސާސީގައި ރައްޔިތުންނަށް ދީފައިވާ އެންމެހާ ބާރުތަކާއި ހައްގުތަކަށް ވަކިބަޔަކު ބޭނުންވާ ގޮތަކަށް އަނބުރާލުމަކީ ގާނޫނުއަސާސީގެ ރޫހެއް ނޫނެވެ. ގާނޫނުއަސާސީގެ ހަތަރުވަނަ މާއްދާގައި ބުނެފައިވާ ދިވެހި ދައުލަތުގެ އެންމެހާ ބާރުތައް ފެށިގެން އަންނަނީ ރައްޔިތުންގެ ކިބައިން ކަމަށާއި އަދި ދެމި އޮންނާނީ ވެސް ރައްޔިތުންގެ ކިބައިން ކަމަށް ބުނެފައިވާއިރު މި ގަމުގައި އެކަން ހިނގަނީ އެހެންތޯއެވެ. މައްސަލައަކީ ގާނޫނުއަސާސީ އެއް ނޫނެވެ. މައްސަލައަކީ ވެރިކަން ހިންގަމުން އަންނަ ނިޒާމެއް ވެސް ނޫނެވެ. އެ ގާނޫނުއަސާސީގައި ސާފުކޮށް ކަންކަން ކުރަންވީ ގޮތްތައް ބަޔާން ކޮށްދީފައި އެބައޮތެވެ. މަގާމުތަކުން މީހުން ވަކިކުރަންވީ ގޮތާއި އައްޔަން ކުރަންވީ ގޮތްތައް ބަޔާންކޮށް ދީފައި އޮތް އިރުވެސް ކަން ކުރާ މީހުން އެކަންކަން ކުރަނީ އިމުން ބޭރުންނެވެ. އެހެންކަމުން ގާނޫނުއަސާސީގައި މައްސަލައެއް ނެތްކަން ވަރަށް ސާފެވެ.\nPrevious ފާމަސީއަކަށް ދިޔަ އަންހެނަކަށް ޖިންސީ ގޯނާކުރި މައްސަލައެއް\nNext ވެރިކަމުގައި އެންމެ ފަހުރުވެރިވީ ގާނޫނުއަސާސީ ތަސްދީގު ކުރެވުނު ދުވަހު: މައުމޫން


Film Promote Kurumah Rhea Ge Haalathuge Faidhaa Nunagaane Kamah Producer Anand Bunefi - Vaguthu\nއޭޕްރީލް9ވަނަ ދުވަހު ރިލީޒް ކުރުމަށް ތާވަލު ކުރެވިފައިވާ ޕްރޮޑިއުސަރ އާނަންދު ޕަންޑިތުގެ ފިލުމު ''ޗެހެރޭ'' ރިލީޒް ކުރުން ފަސްކުރެވިފައިވަނީ އިންޑިޔާގެ ކޮރޯނާ ވައިރަސްގެ ދެވަނަ ރާޅާއި އެކު އައި ގަވާއިދުތަކުގެ ސަބަބުންނެވެ.\nއިިންޑިއަން އެކްސްޕްރެސް.ކޮމްއަށް ދިން އިންޓަވިއުއެއްގައި އާނަންދު ބުނެފައިވަނީ ފިލުމު ''ޗެހެރޭ'' އަކީ ސިނަމާތަކުގައި ރިލީޒް ކުރަން ޖެހޭ ފިލުމެއް ކަމަށާއި އެއިން އެއް ސަބަބަކީ ރިއާ ޗަކްރަބޯތީއަކީ މި ފިލުމުގެ ބައިވެރިއަކަށް ވާތީ ކަަމަށެވެ.\nމި ފިލުމުގެ ޕޯސްޓަރތަކާއި ޓީޒަރ ނެރުނުއިރު ރިއާ ފެންނަން ނެތުމާއި އޭނާގެ ނަން ނެތުމުން އެއީ ފިލުމު ޕްރޮމޯޓް ކުރުމަށް ބޭނުން ކުރި އުކުޅެއްތޯ ސުވާލު ކުރުމުން އާނަންދު ބުނެފައިވަނީ ރިއާގެ މިހާރުގެ ހާލަތުގެ ފައިދާ ނަގަން ބޭނުންނުވާ ކަމަށެވެ.\n''ރިއާގެ ނަން ނުހިމެނުން އެއީ މައްސަލައެއް ކަމަކަށް އަހަރެން ނުދެކެން. ރިއާއަކީ މި ފިލުމުގައި ހިމެނޭ 8 އާޓިސްޓުންގެ ތެރެއިން އެކަކު. ރިއާ ވަނީ މި ފިލުމަށް މާކުރިން ސޮއިކޮށް އޭނާގެ ރޯލު ނިންމާފައި. ވަރަށް ރަނގަޅަށް އޭނާގެ ރޯލު ވަނީ ނިންމާފަ. އަދި އަހަރެން ބޭނުމެއް ނުވޭ ފިލުމު ޕްރޮމޯޓު ކުރުމަށް ރިއާއަށް މިހާރު ދިމާވެފައިވާ ހާލަތުގެ ބޭނުން ހިފާކަށް. އެހެންކަމުން ދެވަނަ ޕޯސްޓާގައި ވެސް ރިއާގެ ނަން ބޭނުން ކުރުމަށް ނިންމާފަ އޮންނާނީ. ރިއާއަށް ވަރަށް ކަންތައްތަކާއި ކުރިމަތިވެއްޖެ. އިތުރު ކަންތަައްތަކެއް ކުރިމަތި ކުރުވާކަށް ބޭނުމެއްނޫން. މި ފިލުމުގައި ރިއާ ބައިވެރިކޮށްފައިވަނީ އޭނާގެ ވެސް ރުހުމާއިއެކު'' ޕްރޮޑިއުސަރ އާނަންދު ބުނެފައިވެއެވެ.\nރިއާ ތައްޔާރުވަމުންދަނީ ސުޝާންތުގެ އުފަންދުވަސް ފާހަގަކުރަންތަ؟\nހަގީގަތް ވާނީ ހަގީގަތައް\nއޭޕްރީލް 23, 2021 21:00\nގޯލްޑްޑިގަރ...ކޮބާ ކަލޭގެ ސިއްރު ލޯބިވެރިޔާ މަހޭޝްބަޓް...


އާރޓިކަލްކިޔުމަށް ހޭދަވާނެކަމަށް ބެލެވެނީ : 35 މިނެޓް, 53 ސިކުންތު\nއެއް ދުވަހެއްގެ ޑިއުޓީ ގަޑިއެވެ. ތަފާތު ޚަބަރެއް ހޯދާލުމަށް ސޯޝަލް މީޑިއާއާއި އެނޫންވެސް އެކިއެކި މީޑިއާތައް ހާވާލަން ފެށީމެވެ. އެގޮތުން އެއް ޚަބަރަކަށް ފެނުނީ ބޭރު ޤައުމެއްގެ ނަން މައްޝޫރު މީހަކަށް އަލަތު ދަރިއެއް ލިބުނު ޚަބަރެކެވެ.\nމީޑިއާއަކަށްވީ ހިނދު ދުނިޔޭގެ އެކިކަންކޮޅުތަކުގެ މައުލޫމާތު ލިބުމަކީ ކިޔުންތެރިންވެސް ބޭނުންވެދާނެ ކަމެކޭ ހީކޮށް އެޚަބަރުގެ އަސްލު ރިޕޯޓުތައް ހޯދާ، އެރިޕޯޓުތައް މާނަ ނުގެއްލޭގޮތަށް ތަރުޖަމާކޮށް ލިޔެލީމެވެ. އަދި ކުރެވުނު ބުރަ މަސައްކަތް ކިޔުންތެރިންނަށް ވެސް ފެންނާނެހެން އަޕްލޯޑް ކޮށްލީމެވެ.\nދުވަހުގެ ޑިއުޓީއަށްފަހު، ލިބުނު ހުސްވަގުތުގައި އާދައިގެ މަތިން ލިޔެފައިހުރި ޚަބަރުތަކަށް ލިބުނު ކޮމެންޓުތައް ކިޔާލަން ފޭސްބުކްއަށް ވަނީމެވެ. ކަމަކުދާކަށް ނެތެވެ. އެއްބަޔަކު އެމީހާއަށް ޖޯކު ޖަހާފައިހުރިއިރު، އަނެއް ބަޔަކު ހުރީ އެމީހުން ދަންނަ ބަޔަކަށް ޓެގުކޮށްފައި އެއެންމެންވެގެން ޖޯކު ޖަހާފައެވެ. އެންމެ ގިނަ މީހުން ކޮށްފައިވާ ސުވާލަކީ "މިވެސް ދެން ޚަބަރެއް؟" މިސުވާލެވެ.\nވަގުތުކޮޅެއް ނަގާފަ ވިސްނާލީމެވެ. ފަހަރެއްގައި އެއީ އެހާ ފައިދާހުރި ޚަބަރަކަށް ނުވުމުން ކިޔުންތެރިން ހިތްހަމަ ނުޖެހުނީ ކަމަށް ވެދާނޭ ހީކޮށް ކޮމެންޓުތައް "ހަޖަމް" ކޮށްލީމެވެ.\nއަނެއްކާވެސް އެހެން ދުވަހެކެވެ. މިފަހަރު ލިޔުނީ މޫނުގައި ބިހި ނަގާނަމަ އެކަމަށް ގޭގައި ދެވިދާނެ ފަރުވާއެކެވެ. ކުރީ ފަހަރުހެން މިފަހަރުވެސް ރިޕޯޓުތައް ތަރުޖަމާކޮށްފައި ޚަބަރު އެރުވީމެވެ. ކޮމެންޓުތައް ކިޔާލިއިރު މިފަހަރުވެސް ވީހަމަ އެހެންނެވެ. މީހުން ޓެގް ކޮށްފައި މިއޮތީ ތިމީހާއާއި ދިމާކޮށްފައޭ އެއްބަޔަކު ބުނިއިރު އަނެއްބަޔަކު އަނެއްކާވެސް ބުނީ "މިއީ ވެސް ދެން ޚަބަރެއްހޭ" އަދި "ލިޔާނެ އެއްޗެއް ނުލިބުނީހޭ" މިފަދައިންނެވެ.\nހައިރާންވެ އަންތަރީސްވެފަ އިންހާލުގަ ވިސްނާލީމެވެ. ގައިމު އެޚަބަރުން ކިޔުންތެރިންނަށް ނުހަނު ފައިދާވާނެއެވެ. އެހެންކަމަށްވުމުން ބައެއް ކިޔުންތެރިން މިހާ ރުޅިއެއް މިއައީ ކީއްވެބާއެވެ.\nފަހަރެއްގައި އެއީ މުސްލިމުންގެ ޚަބަރަކަށް ނުވުމުން ނުރުހުނީ ކަމަށް ވެދާނޭ ހީކޮށްފައި އަނެއްކާވެސް އެކަމާ އެހާ އަޅާނުލުމަށް ނިންމީމެވެ.\nއަނެއްކާވެސް އެހެން ދުވަހެކެވެ. މިފަހަރު ލިޔުނީ ފަންނުވެރިއަކު ދީނީ އަޅުކަމެއް ކުރުމަށް ދިޔަ ޚަބަރެވެ. އެފަންނުވެރިޔާ ހެޔޮމަގެއް ހޯދުމަށް މަސައްކަތް ކުރާކަމުގެ އުފާވެރިކަން ހިއްސާ ކުރުމުގެ ނިޔަތުގައެވެ. އަދި އޭނާއަށް ހެޔޮ ދުޢާވެސް ކޮށްދޭތޯއެވެ. ނަމަވެސް ނިފަހަރުވެސް އެއްކަލަ ކޮމެންޓުތަކާއި ކުރިމަތިވިއެވެ. ފަންނުވެރިޔާ ހެދުން އަޅާފައި ހުރި ގޮތާއިމެދު އެއްބަޔަކު ފާޑު ކިޔާފައިވާއިރު އަނެއް ބަޔަކު އަނެއްކާވެސް ކުރީ އެއްކަލަ އެންމެ އާއްމު ސުވާލެވެ. "މިއީ ވެސް ދެން ޚަބަރެއް؟" މިސުވާލެވެ.\nމިހުރިހާ ކަމަކުން އަޅުގަނޑަށް އެނގުނީ، ބައެއް ދިވެހިންނަކީ ދުވަހަކުވެސް ހެޔޮ އެއްގޮތްވެސް ފެންނާނެ ބައެއް ނޫން ކަމެވެ. ކޮންމެ މީހަކު ކޮންމެ ކަމެއް ކުރިކަމުގައި ވިޔަސް އެކަމާއިމެދު ނުރުހި، ފާޑު ކިޔާނެ މީހުން އަޅުގަނޑުމެން ތެރޭގައި ނުހަނު ގިނައެވެ. މީހުންނަށް ގިނައިން އާދަވެފައިހުރީ ހެޔޮއަމަލުން ވެސް ނުރަނގަޅު ކަންކަން ފާހަގަކުރާށެވެ. އަދި ކަންކަމާއިމެދު ނުރުހުންވާށެވެ.\nއަޅުގަނޑުމެން ނޫސްވެރިން ލިޔާ ޚަބަރުތައް އިރާދަކުރެއްވިއްޔާ ހުއްޓައެއް ނުލާނަމެވެ. ދީނީ ގޮތުން ނުބައި މަގުން ނުގޮސް، ލިޔެވެން ހުރި ޚަބަރެއްނަމަ އެޚަބަރެއް ލިޔާނަމެވެ. އެކަމާއި ކިޔުންތެރިންދެކޭ ކޮންމެ ގޮތެއް ނަމަވެސް ފާޅުކުރުމަށް މަރުހަބާ ކިޔަމެވެ.\nފާޑު ކިޔުމަކީ ވެސް ލިބޭ ކުރިއެރުމެކޭ ބުނާތީ އަހަމެވެ. އަދި އެއްވާހަކައެވެ. މިއީ ޚަބަރެއް ނޫނެވެ. ރިޕޯޓެކެވެ.


Addu City Ge Park Thakai Aanmun Ehvve Ulhey Sarahahdhu Thah Bandhu Kohfi - Vaguthu\nއައްޑޫ ސިޓީގެ ޕާކުތަކާއި އާންމުން އެއްވެ އުޅޭ ސަރަހައްދު ބަންދުކޮށްފި\nއައްޑޫ ނޭޗަރ ޕާކު - ވަގުތު އިމޭޖެސް: އިބްރާހިމް ޝާބިލް\nމިހާރު މުޅި ދުނިޔޭގައި ހަލުވި ކަމާއި އެކު ފެތުރެމުންދާ ކޮވިޑް-19 އަށް ރާއްޖެއިން 13 މީހަކު ފައްސި (ޕޮޒިޓީވް)ވުމާއި ގުޅިގެން އާންމުންގެ ސަލާމަތާއި ރައްކާތެެރިކަމަށްޓަކައި އައްޑޫ ސިޓީި ކައުންސިލުން އެ ސިޓީގެ ޕާކްތަކާއި މައިޒާންތަކަށް ބަންދުކުރުމަށް ނިންމައިފިއެވެ.\nއައްޑޫ ސިޓީ ކައުންސިލުން ނެރުނު ނޫސްބަޔާނެއްގައި ބުނެފައިވަނީ ކޮވިޑް-19 އާއި ގުޅިގެން އަޅާ ރައްކާތެރިކަމުގެ ފިޔަވަޅެއްގެ ގޮތުން ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ އެންގުމާއި ގުޅިގެން އައްޑޫ ސިޓީގެ ފާކްތަކާއި މައިޒާންތަކަށް ބަންދުކުރަން ނިންމާފައިވާ ކަމަށެވެ. އެ ކައުންސިލުން ބަޔާން ކޮށްފައިވާ ގޮތުގައި ބަންދުކުރުމަށް ހަމަޖެހިފައިވަނީ އައްޑޫ ސިޓީގެ ޕާކުތަކާއި، ސްވިމިން ޓްރެކް ސަރަހައްދު / އާއްމުކޮށް ތާސްކުޅުމަށް އެއްވެ އުޅޭ ސަރަހައްދުތައް ހިމެނެއެވެ.\nމި ބައްޔާއި ގުޅިގެން އައްޑޫގެ އިތުރުން މާލެ/ހުޅުމާލެ ސަރަހައްދުގެ ހުރިހާ ޕާކުތަކާއި މީހުން އެއްވެ އުޅޭ ސަރަަހައްދުތައް ވަނީ ބަންދުކުރެވިފައެވެ.\nކޮވިޑް-19 އާއި ގުޅިގެން ރާއްޖޭގެ ފަތުރުވެރިކަމުގެ ސިނާއަތަށް ވަނީ ވަރަށް ބޮޑު ހީނަރުކަމެއް ލިބިގެން ގޮސްފައެވެ. ރާއްޖެއިން މި ބައްޔަށް މިހާތަނަށް ފައްސިވެފައި ވަނީ ރިސޯޓުގައި މަސައްކަތް ކުރާ މުވައްޒަފުންތަކަކާއިި ފަތުރުވެރިންތަކެކެވެ. މިހާތަނަށް ދިވެއްސަކަށް މި ބަލި ޖެހިފައެއް ނުވެއެވެ. ނަމަވެސް އަލާމާތްތައް ފެންނަމުންދާ ވަރަކަށް އަންނަނީ އެމީހުން އެކަހެރިކޮށްގެން ޓެސްޓު ކުރަމުންއެވެ.\nމި ބަލިން ރައްކާތެރިވުމަށް ގިނަ ގިނައިން އަތްދޮވުމަށާއި ސެނިޓައިޒާ ބޭނުން ކުރުމާއި ކެއްސާ ކިނބިހި އަޅާއިރު ނޭފަތާއި އަނގަ ރަނގަޅަށް ބަންދުކުރުމާއި ޓިޝޫ ނުވަތަ އަތުގެ އުޅަނބޮށި ބޭނުން ކުރުމަށް ސިއްހީ ހިދުމަތްތެރިން ވަނީ އިރުޝާދު ދެއްވާފައެވެ. އަދި މި ބަލީގެ އަލާމާތެއް ފެނިއްޖެނަމަ ހޮސްޕިޓަލްތަކަށް ޒިޔާރަތް ކުރުމުގެ ބަދަލުގައި ގާއިމު ކުރެވިފައިވާ ފުލޫ ކުލިނިކުތަކުން ފަރުވާ ހޯއްދަވާ އެފަރާތްތަކުގެ އިރުޝާދާއިއެއްގޮތަށް އަމަލު ކުރުމަށް އެޗްޕީއޭއިން ވަނީ އިލްތިމާސްކޮށްފައެވެ.\nމާޗް 16, 2020 14:25\nދެންވެސް ސިއްރުނުކޮށް 3އެސް ލައްންޖަށް ޕޮޒިޓިވް ވި ދެފަތުރުވެރިން ދިއަވާހަކަ ހާމަކުރޭ


Thafaathkurunthakaa dhekolhah You Tube | Mihaaru\nނަސްލީ ތަފާތުކުރުންތަކާ ދެކޮޅަށް ޔޫޓިއުބުން މިލިއަން ޑޮލަރު ހަދިޔާކޮށްފި\n02 ޖޫން 2020 - 09:07\nނަސްލީ ތަފާތުކުރުންތައް ނައްތައިލުމާއި އިޖުތިމާއި އަދާލަތު ގާއިމުކުރަން ކުރާ މަސައްކަތަކަށް އެހީވުމުގެ ގޮތުން ޔޫޓިއުބުން އެއް މިލިއަން ޑޮލަރު ހަދިޔާކޮށްފި އެވެ.\nގޫގުލްގެ ބެލެނިވެރި ކުންފުނި އަލްފަބެޓުން ހިންގާ ޔޫޓިއުބުން މިލިއަން ޑޮލަރު ހަދިޔާކޮށްފައި ވަނީ އާންމުންނާ ކުރިމަތިލުމުގައި ފުލުހުން އަމަލުކުރާ ގޮތާ ބެހޭ މައުލޫމާތު އެއްކޮށް، ފުލުހުން ޖަވާބުދާރީ ކުރުވުމަށް މަސައްކަތްކުރާ ސެންޓަ ފޮ ޕޮލިސިން އިކިއުޓީއަށެވެ. އެތަނަކީ އެމެރިކާގެ ލޮސް އެންޖެލިސްގެ ކެލިފޯނިއާ ޔުނިވަސިޓީގެ ދަށުން ހިންގާ ތަނެކެވެ.\nޔޫޓިއުބުން ކުރި ޓްވީޓެއްގައި ބުނީ އެ ޕްލެޓްފޯމް އަބަދު ވެސް އޮންނާނީ ނަސްލީ ތަފާތުކުރުންތަކާއި އަނިޔާވެރިކަމާ ދެކޮޅަށް މަސައްކަތްކުރާ ފަރާތްތަކާ އެކީގައި ކަމަށެވެ. އަދި މުޖުތަމައުގެ ކޮންމެ މީހަކަށް ލިބޭ ދެރަ އަކީ ހުރިހާ އެންމެންނަށް ވެސް ލިބޭ ދެރައެއް ކަމަށް ބުންޏެވެ.\nޔޫޓިއުބުން ނަސްލީ ތަފާތުކުރުންތަކާ ދެކޮޅު މަސައްކަތްތަކަށް މާލީ އެހީއެއް ދީފައި މި ވަނީ މިދިޔަ މަހުގެ ފަހުކޮޅު އެމެރިކާގެ މިނިއާޕޮލިސްގައި ފުލުހުންތަކެއް އަނިޔާވެރި ގޮތަކަށް ކަޅު ނަސްލުގެ މީހަކު ހައްޔަރުކުރަން އުޅުމުތެރޭގައި އޭނާ މަރުވެ، ބޮޑެތި ހަމަނުޖެހުންތަކެއް އުފެދިފައި ވަނިކޮށެވެ.\nއެ ހާދިސާއާ ގުޅިގެން އެމެރިކާގެ ސިޓީތަކުގައި މުޒާހަރާތައް ކުރަމުންދާ އިރު، ދުނިޔޭގެ ބައެއް އެހެން ގައުމުތަކުން ވެސް މިހާރު އަންނަނީ މަރުވި ކަޅު ނަސްލުގެ މީހާ ޖޯޖް ފްލޯއިޑް، 46، އިންސާފު ހޯދައިދޭން ގޮވާލައި ސުލްހަވެރި މުޒާހަރާތައް ބާއްވަމުންނެވެ.\nއިތުރު ލިޔުންތައް ޔޫޓިއުބް ޗެރިޓީ